
अथषष्ठोऽष्टकः 
| ब० १-४० 
प्रथमोऽध्यायः 
(१) प्रथमं सूक्तम्‌ 
(१-३३) त्रयस्त्रिंशटूचस्यास्य सूक्तस्य काणवः पर्वत ऋषिः । इन्द्रो देवता । 
उष्णिक छन्दः 

य इन्द्र सोमपातंमो मदः शविष्ठ चेत॑ति । येना हंसि न्यश्‌त्रिणं तमीमहे १ 
येना दर्शग्वमध्रिगं वेपर्यन्तं स्व॑र्णरम्‌ । येना समुद्रमाविथा तमीमहे २ 
येन सिन्ध महीरपो रथाँ इव प्रचोदयः । पन्थामृतस्य यात॑वे तमीमहे ३ 
इमं स्तोम॑म॒भिष्ट॑ये घृतं न पूतम॑द्रिवः । येना नु सद्य ओज॑सा ववर्च्तिथ ४ 
इमं जुषस्व गिर्वणः समुद्र ईब पिन्वते । इन्द्र विश्वांभिरूतिभिर्ववर्च्तिथ ५ 
यो नों देवः पंरावत॑ः सखित्व॒नाय॑ माम॒हे । दिवो न वृष्टिं प्रथयन्ववर्च्तिथ 
द्‌ 
वबच्ञुर॑स्य केतव उत वज्रो गर्भस्त्योः । यत्‌ सूर्यो न रोदसी अवर्धयत्‌ ७ 
यदि प्रबुद्ध सत्पते सहस्त्रं महिषाँ अर्घ: । आदित्‌ त॑ इन्द्रियं महि प्र वावृधे 
टर 
इन्द्रः सूर्यस्य रश्मिभि न्यर्शसानमोषति । असिर्वनेव सासहिः प्र वावृधे € 
इयं त॑ ऋृत्वियांबती धीतिरेति नवीयसी । सपर्यन्ती पुरुप्रिया मिमीत इत्‌ 
१० 
गर्भो यज्ञस्य देवयुः क्रतं पुनीत आनुषक्‌ । स्तोमैरिन्द्र॑स्य वावृधे मिमीत इत्‌ 
११ 
सनिर्मित्रस्य पप्रथ इन्द्रः सोम॑स्य पीतये । प्राची वाशीव सुन्वते मिमीत इत्‌ 
१२ 
यं विप्रां उक्थवाहसो ऽभिप्रमन्दुरायर्वः । घृतं न पिप्य ग्रासन्यृतस्य यत्‌ १३ 
उत स्वराजे अर्दितिः स्तोममिन्द्राय जीजनत्‌ । पुरुप्रशस्तमूतर्य आतस्य यत्‌ 
१४ हर हर 
अभि व्हय ऊतये 5नूषत प्रश॑स्तये । न देव विब्रता हरी आतस्य यत्‌ १५ 
यत्‌ सोम॑मिन्द्र विष्ण॑वि यद्‌ वां घ त्रित आप्त्ये । यद्‌ वा मरुत्सु मन्दसे 
समिन्दुभिः १६ हर 
यद्‌ वा शक्र परावर्ति समुद्रे अधि मन्द॑से । अस्माकमित्‌ सुते र॑णा 

समिन्दुभिः १७ 

यद्‌ वासि सुन्वतो वृधो यर्जमानस्य सत्पते । उक्थे वा यस्य रण्य॑सि 
समिन्दुभिः श्छ | 

देवंदेवं बोऽव॑स॒ इन्द्र॑मिन्द्रं गुणीषणिं । अधां य॒ज्ञाय तुर्वणे ठर्यानशः १६ 
यज्ञेभिर्यज्ञवाहसं सोमेभिः सोमपार्तमम्‌ । होत्राभिरिन्द्रं बावृधुर्व्यानशः २० 
म॒हीर॑स्य॒ प्रणीतयः पूर्वीरुत प्रश॑स्तयः । विश्वा वर्सूनि दाशुषे व्यानशः २१ 
इन्द्र॑ वृत्राय हन्त॑वे देवासो दधिरे पुरः । इन्द्रं वाणीरनूषता समोज॑से २२ 
महान्तं महिना वयं स्तोमेभिर्हवनश्रुतम्‌ । अ्रकेरभि प्र णोनुमः समोज॑से २३ 
न यं विविक्तो रोद॑सी नान्तरिक्षाणि ब॒ज्जिणंम्‌ । अ्मादिद॑स्य तित्विषे 
समोज॑सः २४ 

यदिन्द्र पृतनाज्ये देवास्त्वां दधिरे पुरः । आदित्‌ ते हर्यता हरी ववज्ञतुः 

२% हर 

य॒दा वृत्रं न॑दीवृतं शव॑सा वज़िन्नवैधीः । आदित्‌ ते हर्यता हरी ववज्ञतुः 
२६ 

य॒दा ते विष्णुरोज॑सा त्रीणि पदा विचक्रमे । आदित्‌ ते हर्यता हरीं ववक्षतुः 
२७ 

य॒दा तें हर्य॒ता हरीं वावृधाते दिवेदिवे । आदित्‌ तें बिश्वा भुवनानि येमिरे 
२८ 

य॒दा ते मारुतीर्विश स्तुभ्यमिन्द्र नियेमिरे । आदित्‌ तें विश्वा भुर्बनानि 
येमिरे २६ 

य॒दा सूर्यममुं दिवि शक्रं ज्योतिरधारयः । आदित्‌ ते विश्वा भुवनानि येमिरे 
३० 

इमां त॑ इन्द्र सुष्टतिं विप्र इयर्ति धीतिभिः । जामिं प॒देव॒ पिप्र॑तीं प्राध्वरे ३१ 
यद॑स्य धाम॑नि प्रिये स॑मीचीनासो अस्व॑रन्‌ । नाभां य॒ज्ञस्य॑ दोहना प्राध्वरे 
३२ 

सवीर्य स्वश्चथं सुगव्यमिन्द्र दद्धि नः । होतेव पूर्वचित्तये प्राध्वरे ३३ 
तृतीयोऽनुबादकः । स्‌० १३-२० 


(२) द्वितीयं सूक्तम्‌ 
(१-३३) त्रयस्त्रिंशटूचस्यास्य सूक्तस्य काणवो नारद ऋषिः । इन्द्रो देवता । 

उष्णिक छन्दः 
इन्द्रः सृतेषु सोमेषु क्रतुं पुनीत उक्थ्य॑म्‌ । विदे वृधस्य दक्न॑सो महान्‌ हि षः 
१ 
स प्रथमे व्योमनि देवानां सदने वृधः । सुपारः सुश्रवस्तमः सर्मप्सुजित्‌ २ 
तम॑ह्वे वाज॑सातय॒ इन्द्रं भर्राय शष्मिण॑म्‌ । भवां नः सुम्ने अन्त॑मः सखां वृधे 
रै 
इयं त॑ इन्द्र गिर्वणो रातिः क॑रति सुन्वतः । मन्दानो अस्य बर्हिषो वि राजसि 
डु 
नूनं तर्दिन्द्र दद्धि नो यत्‌ त्वा सुन्वन्त ईम॑हे । रयिं नंश्चित्रमा भ॑रा स्व॒र्विद॑म्‌ 
स्तोता यत्‌ ते विचर्षणि रतिप्रशर्धयद्‌ गिरः । वया इवार्नु रोहते जुषन्त यत्‌ 
द्‌ 
प्रववर्जनया गिर॑ः शृणुधी ज॑रितुर्हव॑म्‌ । मर्देमदे बवक्निथा सुकृत्वने ७ 
क्रीळ॑न्त्यस्य सूनृता आपो न प्रवतां य॒तीः । अया धिया य उच्यते पतिर्दिवः 
ड र 
उतो पतिर्य उच्यते कृष्टीनामेक इद्‌ बशी । नमोवृधेर॑वस्युर्भिः सुते रण ६ 
स्तुहि श्रुतं विपश्चितं हरी यस्य प्रसक्निणां । गन्तारा दाशुषो गृहं न॑म॒स्विन॑ः 
१० हे 
तूतुजानो महेमते उदश्वेभिः प्रुषितप्सुभिः । आ याहि यज्ञमाशुभिः शमिद्धि ते 
११ 
इन्द्र शविष्ठ सत्पते र॒यिं गृणत्सु घारय । श्र्वः सूरिभ्यों अमृतं वसुत्वनम्‌ 
१२ हु नि 
हवें त्वा सूर उर्दिते हवे मध्यंदिने दिवः । जुषाण इन्द्र सप्रिभिर्न आ गहि 
१३ 
आ तू गहि प्र तु द्रव मत्स्वा सुतस्य गोम॑तः । तन्तुं तनुष्व पूर्व्यं य्था विदे 
श्ड हे हे 
यच्छक्रार्सि परावति यर्दर्बावर्ति वृत्रहन्‌ । यद्‌ वा समुद्रे अन्ध॑सोडवितेदसि 
१% 
इन्द्र॑ वर्धन्तु नो गिर इन्द्र सुतास इन्द॑वः । इन्द्रै हविष्मंतीर्विशो अराणिषः 
१६ 

तमिद्‌ विप्रां अवस्यवः प्रवत्वतीभिरूतिर्भिः । इन्द्र॑ क्ञोणीर॑वर्धयन्‌ व॒या ईव 
१७ 

त्रिक॑द्रुकेषु चेत॑नं देवासो यज्ञमत्रत । तमिद्‌ व॑र्घन्तु नो गिरः सदावृधम्‌ १८ 
स्तोता यत्‌ ते अ्रनुंब्रत उक्थान्यत॒था दुघे । शर्चिः पावक उच्यते सो अद्भत 
५6 

तदिद्‌ रुद्रस्य चेतति यहं प्रतेषु धाम॑सु । मनो यत्रा वि तद्‌ दधुर्विचेतसः 
२० 

यदि मे सख्यमावर्र इमस्य॑ पाह्यन्ध॑सः । येन विश्वा अति द्विषो अतारिम 
२१२ 

कदा त॑ इन्द्र गिर्व॑णः स्तोता भ॑वाति शंत॑मः । कदा नो गव्ये ग्रश्चचे वसौ 
दथः २२ 

उत ते सुष्टता हरी वर्षणा बहतो रथम्‌ । अजुर्यस्य मदिन्तमं यमीमहे २३ 
तमीमहे परुष्टतं यह प्रलाभिरूतिर्भिः । नि बर्हिषि प्रिये स॑ददर्थ द्विता २४ 
वर्धस्वा सु प॒रुष्टत ऋृषिष्टताभिरूतिभिंः । घुक्षस्व॑ पिप्युषीमिषमर्वा च न 
२ 

इन्द्र त्वमवितेदसी त्था स्तुवतो अद्रिवः । ऋतार्दियर्मि ते धिय॑ मनोयुज॑म्‌ 
२६ 

इह त्या स॑धमाद्या युजानः सोम॑पीतये । हरीं इन्द्र प्रतङ्सू अभि स्व॑र २७ 
अभि स्वरन्तु ये तव॑ रुद्रासः सक्षत श्रिय॑म्‌ । उतो मरुत्व॑तीर्विशो अभि प्रयः 
२८ 

इमा अस्य प्रतूर्तयः पदं जुषन्त यद्‌ दिवि । नाभा यज्ञस्य सं दधुर्यथा विदे 
२६ 

अयं दीर्घाय चर्क्षसे प्राचि प्रयत्यध्वरे । मिर्मौति यज्ञमांनुषग्विचच्त्य ३० 
वृषायमिन्द्र ते रथ उतो ते वर्षणा हरी । वृषा त्वं शतक्रतो वृषा हरवः ३१ 
वृषा ग्रावा वृषा मदो वृषा सोमो अयं सुतः । वूर्षा यज्ञो यमिन्व॑सि वृषा 
हर्वः ३२ 

वृषां त्वा वृषणं हवे वजिद्धित्रार्भिरूतिर्भि:ः । वावन्थ हि प्रतिष्टतिं वृषा ह्वः 
२३२३ 

(३) तृतीयं सूक्तम्‌ 
(१-१५) पञ्चदशर्चस्यास्य सूक्तस्य काणवायनो गोषुक्त्यश्चसूक्तिनावृषी । इन्द्रो 
देवता । गायत्री छन्दः 
यर्दिन्द्राहं यथा त्वमीशीय वस्व एक इत्‌ । स्तोता मे गोष॑खा स्यात्‌ १ 
शिक्षेयमस्मै दित्सैयं शचीपते मनीषिणे । यदहं गोर्पतिः स्याम्‌ २ 
धेनुष्ट इन्द्र सूनृता यर्जमानाय सुन्वते । गामश्वं पिप्युषी दुहे ३ 
न तें वर्तास्ति राध॑स इन्द्र॑ देवो न मर्त्यः । यद्‌ दित्स॑सि स्तुतो मघम्‌ ४ 
यज्ञ इन्द्र॑मवर्धय॒द्‌ यद्‌ भूमिं व्यव॑र्तयत्‌ । चक्राण औपशं दिवि ५ 
वावृधानस्य ते वयं विश्वा धर्नानि जिग्युर्षः । ऊतिमिन्द्रा वृणीमहे ६ 
व्यश्न्तरिंक्षमतिर न्मदे सोम॑स्य रोचना । इन्द्रो यदर्भिनद्‌ वलम्‌ ७ 
उद्‌ गा अआजदङ्गिरोभ्य आविष्कृणवन्‌ गुहां सतीः । अर्वाञ्चं नुनुदे बलम्‌ ८ 
इन्द्रेण रोचना दिवो टुळहानिं दृंहितार्नि च । स्थिराणि न प॑राणुदै € 
अ्पामूर्मिर्मदन्निव स्तोम॑ इन्द्राजिरायते । वि ते मर्दा अ्रराजिषुः १० 
त्वं हि स्तोमवर्धन इन्द्रास्युक्थवर्ध॑नः । स्तोतृचफढ्णामुत भ॑द्रकृत्‌ ११ 
इन्द्रमित्‌ केशिना हरी सोमपेयाय वक्षतः । उप॑ य॒ज्ञं सुराधसम्‌ १२ 
अपां फेनेन नम॑चेः शिर॑ इन्द्रोदवर्तयः । विश्वा यदज॑य॒ः स्पृधः १३ 
मायाभिरुत्सिसृप्सत इन्द्र द्यामारुरुक्षतः । अरव दर्स्यूरंघूनुथाः १४ 
असुन्वामिन्द्र संसदं विर्घूचीं व्यनाशयः । सोमपा उत्तरो भर्वन्‌ १५ 


(४) चतुर्थं सूक्तम्‌ 
(१-१३) त्रयोदशर्चस्यास्य सूक्तस्य काणवायनौ गोघुक्त्यश्चसूक्तिनावूघी । इन्द्रो 
देवता । उष्णिक छन्दः 

तम्व॒भि प्र गायत पुरुहूतं पुरुष्टतं । इन्द्र गीर्भिस्तविषमा विवासत १ 
यस्य॑ द्विबर्हसो बृहत्‌ सहो दाधार रोदसी । गिरींरजाँ अपः स्व॑र्वृषत्व॒ना २ 
स राजसि पुरुष्ट॒तँ एको वृत्राणि जिघ्नसे । इन्द्र जेत्रा श्रव॒स्या च यन्त॑वे ३ 
तं ते मद गृणीमसि वृर्ष॑णं पृत्सु सासहिम्‌ । उ लोककृबुमंद्रिवो हरिश्रियम्‌ 
ऱ्ह 
येन ज्योतींष्यायवे मर्नवे च विवेर्दिथ । मन्दानो अस्य बर्हिषो वि राजसि 
4 
तदद्या चित्‌ त उथिनो ऽनु ष्टवन्ति पूर्वर्था । वृषंपत्नीरपो ज॑या दिवेदिवे ६ 

भै ऋष्टक MAHARISHI UNIVERSITY OF MANAGEMENT 
[Rik Veda] अआएक घ्‌ VEDIC LITERATURE COLLECTION 


तव त्यदिन्द्रियं बृहत्‌ तव॒ शुष्म॑मुत क्रतुम्‌ । वजं शिशाति धिषणा वरेण्यम्‌ 
हे E 

तव॒ द्योरिंन्द्र पौस्य॑ पृथिवी व॑र्धति श्रव॑ः । त्वामापः पर्व॑तासश्च हिन्विरे ८ 
त्वां विष्णुर्बहन्‌ क्षयो मित्रो गृणाति वरुणः । त्वां शर्धे मदत्यनु मारुतम्‌ ६ 
त्वं वृषा जनांनां मंहिष्ठ इन्द्र जज्ञिषे । स॒त्रा विश्वा स्वपत्यानि दधिषे १० 
स॒त्रा त्वं पुरुष्टतँ एको वृत्राणि तोशसे । नान्य इन्द्रात्‌ कर॑णं भर्य इन्वति ११ 
यर्दिन्द्र मन्मशस्त्वा नाना हव॑त ऊतये । अस्मकेभिर्नृभिरत्रा स्वर्जय १२ 
अरं ज्ञरयाय नो महे विश्वां रूपाण्याविशन्‌ । इन्द्रं जैत्राय हर्षया शचीपतिम्‌ 
श्र 


(५) पञ्चमं सूक्तम्‌ 
(१-१२) द्वादशर्चस्यास्य सूक्तस्य कारव इरिम्बिठित्रमषिः । इन्द्रो देवता । 
गायत्री छन्दः 
प्र सम्राजं चर्षणीना मिन्द्र स्तोता नव्य॑ गीर्भिः । नर॑ नृषाहं मंर्हिष्ठम्‌ १ 
यस्सिन्नक्थानि रणय॑न्ति विश्वानि च श्रव॒स्यां । अपामवो न समुद्रे २ 
तं संष्टत्या विवासे ज्येष्ठराजं भरे कृबम्‌ । महो वाजिन॑ सनिभ्यः ३ 
यस्यानूना गभीरा मर्दा उरवस्तरुत्राः । हर्षमन्तः शर॑सातौ ४ 
तमिद्‌ घर्नेषु हिते ष्वंधिवाकार्य हवन्ते । येषामिन्द्रस्ते ज॑यन्ति ५ 
तमिच्चयौतैरार्यन्ति तं कृतेभिश्चर्षणय॑ः । एष इन्द्रो वरिव॒स्कृत्‌ ६ 
इन्द्रो ब्रह्मेन्द्र ऋषि रिन्द्रः पुरू पुरुहृतः । महान्‌ महीभिः शचीभिः ७ 
सः स्तोम्यः स हव्यः स॒त्यः सत्वां तुविकर्मिः । एर्कश्चित्‌ सन्नभिरभतिः ८ 
तमर्केभिस्तं सार्मभि स्तं गायत्रैश्चर्षणयः । इन्द्र॑ वर्धन्ति क्नितर्यः € 
प्रणेतारं वस्यो अच्छा कर्तारं ज्योतिः समत्सु । सासह्वांसं युघामित्रांन्‌ १० 
स नः पप्रिः पारयाति स्वस्ति नावा पुरुहूतः । इन्द्रो विश्वा अति द्विषः ११ 
स त्वं न॑ इन्द्र वाजेभिर्दशस्या च॑ गातुया च॑ । अच्छा च नः सुम्नं नेषि १२ 


(६) षष्ठं सूक्तम्‌ 
(१-१४५) पञ्चदशर्चस्यास्य सूक्तस्य कारव इरिम्बिठित्रमषिः । (१-१३, १) 
प्रथमादित्रयोदशर्चा पञ्चदश्याश्चन्द्रः, (१४) चतुर्दश्याश्चेन्द्रो वास्तोष्पतिर्वो देवता । 
(१-१३) प्रथमादित्रयोदशर्चा गायत्री, (१४-१५) चतुर्दशीपञ्चदश्योश्च प्रगाथः 

Ce व के त्मक वेद [Rik Veda] 
(चतुर्दश्या बृहती, पञ्चदश्याः सतोबृहती) छन्दसी 

आ याहि सुषुमा हि त इन्द्र सोमं पिर्बा इमम्‌ । एदं बर्हिः सदो मर्म १ 

आ त्वां ब्रह्मयुजा हरी वह॑तामिन्द्र केशिना । उप ब्रह्माणि नः शुणु 

ब्रह्माण॑स्त्वा व॒यं युजा सोम॒पार्मिन्द्र सोमिनः । सुतार्वन्तो हवामहे ३ 

आ नों याहि सुतावतो ऽस्माकं सुष्टतीरुप॑ । पिबा स॒ शिप्रिन्नन्धसः ४ 

आ तें सिञ्चामि कक्ष्यो रनु गात्रा वि धांवतु । गृभाय जिह्वया मर्घ ५ 

स्वादुष्टें अस्तु संसुदे मर्धुमान्‌ तन्वेर तव॑ । सोमः शम॑स्तु ते हृदे ६ 

अयमु त्वा विचर्षणे जनीरिवाभि संवतः । प्र सोमं इन्द्र सर्पतु ७ 

तुविग्रीवों वपोर्दरः सुबाहरन्ध॑सो मदे । इन्द्रो वृत्राणि जिघ्नते ८ 

इन्द्र प्रेहिँ पुरस्त्वं विश्वस्येशान ओज॑सा । वृत्राणि वृत्रहञ्जहि € 

दीर्घस्ते अस्त्वङ्कशो येना वस प्रयच्छ॑सि । यज॑मानाय सुन्व॒ते १० 

अयं त॑ इन्द्र सोमो निर्पृतो अधि बर्हिषि । एहीमस्य द्रवा पिं ११ 

शाचिगो शार्चिपूजना5यं रणाय ते सुतः । आख॑ण्डल प्र हृयसे १२ 

सस्ते शृङ्गवृषो नपात्‌ प्रण॑पात्‌ कुण्डपाय्यः । न्य॑स्मिन्‌ द्ध आ मन॑ः १३ 

वास्तोष्पते श्रुवा स्थूणां $संत्रं सोम्यानांम्‌ । 

द्रप्सो भेत्ता पुरां शश्व॑तीना मिन्द्रो मुनीनां सखा १४ 

पृदाकुसानुर्यजतो गवेष॑ण एकः सन्नभि भूय॑सः । 

भूर्णिमश्वं नयत्‌ तुजा पुरो गृभे न्द्रं सोम॑स्य पीतये १५ 


(७) सप्तमं सूक्तम्‌ 

(१-२२) द्वाविंशत्यृचस्यास्य सूक्तस्य काणव इरिम्बिठिरृषिः । (१-३, ५, १०- 

२२) प्रथमादितृचस्य पञ्चम्या आूचो दशम्यादित्रयोदशानाञ्चादित्याः, (४, ६-७) 
चतुर्थीषष्ठीसप्तमीनामदितिः, (८) अ्रष्टम्या अ्रश्विनो, (६) नवम्याश्चाम्निसूर्यानिला 

देवताः । उष्णिक छन्दः 

इदं हं नूनमेषां सुम्नं भिक्षेत मर्त्यः । ग्रादित्यानामपूर्व्ये स्वीमनि १ 
अनर्वाणो ह्येषां पन्थां आदित्यानाम्‌ । अ्रद॑ब्धाः सन्तिं पायवः सुगेवुर्धः २ 
तत्‌ सु नः सविता भगो वरुणो मित्रो अर्यमा । शर्म यच्छन्तु सप्रथो यदीम॑हे 


रे 
देवेभिर्देव्यदिते उरिष्टभर्मन्ना ग॑हि । स्मत्‌ सूरिभिः पुरुप्रिये सुशर्मभिः ४ 
ते हि पुत्रासो अदितिर्विदुर्द्रेषॉँसि योतवे । ग्रंहोश्चिदुरुचक्रयो5नेहर्सः ५ 

[Rik Veda] ञ्ष्टक &्‌ 2306 5 दाम OF MANAGEMENT 


DIC LITERATURE COLLECTION 


अ्र्दितिर्नो दिवा पशु मर्दितिर्नक्तमङ्याः । अर्दितिः पात्वंहसः स॒दार्वृंधा ६ 
उत स्या नो दिवा मति ररदितिरूत्या ग॑मत्‌ । सा शंतांति मर्यस्करदप 
स्त्रियः ७ 

उत त्या दैव्या भिषजा शं न॑ः करतो अ्श्विनां । युयुयातामितो रपो अप 
स्त्रियः ८ 

शमम्निरस्चि्भिः कर च्छं न॑स्तपतु सूर्य: । शं बातों वात्वरपा अप स्त्रिर्घः ६ 
अपामीवामप स्त्रिधा मप॑ सेधत दुर्मतिम्‌ । आदित्यासो युयोत॑ना नो ग्रंह॑सः 
२१० 

युयोता शरुमस्मदाँ आदित्यास उतार्मतिम्‌ । ऋधग्द्वेर्षः कृणुत विश्ववेदसः 
22 

तत्‌ सु नः शर्म यच्छता 5ऽदित्या यन्मुमोचति । एनस्वन्तं चिदेन॑सः 
सुदानवः १२ 

यो नः कश्चिद्‌ रिरिक्षति रक्षस्त्वेन मर्त्यः । स्वैः ष एवै रिरिषीष्ट युर्जनः १३ 
समित्‌ तमघर्मश्नवद्‌ दुःशंसं मर्त्यं रिपुम्‌ । यो अस्मत्रा दुर्हणावाँ उप द्युः 
१४ हर हर 

पाकत्रा स्थ॑न देवा हृत्सु जानीथ मर्त्यम्‌ । उर्प द्वयुं चाई्युं च वसवः १४ 
आ शर्म पर्वतानामोतापां वुंणीमहे । द्यावाक्षामारे अस्मद्‌ रप॑स्कृतम्‌ १६ 
ते नों भद्रेण शर्मणा युष्माक नावा ब॑सबः । अति विश्वानि दुरिता पिपर्तन 
१७ हर 

तुचे तनाय तत्‌ सु नो द्राघीय आयुर्जीवसे । आर्दित्यासः सुमहसः कृणोतन 
१८ हे 
य॒ज्ञो हीळो वो अन्तर आर्दित्या अस्तिं मृव्ठत॑ । युष्मे इद्‌ वो अर्पि ष्मसि 
सजात्ये १६ ड़ ड़ 

बृहद्‌ वरूथं म॒रुतां देवं त्रातार्रश्चि्ना । मित्रमीमहे वरुणं स्वस्तये २० 
अनेहो मित्रार्यमन्‌ नृवद्‌ व॑रुण शांस्य॑म्‌ । त्रिवरूथं मरुतो यन्त नश्छर्दिः २१ 
ये चिद्धि मृत्युर्बन्थव आदित्या मन॑व॒ः स्मसि । प्र सू न आय॑र्जीवर्से तिरेतन 
२२ 


(८) अ्रष्टमं सूक्तम्‌ 
(१-३७) सप्तत्रिंशटूचस्यास्य सूक्तस्य कारवः सोभरिरृषिः । (१-३३) 

य 7772 के ऋृक वेद [Rik Veda] 
प्रथमादित्रयस्त्रिंशटूचामस्रिः, (३४-३४) चत॒स्त्रंशीपञ्चत्रिंश्योरादित्याः, (३६ 
३७) षटित्रंशीसपत्रिंश्योश्च पौरुकृत्स्यस्य त्रसदस्योर्दानस्तुतिरदैवताः । (१-२६, 
२८-३३) प्रथमादिषड्विंशत्यचामष्टाविंश्यादिषसणाञ्च प्रगाथः (विषमर्चा ककुप्‌, 

समर्चा सतोबृहती), (२७) सप्तक्रिंश्या द्विपदा विराट्‌, (३४) चतुस्त्रिंश्या 
उष्णिक, (३५) पञ्चत्रिंश्याः सतोबृहती, (३६) षट्‌त्रंश्याः ककुप्‌, (३७) 
सप्रत्रिंश्याश्च पङ्किश्छन्दांसि 

तं गूर्धया स्व॑र्णरं देवासो देवर्मरतिं द॑घन्विरे । देवत्रा हव्यमोहिरे १ 

विभूतरातिं विप्र चित्रशोचिष म॒म्रिमीळिष्व यन्तुरम्‌ । 

अस्य मेध॑स्य सोम्यस्य सोभरे प्रेमध्वराय पूर्व्यम्‌ २ 

यजिष्ठं त्वा ववृमहे देवं देवत्रा होतारममर्त्यम्‌ । अस्य यज्ञस्य सुक्रतुम्‌ ३ 

ऊर्जौ नपातं सुभगं सुदीर्दिति मग्निं श्रेष्ठशोचिषम्‌ । हर 

स नों मित्रस्य वरुणस्य सो अपामा सुम्नं यज्ञते दिवि ४ 

यः स॒मिधा य आहंती यो वेदैन ददाश मर्ते अग्नये । 

यो नम॑सा स्वध्वरः ५ 

तस्येदर्वन्तो रंहयन्त आशव स्तरस्य द्युम्नितमं यर्शः । 

न तमंहों देवकूंतं कुत॑श्चन न मर्त्यकृतं नशत्‌ ६ 

स्वप्नर्यो वो अस्रिभिः स्यार्मं सूनो सहस ऊर्जा पते । सुवीरस्त्वर्मस्मयः ७ 

प्रशंस॑मानो अतिथिर्न मित्रियो ऽग्री रथो न वेच्यः। | 

त्वे क्षेमांसो अर्पि सन्ति साधव स्त्वं राजा रयीणाम्‌ ८ 

सो अ्रद्धा दाश्वध्वरो ऽग्रे मर्तः सुभग स प्रशंस्यः । स धीभिरस्तु सनिता ६ 

यस्य त्वमूर्ध्वो अध्वराय तिष्ठसि ज्ञयद्वीरः स साधते । हर 

सो अर्वद्धिः सनिता स विपन्युभिः स शूरैः सनिता कृतम्‌ १० 

यस्याम्निर्वपुर्गहे स्तोमं चनो दधीत विश्ववार्यः । ह॒व्या वा वेविषद्‌ विष॑ः 

शश 

विप्रस्य वा स्तुव॒तः स॑हसो यहो मक्तूर्तमस्य रातिषु । 

अबोदेवमुपरिंमर्त्य कृधि बसो विविदुषो वर्च: १२ 

यो अग्रिं हव्यदांतिभिरनमोभिर्वा सुदक्न॑माविवांसति । गिरा 

वाजिरशोचिषम्‌ १३ EF 

समिधा यो निशिती दाशदर्दितिं धार्मभिरस्य मर्त्यः । 

विश्वेत्‌ स धीभिः सभगो जनां अति म्नैरुदन ईव तारिषत्‌ १४ 

भै ऋष्टक MAHARISHI UNIVERSITY OF MANAGEMENT 

तदग्ने द्युम्नमा भ॑र यत्‌ सासहत्‌ सदने क॑ चिदत्रिणम्‌ । मन्युं जन॑स्य दूढ्यः 
१५ हु 
येन चष्टे वरुणो मित्रो अर्यमा येन नासत्या भर्गः । 

बयं तत्‌ ते शवसा गातुवित्तमा इन्द्र॑त्वोता विधेमहि १६ 

ते घेदग्रे स्वाध्योईं ये त्वां विप्र निदधिरे नृचक्ञ॑सम्‌ । विप्रांसो देव सुक्रतुम्‌ 
१७ हर हर हर 
त इद्‌ वेर्दि सुभग त आहंतिं ते सोत चक्रिरे दिवि । 

त इद्‌ वाजैभिर्जिग्युर्महद्‌ धनं ये त्वे काम॑ न्येरिरे ९८ 

भद्रो नो अम्रिराहंतो भद्रा रातिः सुभग भद्रो अध्वरः । भद्रा उत प्रश॑स्तयः 
शह 

भद्रं मर्नः कृणुष्व वृत्रतूर्ये येना समत्सु सासर्हः । 

अर्व स्थिरा तनुहि भूरि शर्धतां वनेर्मा ते अभिष्टिभिः २० 

ईळे गिरा मनुर्हितं यं देवा दूतमरतिं न्येरिरे । यजिष्ठं हव्यवाहनम्‌ २१ 
तिग्मज॑म्भाय तरुणाय राज॑ते प्रयो गायस्यग्नये । 

यः पिंशते सूनूर्ताभिः सुवीर्यं मस्रिर्घृतेभिराहंतः २२ 

यदीं घृतेभिराहतो वाशीममिर्भर॑त उच्चार्व च । असुर इव निर्णिज॑म्‌ २३ 
यो हव्यान्यैर॑यता मनुर्हितो देव आसा सुगन्धिना । 

विवासते वार्याणि स्वध्वरो होता देवो अमर्त्यः २४ 

यद॑ग्ने मर्त्यस्त्वं स्यामहं मित्रमहो अमर्त्यः । सह॑सः सूनवाहत २५ 

न त्वां रासीयाभिशस्तये बसो न पापत्वाय सन्त्य । 

न में स्तोतार्मतीवा न दुर्हितः स्याद॑ग्रे न पापर्या २६ 

पितुर्न पुत्रः सभृतो दुरोण आ देवाँ एंतु प्र णो हविः २७ 

तवाहमंग्र ऊतिभि नेंदिष्ठाभिः सचेय॒ जोष॒मा व॑सो । सदां देवस्य मर्त्यः 
२८ 

तव क्रत्वा सनेयं त॑ रातिभिरग्ने तव॒ प्रश॑स्तिभिः । 

त्वामिदांहः प्रम॑तिं बसो ममा ऽग्रे हर्षस्व दात॑वे २६ 

प्र सो अग्रे तवोतिभिः सुवीरांभिस्तिरते वाज॑भर्मभिः । यस्य त्वं 
सख्यमावरः ३० | 

तव॑ द्रप्सो नील॑वान्‌ वाश ऋृत्विय॒ इन्धानः सिष्णवा द॑दे । 

त्वं महीनामुषसामसि प्रियः क्षपो वस्तृंष॒ राजसि ३१ 

तमागन्म सोभरयः सहस्त्रमुष्कं स्वभिष्टिमब॑से । सम्राजं त्रास॑दस्यवम्‌ ३२ 
यस्य॑ ते अग्रे अन्ये अग्रयं उपक्षितो व॒या ईव । 

विपो न द्युप्ना नि युंवे जनांनां तर्व चत्रार्णि वर्धयन्‌ ३३ 

यमादित्यासो अद्वुहः पारं नर्यथ मर्त्यम्‌ । म॒घोनां विश्वेषां सुदानवः ३४ 
यूयं राजानः कं चि्चर्षणीसहः क्षर्यन्तं मानुषाँ अनं । 

वयं ते वो वरुण मित्रार्यमन्‌ त्स्यामेटृतस्य॑ रथ्यः ३५ 

अ्रदान्मे पौरुकुत्स्यः पंज्चाशत॑ त्रसदंस्युर्वधूनांम्‌ । मंहिष्ठो अर्यः सत्पतिः ३६ 
उत में प्रयियोर्वयिर्योः सुवास्त्वा अधि तुग्व॑नि । 

तिसृणां स॑सतीनां श्यावः प्रणेता भुव॒द्‌ वसुर्दियांनां पततिः ३७ 


(६) नवमं सूक्तम्‌ 
(१-२६) षड्डिंशत्यृचस्यास्य सूक्तस्य काणवः सोभरिरृषिः । मरुतो देवताः । 
प्रगाथः (विषमर्चां ककुप्‌, समर्चां सतोबृहती) छन्दः 

आ गंन्ता मा रिंषणयत प्रस्थल॑वानो माप स्थाता समन्यवः । स्थिरा 
चिन्रमयिष्णवः १ वीळपविभिर्मरुत त्रूभुक्षण आ रुद्रासः सुदीतिभिः । 
इषा नों अ्रद्या गंता पुरुस्पृहो यज्ञमा सॉभरीयर्वः २ 
विद्मा हि रुद्रियाणां शुष्म॑मुग्रं मरुतां शिमीवताम्‌ । विष्णेरिषस्य॑ मीळ्हर्षाम 
रै 
वि द्वीपानि पार्पतन्‌ तिष्ठ॑द्‌ दुच्छनो भे युजन्त रोदसी । 
प्र धन्वान्यैरत शुभ्रखादयो यदेज॑थ स्वभानवः ४ 
अच्युता चिद्‌ वो अज्मन्ना नानदति पर्वतासो वनस्पर्तिः । भूमिर्यामेषु रेजते 
4 
अमाय वो मरुतो यात॑वे द्यौ रजिहीत उत्तरा बृहत्‌ । 
यत्रा नरो देदिशते तनू ष्वा त्वक्षांसि बाह्लॉजसः ६ 
स्वधामनु श्रियं नरो महिं त्वेषा अ्रम॑वन्तो वूर्षप्सवः । वहन्ते ग्रहुतप्सवः 
क, 
गोभिर्वाणो अज्यते सोभरीणां रथे कोशे हिरणययें । 
गोर्बन्धवः सुजातासं इषे भुजे महान्तों नः स्पर॑से नु ८ 
प्रतिं वो वृषदञ्जयो वृष्णे शर्धाय मारुताय भरध्वम्‌ । हव्या वृष॑प्रयाव्णे € 
वुषण॒श्वेनं मरुतो वुर्ष॑प्सुना रथेन वूर्षनाभिना । 

आ श्येनासो न पक्षिणो वृथा नरो हव्या नों वीत्ये गत १० 
समानमञ्जचैेषां वि भ्राजन्ते रुक्मासो अर्धि बाहर्षु ।दवि्युतत्यृष्ट्यः ११ 

त उग्रासो वृषण उग्रबाहवो नर्किष्टनूर्षु येतिरे । हर 

स्थिरा घन्वान्यार्युधा रथेषु वो ऽनीकेष्वधि श्रियः १२ 

येषामर्णो न सप्रथो नाम॑ त्वेषं शश्व॑तामेकमिद्‌ भुजे । वयो न पित्र्यं सह॑ः 
१३ 

तान्‌ व॑न्दस्व मरुतस्ताँ उर्प स्तुहि तेषां हि धुनीनाम्‌ । 

अराणां न चरमस्तदेषां दाना मह्या तदेषाम्‌ १४ 

स॒भगः स व ऊति ष्वास पर्वास मरुतो व्युष्टिषु । यो वा नूनम॒तासंति १५ 
यस्य॑ वा ययं प्रतिं वाजिनो नर ग्रा हव्या वीतये गथ । 

अभि ष द्यम्नेरूत वाज॑सातिभिः सुम्ना वो धतयो नशत्‌ १६ 

यर्था रुद्रस्य सूनवो दिवो वशन्त्यसुरस्य वेधर्सः । युर्वानस्तथेदसत्‌ १७ 
ये चार्हन्ति मरुत॑ः सुदान॑वः स्मन्मीळ्हषश्चर॑न्ति ये । 

ग्रतश्चिदा न उप वस्य॑सा हृदा युर्वान आ व॑वृध्वम्‌ १८ 

यूर्न ऊ घु नविष्ठया वृष्णः पाव॒काँ अभि सोभरे गिरा । गाय गा ईब चर्कृषत्‌ 
श्‌ 

साहा ये सन्तिं मुष्टिहेव हव्यो विश्वासु पृत्सु होतृषु । 

वृष्णंश्चन्द्रान्न सुश्रव॑स्तमान्‌ गिरा वन्द॑स्व मरुतो अह॑ २० 

गाव॑श्वचिद्‌ घा समन्यवः सजात्येन मरुतः सब॑न्धवः । रिहते ककुभो मिथः 
२१२ 

मर्तश्चिद्‌ बो नृतवो रुक्मवक्षस॒ उर्प भ्रातृत्वमार्यति । 

अधि नो गात मरुतः सदा हि व॑ आपित्वमस्ति निधुवि २२ 

मरुतो मारुतस्य न॒ ग्रा भेषजस्य बहता सुदानवः । यूयं स॑खायः सप्तयः 
२३ हर 

याभिः सिन्धुमव॑थ याभिस्तूर्वथ याभिर्दशस्यथा क्रिविम्‌ । 

मयो नो भूतोतिभिर्मयोभुवः शिवाभिरसचद्विषः २४ 

यत्सिन्धौ यदर्सिक्न्यां यत्‌ सं॑मुद्रेषु मरुतः सुबर्हिषः । यत्‌ पर्वतेषु भेषजम्‌ 
२५ हु 

विश्वं पश्यन्तो बिभृथा तनूष्वा तेना नो अधि बोचत । 

क्षमा रपा मरुत आतुरस्य न इष्कर्ता विहुतं पुनः २६ 

द्वितीयोऽध्यायः 
० १-४० 
(१०) दशमं सूक्तम्‌ 
(१-१८) अ्रष्टादशर्चस्यास्य सूक्तस्य काण्वः सोभरित्र्मषिः । (१-१६) 
प्रथमादिषोडशर्चामिन्द्रः, (१७-९८) सप्तदश्यष्टादश्योश्च चित्रस्य दानस्तुतिर्देवते । 
प्रगाथः (विषमर्चां ककुप्‌, समर्चां सतोबृहती) छन्दः 
वयमु त्वार्मपूर्ग्य स्थूरं न कच्चिद्‌ भर्रन्तो$वस्यर्वः । वारजे चित्रं ह॑वामहे १ 
उप॑ त्वा कर्मज्रूतये स नो युवो ग्रश्चंक्राम यो धृषत्‌ । 
त्वामिद्धयवितारं ववृमहे सखाय इन्द्र सानसिम्‌ २ 
आ याहीम इन्दवो ऽश्व॑पते गोप॑त उर्वरापते । सोम॑ सोमपते पिन ३ 
वयं हि त्वा बन्धुमन्तमबन्धवो विप्रास इन्द्र येमिम । 
या ते धामानि वृषभ तेभिरा गंहि विश्वेभिः सोम॑पीतये ४ 
सीद॑न्तस्ते वयो यथा गोश्रीते मर्धो मदिरे विवक्षंणे । अभि त्वामिन्द्र नोनुमः 
4 
अर्च्छा च त्वैना नमसा वर्दामसि किं मुर्हश्चिद्‌ वि दीधयः । 
सन्ति कार्मासो हरिवो ददिष्टं स्मो व॒यं सन्तिं नो घिर्यः ६ 
नत्ना इदिन्द्र ते वय मती अभूम नहि नू तें अद्रिवः । विद्मा पुरा परीणसः ७ 
विद्मा सखित्वमुत शर भोज्यश मा ते ता वज़िन्नीमहे । 
उतो समस्मिन्ना शिंशीहि नो वसो वाजे सुशिप्र गोर्मति ८ 
यो न॑ इदमिदं पुरा प्र वस्य॑ आनिनाय तरम्‌ वः स्तुषे । सर्खाय इन्द्रमूतये € 
हर्यश्वं सत्पतिं चर्षणीसहं स हि ष्मा यो ग्रमन्दत । 
आ तु नः स ब॑यति गव्यमश्वयं स्तोतृभ्यो मघ्वा श॒तम्‌ १० 
त्वरयां ह स्विद्‌ युजा वयं प्रतिं श्वसन्तं वृषभ ब्रुवीमहि । संस्थे जन॑स्य 
गोम॑तः ११ जर्यैम कारे पुरुहत कारिणो ऽभि तिष्ठेम दूढ्यः । 
नृभिर्वृत्रं हन्यार्मं शूशयाम चा ऽवैरिन्द्र प्र णो धियः १२ 
अभ्रातृव्यो अना त्व मर्नापिरिन्द्र जनर्षा सनादसि । युधेर्दापित्वमिंच्छसे 
१३ 
नकीं रेवन्तं सरूयार्य विन्दसे पीर्यन्ति ते सुराश्वः । 
य॒दा कृणोर्षि नदनं समूहस्या दित्‌ पितेव॑ हूयसे १४ 
मा तें अमाजुरो यथा मूरास॑ इन्द्र सख्ये त्वाब॑तः । नि ष॑दाम॒ सचां सुते १५ 

मा तें गोदत्र निर॑राम॒ राधस इन्द्र मा ते गृहामहि । 

दृव्ठहा चिदर्यः प्र मुशाभ्या भ॑र न तें दामान आदभे १६ 

इन्द्रो वा घेदिय॑न्म॒घं सर॑स्वती वा सुभगां ददिर्वसु । त्वं वां चित्र दाशुषे 
१७ हे 

चित्र इद्‌ राजां राजका इदन्यके यके सर॑स्वतीमर्न । 

पर्जन्य इब ततनद्धि वृष्ट्या सहस्त्रमयुता दर्दत्‌ १८ 


(११) एकादशं सूक्तम्‌ 
(१-१८) अअरष्टादशर्चस्यास्य सूक्तस्य काणवः सोभरिरृषिः । अश्विनौ देवते । (१- 
६) प्रथमादिषड़चां प्रगाथः (विषमर्चां बृहती, समर्चा सतोबुहती), (७) सप्तम्या 
बृहती, (८) अ्रष्टम्या अनुष्टुप्‌, (६-१०, १३-१८) 


नवमीदशम्योस्त्रयोदश्यादिषरणाञ्च काकुभः प्रगाथः (विषमर्चां ककुप्‌, समर्चां 


oY 


सतोबृहती), (११) एकादश्याः ककुप्‌, (१२) द्वादश्याश्च मध्येज्योतिस््त्रष्ट॒प्‌ 
छन्दांसि 

ग्रो त्यमहृ आ रथ मद्या दंसिष्ठमूतये । 

यम॑श्विना सुहवा रुद्रवर्तनी आ सूर्यायै तस्थथुः १ 

पूर्वापुषं सुहव॑ पुरुस्पृहं भुज्युं वाजँषु पूर्व्यम्‌ । 

सचनाव॑न्तं सुमतिभिः सोभरे विठ्ठेंषसमनेहस॑म्‌ २ 

इह त्या पुरुभूतमा देवा नमोभिरश्चिना । 

अर्वाचीना स्वव॑से करामहे गन्तारा दाशुषो गृहम्‌ ३ 

युवो रथस्य परिँ चक्रमीयत ईर्मान्यद्‌ वामिषण्यति । 

अस्माँ अच्छा सुमतिर्वा शुभस्पती आ धेनुरिव धावतु ४ 

रथो यो वां त्रिवन्धुरो हिरर॑णयाभीशुरश्चिना । 

परि द्यावापृथिवी भूष॑ति श्रुत स्तेन॑ नास॒त्या ग॑तम्‌ ५ 

दशस्यन्ता मन॑वे पूर्व्यं दिवि यवं वृकेण कर्षथः । 

ता वामद्य सुंमतिभिंः शुभस्पती अश्विना प्र स्तुबीमहि ६ 

उर्प नो वाजिनीवसू यातमृतर्स्य पथिभिः । 

येभिंस्तृक्षिं वृषणा त्रसदस्य॒वं महे क्षत्राय जिन्व॑थः ७ 

अयं वामद्रिभिः सुतः सोमो नरा वृषण्वसू । 

आ यांतं सोम॑पीतये पिब॑तं दाशुषो गृहे ८ 

आ हि रुहत॑मश्विना रथे कोर्शे हिरण्यर्ये वृषणवसू । 

युञ्जाथां पीर्वरीरिर्षः ६ 

याभिँः पक्थमवथो याभिरध्रिगुं याभिर्बभ्रं विजोषसम्‌ । 

ताभिर्नो मक्षू तू्य॑मश्चिना ग॑तं भिषज्यतं यदातुरम्‌ १० 

यदश्विगावो ग्रश्रिगू इदा चिदह्ों अश्विना हवामहे । 

वयं गीर्भिर्विपन्यब॑ः ११ 

ताभिरा यातं वृषणोप मे ह॑ विश्वप्सुं विश्ववार्यम्‌ । 

इषा मंहिष्ठा परुभूर्तमा नरा याभिः क्रिविं वावुधुस्ताभिरा गतम्‌ १२ 
ताविदा चिदहांनां तावश्विना वन्द॑मान उप॑ ब्रुवे । ता ऊ नमोभिरीमहे १३ 
ताविद्‌ दोषा ता उषर्सि शभस्पती ता यार्मन्‌ रुद्रवतंनी । 

मा नो मर्ताय रिपवे वाजिनीवसू परो रुद्रावति रूयतम्‌ १४ 

आ सुग्म्याय सुग्म्यं प्राता रथेनाश्विना वा सक्षणी । हवे पितेव सोभरी १% 
मनोजवसा वृषणा मदच्युता मक्षुंगमार्भिरूतिभिः । | 

आरात्ताद्चिद्भतमस्मे अव॑से पुर्वीर्भिः पुरुभोजसा १६ 

आ नो अ्रश्वांवदश्चिना वर्तिर्यासिष्टं मधुपातमा नरा । गोम॑द्‌ दस्त्रा हिर॑णयवत्‌ 
११७ 

सुप्रावर्ग सुवीर्य सुष्ट वार्य मनांधृष्टं रक्षस्विना । 

अस्मिन्ना वामायाने वाजिनीवस विश्वा वामानि धीमहि १८ 


(१२) द्वादशं सूक्तम्‌ 
(१-३०) त्रिंशदृचस्यास्य सूक्तस्य वैयश्वो विश्वमना ऋषिः । अ्रम्निर्देवता । 
उष्णिक छन्दः 

ईळिष्वा हि प्रतीग्यंश यर्जस्व जातवेदसम्‌ । चरिष्शुध्॑ममर्गुभीतशोचिषम्‌ १ 
दामान॑ विश्वचर्षणे ऽग्निं विश्वमनो गिरा । उत स्तुषे विष्पर्धसो रथांनाम्‌ २ 
येषामाबाध ऋग्मिर्य इषः पृक्षश्च निग्रभे । उपविदा वह्रिविन्दते बसु ३ 
उद॑स्य शोचिर॑स्थाद्‌ दीदियुषो व्यश्जर॑म्‌ । तपुर्जम्भस्य सुद्य॒तो गणश्रियः ४ 
उदु तिष्ठ स्वध्वर स्तवानो देव्या कृपा । अभिरूया भासा बहता शशक्वर्नि 
4 
ग्रम्रे याहि सुंशस्तिर्भि हव्या जुह्लान आनुषक्‌ । यर्था दूतो नभ्‌ 
हव्यवाहनः ६ EF EF 

अग्निं बः पूर्व्यं हवे होतारं चर्षणीनाम्‌ । तम॒या वाचा गृणे तर्मु वः स्तुषे ७ 
यज्ञेभिरद्भतक्रतुं यं कृपा सूदर्यन्त इत्‌ । मित्रं न जने सुर्धितमृताव॑नि ८ 
ऋतावानमृतायवो यज्ञस्य साधनं गिरा । उर्पा एनं जुजुषुर्नम॑सस्पदे € 
अच्छा नो अरङ्गिरस्तमं यज्ञासो यन्तु संयतः । होता यो अ्रस्तिं विच्त्वा 
य॒शस्त॑मः १० 

अग्रे तव॒ त्ये अजरे न्धांनासो बृहद्‌ भाः । अ्रश्वां इव॒ वुर्षणस्तविषीय॑ः ११ 
स त्वं न॑ ऊर्जा पते रयिं रास्व सुवीर्यम्‌ । प्राव॑ नस्तोके तन॑ये समत्स्वा १२ 
यद्‌ वा उं विशपतिः शितः सुप्रीतो मनुंषो विशि । विश्वेदम्रिः प्रति रक्षांसि 
सेधति १३ 

श्रष्टअग्ने नव॑स्य मे स्तोम॑स्य वीर विशूपते । नि मायिनस्तर्पुषा रक्षसों दह 
१४ 

न तर्स्य माययां चन रिपुरीशीत मर्त्यः । यो अग्नये ददार्श हव्यदातिभिः १५ 
व्य॑श्वस्त्वा वसुविर्द मुक्षणयुर॑प्रीणाटूर्षिः । महो राये तर्मु त्वा समिधीमहि 
१६ 

उशर्ना काव्यस्त्वा नि होतारमसादयत्‌ । आयजिं त्वा मन॑वे जातर्वेदसम्‌ 
१२१9 

विश्वे हि त्वा सजोष॑सो देवासो दूतमक्रत । श्रुष्टी देव प्रथमो यज्ञियो भुवः 
श्व 

इमं घा वीरो अमूर्त दूतं कुरवीत मर्त्यः । पाव॒कं कृष्णवर्तनिं विहायसम्‌ 
१९ ह र 

तं ह॑वेम य॒तस्त्रुचः सुभासं शक्रशोंचिषम्‌ । विशामग्निमजरं प्रलमीडयम्‌ २० 
यो अस्मै हव्यदांतिभि राह॑तिं मर्तोऽक्रिंधत्‌ । भूरि पोषं स ध॑त्ते वीरवद्‌ यश॑ः 
२१ 

प्रथमं जातवेदस मम्रिं यज्ञेषु पूर्व्यम्‌ । प्रति सरुगेति नम॑सा हविष्मती २२ 
आभिर्विधेमाग्ये ज्येष्टांभिव्यश्ववत्‌ । मंर्हिष्ठाभिर्मतिभिंः शक्रशौचिषे २३ 
नूनमर्च विहायसे स्तोमेभिः स्थूरयूपवत्‌ । त्रृ्षे वैयश्व दम्यायाम्रये २४ 
अतिथिं मानुषाणां सूनुं वनस्पतीनाम्‌ । विप्रां अम्रिमव॑से प्रलमीळते २५ 
महो विश्वाँ अभि षतोई ऽभि हव्यानि मार्नुषा । अ्रग्ने नि ष॑त्सि नमसार्धि 
ब॒र्हिषि २६ हर 

वंस्वा नो वार्या पुरु वंस्व॑ रायः पुरुस्पृहः । सुवीर्यस्य प्रजाबंतो यश॑स्वतः 

२७ 
त्वं वरो सुषाम्णे ऽग्रे जनाय चोदय । सर्दा वसो रातिं य॑विष्ठ शश्व॑ते २८ 
त्वं हि सुप्रतूरसि त्वं नो गोर्मतीरिर्षः । महो रायः स्रातिमंग्ने अपां वृधि २६ 
अग्ने त्वं य॒शा अस्या मित्रावरुणा वह । ऋतावाना सम्राजा पूतदक्षसा ३० 


(१३) त्रयोदशं सूक्तम्‌ 
(१-३०) त्रिंशदृचस्यास्य सूक्तस्य वैयश्वो विश्वमना ऋषिः । (१-२७) 
प्रथमादिसम्तकिंशत्यृचामिन्द्रः, (२८-३०) अ्रष्टाकरिंश्यादितृचस्य च सौषाम्णस्य 
वरोर्दानस्तुतिर्देबते । (१-२६) प्रथमा्येकोनत्रिंशटूचामुष्णिक्‌, (३०) 
त्रिंश्याश्चानृष्टप्‌ छन्दसी 

सराय आ शिषामहि ब्रह्मेन्द्राय वजिणे । स्तुष ऊ षु वो नृतमाय धृष्णवें १ 
शव॑सा ह्यसिं श्रुतो वृत्रहत्येन वृत्रहा । मघैर्मघोनो अति शूर दाशसि २ 
स नः स्तर्वान आ भ॑र रयिं चित्रश्र॑वस्तमम्‌ । निरेके चिद्‌ यो ह॑रिवो 
वसुर्ददिः ३ 
आ निरेकमुत प्रिय मिन्द्र दर्षि जनानाम्‌ । धृषता धृष्णो स्तर्वमान आ भ॑र 
है हे E 
न तें स॒व्यं न दक्षिणं हस्त॑ वरन्त आमुर॑ः । न परिबाधो हरिवो गर्विष्टिषु ५ 
आ त्वा गोर्भिरिव ब्रजं गीर्भिअणोम्यद्रिवः । आ स्मा कार्म जरितुरा मर्नः 
पुण ६ 
विश्वानि विश्वर्मनसो धिया नों वृत्रहन्तम । उग्र प्रशेतरधि ष्‌ वैसो गहि ७ 
वयं तें अस्य वृ॑त्रहन्‌ विद्यार्मं शूर नव्य॑सः । वसोः स्पार्हस्य पुरुहूत रार्ध॑सः 
टर 
इन्द्र यथा ह्यस्ति ते ऽपरीतं नृतो शर्वः । ग्रर्मृक्ता रातिः पुरुहूत दाशुषे € 
आ वूंषस्व महामह म॒हे नृतम॒ राध॑से । टूळहश्चिंद्‌ दृह्य मघवन्‌ म॒घत्त॑ये १० 
न्‌ अन्यत्रा चिदद्विव स्त्वन्नों जग्मुराशर्सः । मघ॑वज्छग्धि तव॒ तन्न॑ ऊतिभिः 
शश 
नह्यङ्ग नतो त्व दन्यं विन्दामि राधसे । राये द्यु्नाय शव॑से च गिर्वणः 
२ 
एन्दुमिन्द्राय सिञ्चत पिर्बाति सोम्यं मर्धु । प्र राधसा चोदयाते महित्वना १३ 
उपो हरीणां पतिं दक्ष॑ पृञ्चन्त॑मब्रवम्‌ । नूनं श्रधि स्तुव॒तो अश्वयस्य॑ १४ 

नह्यङ्ग पुरा चन जज्ञे वीरत॑रस्त्वत्‌ । नकीं राया नैवथा न भन्दनां १५ 

एदु मध्वौ म॒दिन्त॑रं सिञ्च वाध्वर्यो अन्ध॑सः । एवा हि वीरः स्तव॑ते 
सदावृधः १६ हे 

इन्द्र स्थातर्हरीणां नर्किष्टे पूर्व्यस्तुतिम्‌ । उदानंश शव॑सा न भन्दर्ना १७ 

तं वो वार्जानां पति महूँमहि श्रव॒स्यव॑ः । अप्रायुभियज्ञिभि्वावृधेन्यम्‌ १८ 
एतो न्विन्द्रं स्तवाम सखायः स्तोम्यं नर॑म्‌ । कृष्टीर्यो विश्वां अभ्यस्त्येक इत्‌ 
१६ हर 

ग्रगोरुधाय गविषे द्युक्षाय दस्म्यं वर्चः । घृतात्‌ स्वादीयो मर्धुनश्च बोचत 
२० हर हर 

यस्यार्मितानि वीर्याई न राधः पर्येतवे । ज्योतिर्न विश्वमभ्यस्ति दक्षिणा २१ 
स्तुहीन्द व्यश्ववा दर्नूर्मि वाजिनं यम॑म्‌ । अर्यो गयं मंह॑मानं वि दाशुषे २२ 
एवा नूनमुर्प स्तुहि वैर्यश्व दशमं नव॑म्‌ । सुविद्धांसं चर्कृत्यं चरणीनाम्‌ २३ 
वेत्था हि निरतीनां वजहस्त परिवृज॑म्‌ । अह॑रहः शन्ध्युः प॑रिपर्दामिव 
२४ हु 

तदिन्द्राव ग्रा भर येना दंसिष्ठ कृत्वने । द्विता कुत्साय शिश्नथो नि चोदय 
२ 

तम्‌ं त्वा नूनमीमहे नव्य॑ दंसिष्ठ सन्यसे । स त्वं नो विश्वा अभिर्मातीः 
सक्षणिँः २६ 

य ऋज्ञादंहसो मुचद्‌ यो वार्यात्‌ सप्त सिन्धुषु । वधर्दासस्य तुविनृम्ण 
नीनमः २७ | 

यथां बरो सुषाम्णे सनिभ्य ग्रावहो रयिम्‌ । व्यश्वेभ्यः सुभगे वाजिनीवति 
२८ हर 

आ नार्यस्य दक्षिणा व्य॑श्वाँ एतु सोमिनः । स्थूरं च रा्धः श॒तव॑त्‌ सहस्त्रवत्‌ 
२६ हर 

यत्‌ त्वां पृच्छादीजानः कुहया कुहयाकृते । एषो अर्पश्रितो ब्लो गोमतीमव॑ 
तिष्ठति ३० 


(१४) चतुर्दशं सूक्तम्‌ 
(१-२४) चतुर्विशत्यूचस्यास्य सूक्तस्य वैयश्वो विश्वमना क्रूषिः । (१-६, १३-२४) 
प्रथमादिनवर्चा त्रयोदश्यादिद्वादशानाञ्च मित्रावरुणौ, (१०-१२) दशम्यादितृचस्य 

च विश्वे देवा देवताः । (१-२२, २४) प्रथमादिद्वाकरिंशत्यृचां चतुर्वि श्याश्चोष्णिक्‌, 
(२३) त्रयोविंश्याश्चोष्णिग्गर्भा छन्दसी 

ता वां विश्व॑स्य गोपा देवा देवेष यज्ञियां । ऋतावाना यजसे पृतर्दक्षसा १ 

मित्रा तना न रथ्याई वरुणो यश्च॑ सुक्रतुः । सनात्‌ सुजाता तन॑या धृतव्रता 

२ ड 

ता माता विश्ववेदसा ऽसुर्याय प्रमंहसा । मही ज॑जानार्दितिक्रुतावरी ३ 

महान्ता मित्रावरुणा सम्राजां देवावसुरा । ऋतावानावृतमा घोषतो बृहत्‌ ४ 

नपाता शव॑सो महः सून्‌ दक्ष॑स्य सुक्रतू । सृप्रदान्‌ इषो वास्त्वधि क्षितः ५ 

सं या दार्नूनि येमर्थु र दिव्याः पार्थिवीरिषः । नभ॑स्वतीरा वां चरन्तु वृष्टर्य 

द्‌ 

अधि या बहतो दिवो३ ऽभि यूथेव पश्य॑तः । ऋतावाना सम्राजा नम॑से 

हिता ७ हर हर 

ऋतावाना नि षेदतुः साम्राज्याय सुक्रतूं । धृतव्रता क्षत्रियां क्षत्रमांशातुः ८ 

अच्तणश्चिंद्‌ गातवित्तरा ऽनुल्बणेन चक्ष॑सा । नि चिन्मिषन्ता निचिरा नि 

चिक्यतुः € 

उत नों देठ्यर्दिति रुरुष्यतां नास॑त्या । उरुष्यन्तु मरुतों वृद्धश॑वसः १० 

ते नों नावमुरुष्यत दिवा नक्तं सुदानवः । अरिष्यन्तो नि पायुर्भिः सचेमहि 

श्र 

अघ्नते विष्णवे वयमरिष्यन्तः सुदान॑वे । श्रुधि स्वयावन्‌ त्सिन्थो 

पूर्वचित्तये १२ हर हर 

तद्‌ वार्यं वृणीमहे वरिष्ठं गोप॒यत्य॑म्‌ । मित्रो यत्‌ पान्ति वरुणो यदर्यमा १३ 

उत नः सिन्धुरपां तन्मरुतस्तदश्चिनां । इन्द्रो विष्णुर्मीळ्वांसः सजोषसः १४ 

ते हि ष्मां वनुषो नरो ऽभिर्मातिं कर्यस्य चित्‌ । तिग्मं न क्षोर्दः प्रतिघ्नन्ति 

भूर्ण॑यः १५ 

अयमेक इत्था पुरू रु चष्टे वि वरिशूपर्तिः । तस्य ब्रतान्यर्नु वश्चरामसि १६ 

अनु पूर्वाणयोक्यां साम्राज्यस्य॑ सश्चिम । मित्रस्य ्र॒ता वरुणस्य दीर्घश्रुत्‌ १७ 

परि यो रश्मिनां दिवो ऽन्तांन्‌ ममे प्ंथिव्याः । उभे आ प॑प्रौ रोद॑सी महित्वा 

श्ल 

उदु ष्य शरणे दिवो ज्योतिरयंस्त सूर्यः । अमिर्न शक्रः समिधान आहतः 

१६ 

बचों दीर्घप्रसद्मनीशे वाज॑स्य गोम॑तः । ईशे हि पित्वोऽविषस्य॑ दावनें 
२० 

तत्‌ सूर्य रोद॑सी उभे दोषा वस्तोरुप ब्रुवे । भोजेष्वस्माँ अभ्युच्चरा सदा २१ 
ऋृजर्मुक्षणयार्यने रजतं हर॑याणे । रथ॑ युक्तम॑सनाम सुषार्मणि २२ 

ता मे अश्वर्यानां हरीणां नितोशना । उतो नु कृत्व्यांनां नृवाहसा २३ 
स्मर्द॑भीशू कशावन्ता विप्रा नविष्ठया म॒ती । महो वाजिनावर्वन्ता 
सचांसनम्‌ २४ 


(१४) पञ्चदशं सूक्तम्‌ 
(१-२५) पञ्चक्रिंशत्यूचस्यास्य सूक्तस्य वैयश्वो विश्वमना आङ्गिरसो व्यश्वो वा ऋृषिः 
। (१-१६) प्रथमाद्येकोनवकिंशत्युचामश्चिनो, (२०-२५) विंश्यादिषणणाञ्च 
वायुर्देवताः । (१-१५, २२-२४) प्रथमादिपञ्चदशर्चा द्वाव्रिंश्यादितृचस्य 
चोष्णिक, (१६-१६, २१, २५) षोडश्यादिचतसृणामेकविंशीपञ्चविंश्योश्च गायत्री, 
(२०) विंश्याश्चानुष्टुप्‌ छन्दांसि 

युवोरु ष्‌ रथ॑ हवे सधस्तुत्याय सूरिषु । ग्रतूर्तदक्ता वृषणा वृषण्वसू १ 
युवं व॑रो सुषाम्णे महे तने नासत्या । अ्रवोभिर्याथो वृषणा वृषण्वसू २ 
ता वामद्य ह॑वामहे हव्येभिर्वाजिनीवसू । पूर्वीरिष इषय॑न्तावतिं क्षपः ३ 
ग्रा वां वाहिष्ठो अश्विना रथो यातु श्रुतो न॑रा । उप स्तोमांन तुरस्य॑ दर्शथः 
श्रिये ४ ® हर 
जुहराणा चिंदश्चिना 55 म॑न्येथां वृषणवसू । युवं हि रुद्रा पर्षथो अति द्विषः 
न हि 
दस्रा हि विश्वमानुषड म॒क्षूभिंः परिदीर्यथः । धियंजिन्वा मर्धुवर्णा शभस्पतीं 
द्‌ 
उर्प नो यातमश्चिना राया विश्वपुषा सह । मघवाना सुवीरावनपच्युता ७ 
आ में अस्य प्रतीव्यश मिन्द्रनासत्या गतम्‌ । देवा देवेभिरद्य स॒चन॑स्तमा ८ 
व॒यं हि वां हवामह उक्षण्यन्तो व्यश्चवत्‌ । सुमतिभिरुपं विप्राविहा ग॑तम्‌ 
अ्रश्चिना स्वूषे स्तुहि कुवित्‌ ते श्रवतो हव॑म्‌ । नेदीयसः कूळयातः पणींरुत 
१० हे 
वैयश्वर्स्य श्रुतं नरोतो में अस्य वेदथः । सजोष॑सा वरुणो मित्रो अर्यमा ११ 

युवादत्तस्य धिष्ण्या युवानीतस्य सूरिभिः । ग्रहरहर्वुृषणा मह्यं शिक्षतम्‌ 

१२ 

यो वां यज्ञेभिरावृतो उधिवस्त्रा वधूरिव । सपर्यन्ता शभे चक्राते अश्विनां 

१३ 

यो वामुरुव्यचस्तमं चिकेतति नृपार्य्यम्‌ । वर्तिर॑श्चिना परि यातमस्मय्‌ १४ 
अस्मभ्यं सु वैषणवसू यातं वर्तिर्नृपार्य्यम्‌ । विषुद्रुहैव यज्ञमूहथुर्गिरा १५ 
वाहिष्ठो वां हवानां स्तोमो दूतो ह॑वन्नरा । युवाभ्यां भूत्वश्चिना १६ 

यद॒दो दिवो अर्णव इषो वा मद॑थो गृहे । श्रुतमिन्में अमर्त्या १७ 

उत स्या श्वैतयाव॑री वाहिंष्ठा वां नदीनाम्‌ । सिन्धुर्हिर॑यवर्तनिः १८ 
स्मदेतयां सुकीर्त्या ऽश्चिंना श्वेतयां धिया । वहेथे शुभ्रयावाना १६ 

युक्त्वा हि त्वं र॑थासहां युवस्व पोष्यां बसो । आज्नों वायो मध 
पिबाऽस्माकं सव॒ना ग॑हि २० 

तर्व वायवृतस्पते त्वष्टर्जामातरद्धत । अवांस्या वृंणीमहे २१ 

त्वष्टर्जामांतरं व॒य मीर्शानं राय ईमहे । स॒तार्वन्तो वायुं द्युम्ना जनासः २२ 
वार्या याहि शिवा दिवो वह॑स्वा सु स्वश्वधम्‌ । वह॑स्व महः प॑थुपक्॑सा रथे 
२३ 

त्वां हि सुप्सर॑स्तमं नृषदनेषु हूमहे । ग्रावाणं नाश्वपृष्ठं मंहना २४ 

स त्वं नों देव मन॑सा वायौ मन्दानो अग्रियः । कृधि वाजाँ अपो धियः २५ 


(१६) षोडशं सूक्तम्‌ 
(१-२२) द्वाविंशत्युचस्यास्य सूक्तस्य वैवस्वतो मनुरृषिः । विश्वे देवा देवताः । 
प्रगाथः (व्रिषमर्चा बृहती, समर्चा सतोबृहती) छन्दः 
अग्निरुक्थे पुरोहितो ग्राबांणो बर्हिरध्वरे । 
ऋचा यामि मरुतो ब्रह्म॑णस्पतिं देवाँ अवो वरेण्यम्‌ १ 
अआ पशं गासि पृथिवीं वनस्पतीनुषासा नक्तमोर्षधीः । 
विश्वै च नो वसवो विश्ववेदसो घीनां भूत प्रावितार॑ः २ 
प्रसू न॑ एत्वध्वरो३ ऽग्ना देवेर्षं पूर्व्यः । 
आदित्येषु प्र वरुणे धृतव्रते मरुत्सु विश्वभानुषु ३ 
विश्वे हि ष्मा मन॑वे विश्ववेदसो भुव॑न्‌ वृधे रिशाद॑सः । 
अररिष्टेभिः पायुभिर्विश्ववेदसो यन्तां नोऽवृकं छर्दिः ४ 

आ नों अद्य सम॑नसो गन्ता विश्वै सजोषसः । 

ऋचा गिरा मरुतो देव्यदिते सदने पस्त्ये महि ५ 

अभि प्रिया म॑रुतो या वो अ्रश्वयां हव्या मिंत्र प्रयाथनं । 
आ बर्हिरिन्द्रो बरुणस्तुरा नर॑ आदित्यासः सदन्तु नः ६ 
वयं वों वृक्तबर्हिषो हितप्रयस आनुषक । 

सुतसोमासो वरुण हवामहे मनुष्वदिद्धाम्र॑यः ७ 

आ प्र यांत मरुतो विष्णो अ्रश्चिना पूषन्‌ मार्कीनया धिया । 
इन्द्र आ यातु प्रथमः स॑निष्युभि व॑षा यो वृत्रहा गृणे ८ 
वि नों देवासो अद्गुहो ऽच्छिंदरं शर्म यच्छत। | 

न यद्‌ दूराद्‌ व॑सवो नू चिदन्तिंतो वरूथमादधर्षति ६ 
अस्ति हि व॑ः सजात्यं रिशादसो देवासो अ्रस्त्याप्य॑म्‌ । 
प्र णः पूर्वस्मै सुवितार्य बोचत मक्षू सुम्नाय नव्य॑से १० 
इदा हि ब॒ उप॑स्तुतिमिदा वामस्य॑ भक्तयें । 

उर्प वो विश्ववेदसो नमस्यु रा असृच्त्यन्यामिव ११ 
उदु ष्य व॑ः सविता सुप्रणीतयो ऽस्थांदूर्ध्वो वरॅणयः । 
नि द्रिपादश्चतुष्पादो अर्थिनो ऽविश्रन्‌ पतयिष्णव॑ः १२ 
देवंदॅवं चोऽव॑से देवंदेवमभिष्टये । 

देवर्देवं हुवेम॒ वाज॑सातये गृणन्तो देव्या धिया १३ 
देवासो हि ष्मा मन॑वे सम॑न्यवो विश्वै साकं सरातयः । 
ते नों अ्रद्य ते अपरं तुचे तु नो भर्वन्तु वरिवोविदः १४ 
प्र बः शंसाम्यद्रुहः संस्थ उप॑स्तुतीनाम्‌ । 

न तं धूर्तिवरुण मित्र मर्त्यं यो वो धामभ्योऽ्रिंधत्‌ १५ 
प्रस क्षय तिरते वि महीरिषो यो वो वराय दार्शति । 

प्र प्रजाभिर्जायते घर्मणास्पर्य रिष्टः सर्व एघते १६ 

ऋते स विन्दते युधः सुगेभिर्यात्यध्व॑नः । 

अर्यमा मित्रो वरुणः सरातयो यं त्राय॑न्ते सजोषसः १७ 
अजे चिदस्मै कृणुथा न्यञ्च॑नं दुर्गे चिदा सुंसरणम्‌ । 

एषा चिंदस्मादशर्निः परो नु सास्रेधन्ती वि न॑श्यतु १८ 
यदद्य सूर्य उद्यति प्रिय॑क्षत्रा ऋतं दूध । 

यन्निम्रुर्चि प्रबुर्धि विश्ववेदसो यद्‌ वा मध्यंदिने दिवः १६ 

यद्‌ वाभिपित्वे असुरा आतं यते छर्दिर्येम वि दाशुषे । 

व॒यं तद्‌ वो वसवो विश्ववेदस उप॑ स्थेयाम॒ मध्य अआ २० 
यदद्य सूर उदिते यन्मध्यंदिन आतुचि । 

वामं धत्थ मर्नवे विश्ववेदसो जुह्वानाय प्रच॑तसे २१ 

बयं तद्‌ व॑ः सम्राज आ वृणीमहे पुत्रो न बहपारय्यम्‌ । 
अश्याम तदादित्या जुह॑ंतो हवि यैन वस्योऽनशांमहे २२ 


(१७) सप्तदशं सूक्तम्‌ 

(१-४) पञ्चर्चस्यास्य सूक्तस्य वैवस्वतो मनुरृषिः । विश्वे देवा देवताः । (१-३, 

५) प्रथमादितृचस्य पञ्चम्या ऋचश्च गायत्री, (४) चतुर्थ्याश्च पुर उष्णिक्‌ छन्दसी 
ये त्रिंशति त्रय॑स्परो देवासो बर्हिरास॑दन्‌ । विदन्नहं द्वितास॑नन्‌ १ 
वरुणो मित्रो अर्यमा स्मद्रातिषाचो अग्र्यः । पल्ींवन्तो वर्षट्कृताः २ 
ते नों गोपा ग्रंपाच्या स्त उदक्त इत्था न्यक । पुरस्तात्‌ सर्वया विशा ३ 
यथा वर्शन्ति देवास्तथेद॑स॒त्‌ तदेषां नकिरा मिनत्‌ । अरावा चन मर्त्यः ४ 
सप्तानां सप्त त्रृष्टर्यः सप्त ॒म्नान्येषाम्‌ । ससो अधि श्रियां घिरे ५ 


(१८) अ्रष्टादशं सूक्तम्‌ 
(१-१०) दशर्चस्यास्य सूक्तस्य वैवस्वतो मनुर्मरीचः कश्यपो वा ऋषिः । विश्व 

देवा देवताः । द्विपदा विराट्‌ छन्दः 
बभ्रुरेको विषुणः सूनरो युवाञ्जयङ्क्ते हिरणयय॑म्‌ १ 
योनिमेक आ स॑साद द्योत॑नो ऽन्तर्देवेषु मेधिरः १२ 
वाशीमेको निभर्ति हस्त॑ आयसीमन्तर्देवेषु निधुविः ३ 
वजमेको निभर्ति हस्त आहितं तेन॑ वृत्राणि जिघ्रते २ ४ 
तिग्ममेको निभर्तिं हस्त आरयुंघं शुचिरुग्रो जलांषभेषजः ५ 
पथ एकः पीपाय तस्क॑रो यथाँ एष वॅट निधीनाम्‌ ३ ६ 
त्रीरयेकं उरुगायो वि च॑क्रमे यत्र देवासो मद॑न्ति ७ 
विभिर्द्वा चरत एक॑या सह प्र प्रवासेव॑ वसतः ४८ 
सदो डरा चक्राते उपमा दिवि स॒म्राजा सर्पिरासुती € 
अर्चन्त एके महि सार्म मन्वत तेन सूर्यमरोचयन्‌ % १० 

(१६) एकोनविंशं सूक्तम्‌ 


(१-४) चतुरृचस्यास्य सूक्तस्य वैवस्वतो मनुरृषिः । विश्वे देवा देवताः । (१) 
प्रथमर्चो गायत्री, (२) द्वितीयायाः पुर उष्णिक, (३) तृतीयाया बृहती, (४) 
चतुथ्यांश्चानुष्टप्‌ छन्दांसि 


नहि वो अस्त्यर्भको देवासो न कुमारकः । विश्वे सतोमहान्त इत्‌ १ 

इतिं स्तुतासो असथा रिशादसो ये स्थ त्रर्यश्च त्रिंशच । मनोर्दिवा यज्ञियासः 
र 

ते नस्त्राध्वं तेञ्वत त उ नो ्रधि बोचत । 

मा न॑ः प॒थः पित्र्यान्मानवादर्थि दूरं नैष्ट परावर्तः ३ 

ये देवास इह स्थन विश्वे वैश्वानरा उत । 

अस्मभ्यं शर्म सप्रथो गवेऽश्वाय यच्छत ४ 


(२०) विंशं सूक्तम्‌ 
(१-१८) अ्टादशर्चस्यास्य सूक्तस्य वैवस्वतो मनु्ृषिः । (१-४) 
प्रथमादिचतुरृचां यज्ञो यजमानश्च, (५-6) पञ्चम्यादिपञ्चानां दम्पती, (१०-१८) 
दशम्यादिनवानाञ्च दम्पत्याशिपो देताः । (१-८, ११-१३) 
प्रथमाद्यष्टर्चामिेकादश्यादितृचस्य च गायत्री, (६, १४) नवमीचतुर्दश्योरनुष्टुप्‌, 
(१०) दशम्याः पादनिचृत्‌, (१५-९१८) पञ्चदश्यादिचतसृणाञ्च पङ्किश्छन्दांसि 
यो यर्जाति यजात इत्‌ सुनर्बद्च पर्चाति च | ब्रह्मेदिन्द्रस्य चाकनत्‌ १ 
पुरोळाशं यो अस्मै सोमं रर॑त अआशिर॑म्‌ । पादित्‌ तं शक्रो ग्रंह॑सः २ 
तस्य॑ द्मां अंसद्‌ रथाँ देवज॑तः स शंशवत्‌ । विश्वां वन्वर्नमित्रिया ३ 
अर्स्य प्रजार्व॑ती गृहे ऽसश्चन्ती दिवेदिवे । इळां धेनुमती दुहे ४ 
या दंपती सर्मनसा सन॒त आ च च धावतः । देवासो नित्ययाशिरा ५ 
प्रतिं प्राशव्याँ इतः सम्यञ्चा बर्हिराशाते । न ता वाजेषु वायतः ६ 
न देवानामपि हृतः समतिं न जंगक्षतः । श्रवो बहट्‌ विवासतः ७ 
पुत्रिणा ता कंमारिणा विश्वमायुर्व्यश्नुतः । उभा हिर॑णयपेशसा ८ 
वीतिहाँत्रा कृतइसू दशस्यन्तामृताय कम्‌ । 
समूधों रोम॒शं ह॑तो देवेषु कृणुतो दुव॑ः ६ 
आ शर्म पर्वतानां वृणीमहे नदीनाम्‌ । ग्रा विष्णोः सचाभुर्वः १० 
ऐर्तु पूषा रयिर्भगः स्वस्ति सँर्व॑धार्तमः । उरुरध्वा स्व॒स्तये ११ 

अरम॑तिरनर्वणो विश्वौ देवस्य मनसा । आदित्यार्नामनेह इत्‌ १२ 
यर्था नो मित्रो अर्यमा वरुणः सन्ति गोपाः । सुगा ऋतस्य पन्थाः १३ 
अ्म्रिं बः पूर्व्यं गिरा देवमीळे वसूनाम्‌ । सपर्यन्तः पुरुप्रियं मित्रं न 
क्षैत्रसार्थसम्‌ १४ 

मक्षू देववतो रथः शूरों वा प॒त्सु कार्सु चित्‌ । देवानां य इन्मनो यर्जमान 
इर्यक्ष त्यभीदय॑ज्चनो भुवत्‌ १५ 

न य॑जमान रिष्यसि न सुन्वान न दैवयो । देवानां य इन्मनो यर्जमान 
इर्यक्ष त्यभीदर्यज्चनो भुवत्‌ १६ 

नकिष्टं कर्म॑णा नश॒न्न प्र योष न्न योषति । देवानां य इन्मनो यज॑मान 
इर्यक्ञ त्यभीदर्यज्चनो भुवत्‌ १७ 

असदत्र सुवीर्यमुत त्यदाश्वश्चथम्‌ । देवानां य इन्मनो यर्ज॑मान 
इर्यक्ष त्यभीदर्यज्वनो भुवत्‌ १८ 

तृतीयोऽध्यायः । ब० १-४६ 


(२१) एकविंशं सूक्तम्‌ 
(१-३०) त्रिंशटूचस्यास्य सूक्तस्य कारवो मेधातिथिरृषिः । इन्द्रो देवता । 
गायत्री छन्दः 

प्र कृतारन्युजीषिणः करवा इन्द्रस्य गार्थया । मदे सोम॑स्य बोचत १ 
यः सूबिन्दमनर्शनिं पिप्रुं दासम॑हीशुव॑म्‌ । वधीदुग्रो रिणन्नपः २ 
न्यर्बुदस्य विष्टपं व॒र्ष्माणं बृहतस्तिर । कृषे तर्दिन्द्र पौंस्य॑म्‌ ३ 
प्रतिं श्रुतार्य वो धृषत्‌ तूर्णाशं न गिरेर । हवे सुंशिप्रमूतये ४ 
स गोरश्व॑स्य वि ब्रजं म॑न्दानः सोम्येभ्यः । पुरं न शूर दर्षसि ५ 
यदि मे रारणः सुत उक्थे वा दध॑से चन॑ः । आरादुर्पं स्वधा गंहि ६ 
व॒यं घां ते अपिं ष्मसि स्तोतारं इन्द्र गिर्वणः । त्वं नो जिन्व सोमपाः ७ 
उत न॑ः पितुमा भ॑र संरराणो अर्विक्ितम्‌ । मर्घवन्‌ भूरिं ते वर्स ८ 
उत नो गोर्मतस्कृधि हिर॑यवतो अश्विनः । इळांभिः सं र॑भेमहि ६ 
बुबदुक्थं हवामहे सूप्रकरस्त्रमूतर्ये । सार्घु कृरवन्तमव॑से १० 
यः संस्थे चिंच्छतक्र॑तु रादीं कृणोतिं वृत्रहा । जरितृभ्यः पुरूवसुः ११ 
स न॑ः शक्रश्चिदा श॑कद्‌ दान॑वाँ अन्तराभरः । इन्द्रो विश्वाभिरूतिभिः १२ 
यो रायो३ऽबनिर्महान्‌ त्सुंपारः सुन्वतः सखा । तमिन्द्रमभि गायत १३ 


507 


भै ऋष्टक MAHARISHI UNIVERSITY OF MANAGEMENT 
[Rik Veda] अआए््क घ्‌ VEDIC LITERATURE COLLECTION 


आयन्तारं महिं स्थिरं पुर्तनासु श्रवोजित॑म्‌ । भ्रेरीशानमोर्ज॑सा १४ 
नकिरस्य शचीनां नियन्ता सूनूर्तानाम्‌ । नकिर्वक्ता न दादितिं १५ 

न नूनं ब्रह्मणांमृणं प्रांशूनाम॑स्ति सुन्व॒ताम्‌ । न सोमों अप्रता पपे १६ 
पन्य॒ इदुप॑ गायत पर्न्य उक्थानि शंसत । ब्रह्मां कृणोत पन्य इत्‌ १७ 
पन्य॒ आ दर्दिरच्छता सहस्त्रा वाज्यवृतः । इन्द्रो यो यञ्च॑नो वृधः १८ 
वि ष्‌ च॑र स्व॒धा अन॑ कृष्टीनामन्वाहव॑ः । इन्द्र पिं सुतानाम्‌ १६ 

पिब स्वघेनवाना मुत उत यस्तुग्रथे सचां । उतायमिन्द्र यस्तव॑ २० 
अतीहि मन्युषाविणं सुषुवांस॑मुपार॑णे । इमं रातं सुतं पिंब २१ 

इहि तिस्त्रः परावतं इहि पञ्च जनाँ अति । धेनां इन्द्राव॒चाक॑शत्‌ २२ 
सूर्यो रश्मिं यर्था सृजा 55 त्वां यच्छन्तु मे गिर॑ः । निम्नमापो न सध्र्यक्‌ 
२३ हर 

अध्वर्यवा तु हि षिञ्च सोम॑ वीराय॑ शिप्रिणे । भरा सुतस्य पीतये २४ 

य उद्‌नः फॅलिगं भिन नथशक सिन्धुरैवास॑जत्‌ । यो गोषु पक्वं धारय॑त्‌ 
२५ हर 

अर्हन्‌ वृत्रमृचीषम ओर्णवाभमहीशुव॑म्‌ । हिमेनाविध्यदर्बुदम्‌ २६ 

प्र व॑ उग्राय॑ निष्टरे ऽषांळहाय प्रसच्षिणे । देवत्तं ब्रह्म गायत २७ 

यो विश्वान्यभि ब्॒ता सोम॑स्य मदे अन्ध॑सः । इन्द्रौ देवेषु चेत॑ति २८ 

इह त्या संघमाद्या हरी हिर॑णयकेश्या । वोळ्हामभि प्रयो हितम्‌ २९ 
अर्वाञ्चं त्वा पुरुष्टत प्रियमेधस्तुता हरी । स्रोमपेर्याय वक्षतः ३० 


(२२) द्वाविंशं सूक्तम्‌ 
(१-१६) एकोनविंशत्यृचस्यास्य सक्तस्य कारवो मेध्यातिथिरृषिः । इन्द्रौ देवता 
। (१-१५) प्रथमादिपञ्चदशर्चा बृहती, (१३-९८) षोडश्यादितृचस्य गायत्री, 
(१६) एकोनविंश्याश्चानुष्टप्‌ छन्दांसि 
बयं घ॑ त्वा सुतार्व॑न्त आपो न वृक्तर्बर्हिषः । 
पवित्र॑स्य प्रस्त्रब॑णेषु वृत्रहन्‌ पर्रि स्तोतारं आसते १ 
स्वर्र॑न्ति त्वा सुते नरो बसों निरेक उक्थिनः । 
कदा सुतं तृषाण ओक ग्रा ग॑म इन्द्र॑ स्वब्दीव वंस॑गः २ 
करावेंभिर्धष्णवा धृषद्‌ वाजँ दर्षि सहस्त्रिणाम्‌ । 
पिशङ्गरूपं मघवन्‌ विचर्षणे मक्षू गोमन्तमीमहे ३ 

पाहि गायान्धसो मद्‌ इन्द्राय मेध्यातिथे । 

यः संमिश्लो हर्योर्यः सुते सर्चा वजी रथों हिरणयर्यः ४ 

यः सुषव्यः सुदक्षिण इनो यः सुक्रतुर्गणे । 

य आकरः सहस्त्रा यः शतामघ इन्द्रो यः पर्भिदारितः ५ 

यो धूषितो योऽवृतो यो अस्ति शमश्रुषु श्रित 

विभ॑तद्यम्नश्चयर्वनः पुरुष्टतः क्रत्वा गोरिव शाकिनः ६ 

क ई वेद स॒ते सचा पिर्बन्तं कद्‌ यों दधे । 

अयं यः पुरौ विभिनत्त्योज॑सा मन्दानः शिप्र्यन्धसः ७ 

दाना मृगो न वारणः पुरुत्रा चरथ॑ दधे । 

नकिंष्टा नि य॑म॒दा सुते ग॑मो महांँश्रस्योज॑सा ८ 

य उग्रः सन्ननिष्टत स्थिरो रणाय संस्कृतः । 

यर्दि स्तोतुर्मघवां शृणवद्धवं नेन्द्रो योषत्या ग॑मत्‌ & 

सत्यमित्था वुषेद॑सि वृषजूतिनोंड्व॑तः । 

वृषा ह्युग्र शृणिवषे परावति वृषौ अर्वावति श्रुतः १० 

वृष॑णस्ते अभीश॑बो वृषा कशां हिरण्ययीं । _ 

वृषा रथों मघवन्‌ वुर्षणा हरी वृषा त्वं श॑तक्रतो ११ 

वृषा सोता सुनोत ते वूर्षन्नुजीपिन्ना भर । 

वृर्षा दधन्वे वूर्षणं नदीष्वा तुभ्यं स्थातर्हरीणाम्‌ १२ 

एन्द्र॑ याहि पीतये मध शविष्ठ सोम्यम्‌ । 

नायमच्छा मघवां शृणव॒द्‌ गिरो ब्रह्मोक्था च॑ स॒क्रतः १३ 

वहन्त त्वा रथेष्ठामा हर॑यो रथयुजः । 

तिरश्चिंदुर्यं सव॑नानि वृत्रह न्नन्येषां या शतक्रतो १४ 

अस्मार्कमद्यान्त॑मं स्तोम॑ धिष्व महामह । 

अस्माकं ते सर्वना सन्तु शंत॑मा मदाय द्युक्ष सोमपाः १५ 

नहि षस्तव॒ नो मम॑ शास्त्रे अन्यस्य रण्य॑ति । यो अस्मान्‌ वीर आन॑यत्‌ १६ 
इन्द्रश्चिद घा तद॑ब्रवीत्‌ स्त्रिया अशास्यं मर्नः । उतो ग्रह क्र्तं रघुम्‌ १७ 
सप्ती चिद्‌ घा मदच्युता मिथुना बहतो रथ॑म्‌ । एवेद्‌ धूर्वुष्ण उत्तरा १८ 
अधः पश्यस्व मोपरिं संत॒रां पांदुकौ ह॑र । मा तें कशप्ल॒कौ दृशन्‌ त्स्त्री हि 
ब्रह्मा बभूविथ १६ 

(२३) त्रयोविंशं सूक्तम्‌ 
(१-१८) अ्रष्टादशर्चस्यास्य सूक्तस्य (१-१५) प्रथमादिपञ्चदशर्चां काण्वो 
नीपातिथिः, (१६-१८) षोडश्यादितृचस्य चाङ्गिरसाः सहस्त्रं वसुरोचिष ऋषयः । 
इन्द्रो देवता । (१-१५) प्रथमादिपञ्चदशर्चामनुष्टप्‌, (१६-९८) षोडश्यादितृचस्य 
च गायत्री छन्दसी 
एन्द्र॑ याहि हरिभि रुप कण्व॑स्य सुष्टतिम्‌ । 
दिवो अमुष्य शासतो दिव॑ यय दिवावसो १ 
आ त्वा ग्रावा बर्दन्निह सोमी घोषेण यच्छतु । 
दिवो अमुष्य शासतो दिव॑ यय दिंबाबसो २ 
अत्रा वि नेमिरेषामुरां न धूनुते वृकः । 
दिवो अमुष्य शासतो दिर्व यय दिंबाबसो ३ 
आ त्वा करवा इहाव॑से हव॑न्ते वाज॑सातये । 
दिवो अमुष्य शासतो दिव॑ यय दिवावसो ४ 
दर्घामि ते सुतानां वृष्णे न पूर्वपार्य्यम्‌ । 
दिवो अमुष्य शासतो दिव॑ य॒य दिवावसो % 
स्मत्पुरंधिर्न आ गंहि विश्वतोधीर्न ऊतये । 
दिवो अमुष्य शासतो दिव॑ यय दिवावसो ६ 
आ नों याहि महेमते सहंस्त्रोते शतामघ । 
दिवो अमुष्य शासतो दिर्व यय दिंबाबसो ७ 
आ त्वा होता मनुर्हितो देवत्रा ब॑क्ञदीडयः । 
दिवो अमुष्य शासतो दिर्व यय दिवावसो ८ 
ग्रा त्वा मदच्युता हरी श्येनं पक्षेब॑ वक्षतः । 
दिवो अमुष्य शासतो दिर्व यय दिवावसो ६ 
आ यांद्यर्य आ परि स्वाहा सोम॑स्य पीतये । 
दिवो अमुष्य शासतो दिव॑ य॒य दिवावसो १० 
आ नों याह्युर्पश्रु त्युक्थेषु रणया इह । 
दिवो अमुष्य शासतो दिव॑ य॒य दिवावसो ११ 
सरूपैरा सु नों गहि संभतिः संभृताश्वः । 
दिवो अ्रमुष्य शासतो दिव॑ यय दिंबाबसो १२ 
आ याहि पर्वतेभ्यः समुद्रस्याधि विष्टर्पः । 

दिवो अमुष्य शासतो दिव॑ यय दिवावसो १३ 

आ नो गव्यान्यश्व्या सहस्त्रा शूर दर्दृहि । 

दिवो अमुष्य शासतो दिव॑ यय दिवावसो १४ 

आ नः सहस्रशो भरा ऽयुर्तानि श॒तानि च । 

दिवो अमुष्य शासतो दिव॑ यय दिवावसो १५ 

आ यदिन्द्रश्च दहे सहस्त्रं बसुरोचिषः । ओजिष्ठमश्वयं पशुम्‌ १६ 
य ऋज्जा वात॑रंहसो ऽरुषासों रघुष्यदः । भ्रार्जन्ते सूर्या इब १७ 
पारावतस्य रातिषु द्रवच्च॑क्रेष्वाशुषु । तिष्ठं वन॑स्य मध्य अआ १८ 


(२४) चतुर्विंशं सूक्तम्‌ 
(१-२४) चतुर्विशत्यृचस्यास्य सूक्तस्यात्रेयः श्यावाश्व ऋषिः । ग्रश्चिनौ देवते । 
(१-२१) प्रथमाद्येकक्रिंशत्यृचामुपरिष्टा्जयोतिः, (२२, २४) द्वाविंशीचतुर्विश्योः 
पङ्किः, (२३) त्रयोविंश्याश्च महाबृहती छन्दांसि 

अग्निनेन्द्रेण वरुणेन विष्णुना ऽऽदित्यै रुद्रैर्वसुभिः सचाभुवा । 
सजोष॑सा उषसा सूर्येण च सोम॑ पिबतमश्चिना १ 
विश्वाभिर्धीभिर्भुबनेन बाजिना दिवा पथिव्यारद्रिभिः सचाभुवा 
सजोष॑सा उषसा सूर्येण च सोम॑ पिबतमश्चिना २ 
विश्वै्दवैस्त्रिभिरेंकादशैरिहा ऽद्धिर्मरुद्भिर्भृगंभिः सचाभुवां । 
सजोषसा उषसा सूर्येण च सोम॑ पिबतमश्चिना ३ 
जुषेथां यज्ञं बोर्धतं हव॑स्य मे विश्वेह देवौ सव॒नाव॑ गच्छतम्‌ । 
सजोष॑सा उषसा सूर्येण चे ष॑ नो वोळहमश्चिना ४ 
स्तोम॑ जुषेथां युव॒शेव॑ कन्यनां विश्वेह देवो सव॒नाव॑ गच्छतम्‌ 
सजोष॑सा उषसा सूर्येण चे ष॑ नो वोळहमश्चिना ५ 
गिरो जुषेथामध्वरं जुषिथां विश्वेह देवौ सव॒नाव॑ गच्छतम्‌ । 
सजोषसा उषसा सूर्येण च ष॑ नो वोळहमश्चिना ६ 
हारिद्रवेव पतथो वनेदुप सोम॑ सुतं महिषेवार्व गच्छथः । 
सजोष॑सा उषसा सूर्येण च त्रिर्वर्तिर्यातमश्चिना ७ 
हंसाविव पतथो अध्वगाविव सोम॑ सुतं मंहिषेवार्वं गच्छथः । 
सजोष॑सा उषसा सूर्येण च त्रिर्वर्तियातमश्चविना ८ 
श्येनार्रिब पतथो हव्यदातये सोम॑ सुतं मंहिषेवार्वं गच्छथः । 

सजोषसा उषसा सूर्येण च त्रिर्वर्तिर्यातमश्चिना ६ 

पिबतं च तृप्णुतं चा च॑ गच्छतं प्रजां च॑ धत्तं द्रविणं च धत्तम्‌ । 
सजोष॑सा उषसा सूर्येण चोज॑ नो धत्तमश्चिना १० 

जर्यतं च प्र स्तुतं च प्र चाँवतं प्रजां च धत्तं द्रविणं च धत्तम्‌ । 
सजोषसा उषसा सूर्येण चो रज॑ नो धत्तमश्चिना ११ 

हतं च शत्रून्‌ यर्ततं च मित्रिणः प्रजां च धत्तं द्रविंणं च धत्तम्‌ । 
स॒जोष॑सा उषसा सूर्येण चो र्ज॑ नो धत्तमश्विना १२ 
मित्रावरुणवन्ता उत धर्म॑वन्ता मरुत्वन्ता जरितुर्गच्छथो हव॑म्‌ । 
सजोर्षसा उषसा सूर्येण चा5ऽदित्यैर्यातमश्चिना १३ 
भ्रङ्गिरस्वन्ता उत विष्णुवन्ता म॒रुत्व॑न्ता जरितुर्गच्छथो हव॑म्‌ । 
सजोर्षसा उषसा सूर्येण चा_5ऽदित्यैर्यातमश्चिना १४ 
ऋृभुमन्तां वृषणा वाज॑वन्ता मरुत्व॑न्ता जरितुर्गच्छथो हव॑म्‌ । 
सजोष॑सा उषसा सूर्येण चा5ऽदित्यैर्यातमश्चिना १५ 

ब्रह्म जिन्वतमुत जिन्वतं धियो हतं रक्षांसि सेघ॑तमर्मीवाः । 
सजोष॑सा उषसा सूर्येण च सोम॑ सुन्वतो अश्विना १६ 

त्रं जिन्वतमुत जिन्वतं नृन्‌ हतं रक्षांसि सेर्घतमर्मीवाः । 
सजोष॑सा उषसा सूर्येण च सोम॑ सुन्वतो अश्विना १७ 
धेनूर्जिन्वतमुत जिन्वतं विशों हतं रक्षांसि सेर्धघतममींवाः । 
सजोष॑सा उषसा सूर्येण च सोम॑ सुन्वतो अश्विना १८ 

अत्रेरिव शुशुतं पूर्वर्यस्तृतिं श्यावाश्वस्य सुन्वतो म॑दच्युता । 
सजोष॑सा उषसा सूर्येण चा ऽश्चिंना तिरोअहचम्‌ १६ 
सर्गाँ इव सृजतं सुष्टतीरुपं श्यावाश्वस्य सुन्वतो म॑दच्युता । 
स॒जोष॑सा उषसा सूर्येण चाऽश्चिंना तिरोअहचम्‌ २० 
रश्मीइँर॑ंब यच्छतमध्वराँ उप श्यावाश्वस्य सुन्वतो म॑दच्युता । 
सजोष॑सा उषसा सूर्येण चाऽश्चिना तिरोग्हृथम्‌ २१ 

अर्वाग्‌ रथं नि य॑च्छतं पिर्बतं सोम्यं मर्धु 

आ यांतमश्चिना गतमवस्युर्वामहं हवे धत्तं रलानि दाशुर्षे २२ 
नमोवाके प्रस्थिते अध्वरे न॑रा विवक्षणस्य पीतये 

आ यांतमश्चिना गतमवस्युर्वामहं हवे धत्तं रलानि दाशुषे २३ 
स्वाहाकृतस्य तृम्पतं सुतर्स्य देवावन्ध॑सः 

(२५) पञ्चविंशं सूक्तम्‌ 
(१-७) सप्तर्चस्यास्य सूक्तस्यात्रेयः श्यावाश्व क्रषिः । इन्द्रो देवता । (१-६) 
प्रथमादिषङ्चां शक्वरी, (७) सप्तम्याश्च महापङ्किश्छन्दसी 
अवितासिं सुन्वतो वृक्तर्बर्हिषः पिबा सोमं मदाय कं श॑तक्रतो । 
यं तै भागमधारयन्‌ विश्वाः सेहानः पृत॑ना उरु जयः सम॑प्सुजि न्मरुत्वाँ इन्द्र 
सत्पते १ F 
प्राव॑ स्तोतारं मघव न्नव त्वां पिबा सोमं मर्दाय क॑ श॑तक्रतो । 
यं ते भागमधारयन्‌ विश्वाः सेहानः पर्तना उरु जयः सर्मप्सुजि न्मरुत्वाँ इन्द्र 
सत्पते २ हर 
ऊर्जा देवाँ अवस्यो ज॑सा त्वां पिबा सोमं मर्दाय क॑ श॑तक्रतो । 
यं ते भागमर्धारयन्‌ विश्वाः सेहानः पर्तना उरु जयः सर्मप्सुजि न्मरुत्वाँ इन्द्र 
सत्पते ३ हु 
जनिता दिवो जनिता पृथिव्याः पिबा सोमं मर्दाय कं श॑तक्रतो । 
यं ते भागमर्धारयन्‌ विश्वाः सेहानः पृर्तना उरु जयः सर्मप्सुजि न्मरुत्वा इन्द्र 
सत्पते ४ हर 
जनिताश्वांनां जनिता गर्वामसि पिबा सोमं मर्दाय कं श॑तक्रतो । 
यं ते भागमधारयन्‌ विश्वाः सेहानः पर्तना उरु जयः सर्मप्सुजि न्मरुत्वाँ इन्द्र 
सत्पते ५ हर 
अत्रीणां स्तोम॑मद्रिवो महस्कृंधि पिबा सोमं मर्दाय क॑ श॑तक्रतो । 
यं ते भागमधारयन्‌ विश्वाः सेहानः पर्तना उरु जयः सर्मप्सुजि न्मरुत्वाँ इन्द्र 
सत्पते & रि 
श्यावाश्वस्य सुन्वत स्तर्था शृणु यथार्थ॑णो रत्रेः कर्माणि कृणवतः । 
प्र त्रसद॑स्युमाविथ॒ त्वमेक इन्नृषाह्य इन्द्र ब्रह्माणि व॒र्धय॑न्‌ ७ 


(२६) षड्विंशं सूक्तम्‌ 
(१-७) सप्र्चस्यास्य सूक्तस्यात्रेयः श्यावाश्व क्रषिः । इन्द्रो देवता । (१) 
प्रथमर्चोऽतिजगती, (२-७) ड्रितीयादिषणणाञ्च महापङ्गिश्छन्दसी 
प्रेदं ब्रह्म वूत्रतूर्येष्वाविथ प्र सुन्वतः शचीपत इन्द्र विश्वाभिरूतिभिः । 

माध्यंदिनस्य सव॑नस्य वृत्रह न्ननेद्य पिबा सोम॑स्य वजिवः १ 
सेहान उग्र पृतना अभि द्रुहः शचीपत इन्द्र विश्वाभिरूतिभिः । 
माध्यंदिनस्य सव॑नस्य वृत्रहन्ननेद्य पिबा सोम॑स्य वर्जिवः २ 
एकराळस्य भुर्बनस्य राजसि शचीपत इन्द्र विश्वाभिरूतिभिः । 
माध्यंदिनस्य सव॑नस्य वृत्रहन्ननेद्य पिबा सोम॑स्य वज्रिवः ३ 
सस्थावाना यवयसि त्वमेक इच्छचीपत इन्द्र विश्वाभिरूतिभिः । 
माध्यंदिनस्य सव॑नस्य वृत्रहन्ननेद्य पिबा सोम॑स्य वज्रिवः ४ 
क्षेम॑स्य च प्रयुर्जश्च त्वमीशिषे शचीपत इन्द्र विश्वाभिरूतिभिः । 
माध्यंदिनस्य सव॑नस्य वृत्रहन्ननेद्य पिबा सोम॑स्य वज्रिवः ५ 
क्षत्राय त्वमर्व॑सि न त्व॑माविथ शचीपत इन्द्र विश्वाभिरूतिभिः । 
माध्यंदिनस्य सव॑नस्य वृत्रहन्ननेद्य पिबा सोम॑स्य वज्रिवः ६ 
श्यावाश्वस्य रेभ॑तस्तर्था शृणु सथाशुणे रत्रेः कर्माणि कृरवतः । 
प्र त्रसद॑स्युमाविथ त्वमेक इन्नृषाह्य इन्द्र क्षत्राणि व॒र्धय॑न्‌ ७ 


(२७) सप्तविंशं सूक्तम्‌ 
(१-१०) दशर्चस्यास्य सूक्तस्यात्रेयः श्यावाश्व ऋषिः । इन्द्राग्नी देवते । 
गायत्री छन्दः 
यज्ञस्य हि स्थ ऋत्विजा सस्त्री वाजेषु कर्मसु । इन्द्राग्री तस्य॑ बोधतम्‌ १ 
तोशासा रथयावाना वृत्रहणापराजिता । इन्द्रांग्री तस्य॑ बोधतम्‌ २ 
इदं वां मदिरं मध्व धुक्षनद्रिभिर्नरः । इन्द्राग्री तस्य॑ बोधतम्‌ ३ 
जुषेथां यज्ञमिष्टये सुतं सोम॑ सधस्तुती । इन्द्राग्री आ ग॑तं नरा ४ 
इमा जुंषेथां सर्वना येभिर्हव्यान्यूहर्थुः । इन्द्रांम्री आ ग॑तं नरा ५ 
इमां गायत्रवर्तनिं जुषेथां सुष्ट॒तिं मम॑ । इन्द्राग्री आ ग॑तं नरा ६ 
प्रातर्याब॑भिरा ग॑तं देवेभिर्जेन्यावसू । इन्द्रां्री सोम॑पीतये ७ 
श्यावाश्वस्य सुन्वतो ऽत्रींणां शृणुतं हव॑म्‌ । इन्द्राग्नी सोमपीतये ८ 
एवा वामहू ऊतये यथाहवन्त मेधिराः । इन्द्राम्री सोम॑पीतये & 
आहं सर॑स्वतीवतो रिन्द्राम्रयोरवों वुणे । याभ्यां गायत्रमृच्यते १० 


(२८) अष्टाविंशं सूक्तम्‌ 
(१-१०) दशर्चस्यास्य सूक्तस्य कारवो नाभाक ऋषिः । अम्रिर्देवता । 

अग्निम॑स्तोष्यृग्मि्यं मुम्रिमीळा यजध्ये । 

अमिर्देवाँ अनक्तु न उभे हि विदर्थे कवि रन्तश्चर॑ति दूत्यं नभ॑न्तामन्य॒के 

स॑मे १ Ee 

न्य॑ग्ले नव्यसा वर्च स्तनूषु शंस॑मेषाम्‌ । 

न्यराती रराव्णां विश्वा अर्यो अरातीरितो यच्छन्त्वामुरो नभन्तामन्यके स॑मे 

र 

अग्ने मर्न्मानि तुभ्यं क॑ घृतं न जुंह आसर्नि । 

स देवेषु प्र चिकिद्धि त्वं ह्यसि पूर्व्यः शिवो दूतो विवस्व॑तो नभ॑न्तामन्य॒के 

स॑मे ३। हर हर 

तत्तद्म्रिर्वर्यो दधे यर्थायथा कृपणयति । 

ऊर्जाहंतिर्वसूनां शं च योश्च मयों दधे विश्वस्यै देवहूत्ये नर्भन्तामन्यके स॑मे 

है.4 

स चिकेत सहीयसा ५म्निश्चित्रेण कर्मणा । 

स होता शश्व॑तीनां दर्क्षिणाभिरभीव॑त इनोति च प्रतीव्यं नभन्तामन्यके स॑मे 

र कर क 

अग्निर्जाता देवार्ना मम्निवेंट मर्तानामपीच्यम्‌ । 

अस्रिः स द्रविणोदा अम्रिर्द्धारा व्यर्युते स्वाहतो नवीयसा नभन्तामन्यके स॑मे 

द्‌ 

अग्निर्देवेषु संवसुः स विक्षु यज्ञियास्वा । 

स मुदा काव्यां पुरु विश्वं भूमैव पुष्यति देवो देवेष यज्ञियो नभ॑न्तामन्य॒के 

स॑मे ७ हु 

यो अग्मिः सप्तर्मानुषः श्रितो विश्वेषु सिन्धुषु । 

तमार्गन्म त्रिपस्त्यं म॑न्धातुर्दस्युहन्त॑म मम्रिं यज्ञेष॑ पूर्व्यं नभ॑न्तामन्य॒के स॑मे 

त. < 

अग्निस्त्रीणि त्रिघातू न्या क्षेति विदर्था कविः । 

स त्रीरैकादशाँ इह यक्ष॑च्च पिप्रय॑ज्च नो विप्रो दूतः परिंष्कृतो नभ॑न्तामन्यके 

स॑मे € | हर 

त्वं नों अग्न आयुषु त्वं देवें पूर्वर्य वस्व॒ एक इरज्यसि । 

त्वामापः परिस्रुतः परि यन्ति स्वसेतवो नभ॑न्तामन्यके स॑मे १० 

(२६) एकोनत्रिंशं सूक्तम्‌ 
(१-१२) द्वादशर्चस्यास्य सूक्तस्य काणवो नाभाक ऋषिः । इन्द्राम्री देवते । (१, 
३-११) प्रथमर्चस्तृतीयादिनवानाञ्च महापक्तिः, (२) द्वितीयायाः शक्वरी, (१२) 
द्वादश्याश्च त्रिष्टुप्‌ छन्दांसि 

इन्द्रांगी युवं सु नः सर्हन्ता दास॑थो रयिम्‌ । 
येन॑ टूळहा समत्स्वा वीव्ठ चित्‌ साहिषीमह्य मिर्वनेंव वात इनर्भन्तामन्यके 
स॑मे १ हर 
नहि वां वब्रर्यांमहे ऽथेन्द्रमिद्‌ य॑जामहे शर्विष्ठ॑ नृणां नर॑म्‌ । 
स न॑ः कदा चिदर्वता गम॒दा वाज॑सातये गमदा मेधसातये नभ॑न्तामन्यके 
समे २ 
ता हि मध्यं भरांणा मिन्द्राग्री अधिक्षितः । 
ता उ कवित्वना कवी पृच्छयर्माना सखीयते सं घीतर्मश्नुतं नरा 
नभ॑न्तामन्यके स॑मे ३। 
अर्भ्यर्च नभाकव दिन्द्राम्री य॒जसां गिरा । 
ययोर्विश्व॑मिदं जर्ग दियं द्यौः पंथिवी मह्यशपस्थे निभृतो वसु नभ॑न्तामन्य॒के 
स॑मे ४ हर वि 
प्र ब्रह्माणि नभाकव दिंन्द्राम्रिभ्यामिरज्यत । 
या सपर्बुश्चमर्णवं जिह्मबारमपोर्णुत इन्द्र ईशान ओज॑सा नभ॑न्तामन्यके स॑मे 
न 
अर्पि वूश्च पुराणवद्‌ ब्रततेरिव गुष्पित मोजो दासस्य दम्भय । 
वयं तर्दस्य संभ॑तं वस्विन्द्रेग वि भजेमहि नर्भन्तामन्यके समे ६ 
यर्दिन्द्राम्मी जनां इमे विह्नर्यन्ते तनां गिरा । 
अस्माकभिर्नृभिर्व॑यं सांसह्यार्म पृतन्य॒तो ब॑नुयाम॑ वनुष्यतो नभ॑न्तामन्य॒के 
स॑मे ७ दि 
या नु श्वेताववों दिव उच्चरात उप द्युर्मिः । 
इन्द्राम्रथोरनु ब्रत मुहाना यन्ति सिन्ध॑वो यान्‌ त्सीं बन्धादमुंञ्चतां 
नभ॑न्तामन्य॒के स॑मे ८ 
पूर्वाष्टि इन्द्रोरपमातयः पूर्वीरुत प्रशस्तयः सूनो हिन्वस्य हरिवः । 
वस्वा वीरस्यापृचो या नु सार्ध॑न्त नो धियो नभ॑न्तामन्यके स॑मे ६ 
तं शिशीता सुवृक्तिभि स्त्वेषं सत्वानमृग्मिय॑म्‌ । 

उतो न॒ चिद्‌ य ओज॑सा शुर्ष्णस्याणडानि भेदति जेषत्‌ स्व॑र्वतीरपो 
नभ॑न्तामन्य॒के समे १० 

तं शिशीता स्वध्वरं स॒त्यं सत्वांनमृत्विय॑म्‌ । 

उतो नु चिद्‌ य ओह॑त आरडा शुष्ण॑स्य भेद त्यजेः स्व॑र्वतीरपो 
नभ॑न्तामन्य॒के समे ११ 

एवेन्द्राम्निभ्यां पितृवन्नवीयो मन्धातूवर्दङ्गिरस्वदवाचि । 

त्रिधातुना शर्म॑णा पातमस्मान्‌ व॒यं स्यांम॒ पत॑यो रयीणाम्‌ १२ 


(३०) त्रिंशं सूक्तम्‌ 
(१-१०) दशर्चस्यास्य सूक्तस्य काण॒वो नाभाक ऋषिः । वरुणो देवता । 
महापङ्किश्छन्दः 

अस्मा ऊ षु प्रभूतये वरुणाय मरुद्यो ऽर्चा विदुष्टरिभ्यः । 
यो धीता मानुषाणां पश्वो गा ईब रक्ति नभ॑न्तामन्यके समे १ 
तमू षु स॑म॒ना गिरा पितृणां च मर्न्मभिः । 
नाभाकस्य प्रश॑स्तिभिर्यः सिन्धूनामुपोदये सस्व॑सा स म॑ध्यमो 
नभ॑न्तामन्य॒के संमे २ 
स ज्ञपः परिं षस्वजे न्यृश्स्त्रो माययां दधे स विश्वं परि दर्शतः । 
तस्य वेनीरनुं व्रत मुषस्तिस्त्रो अवर्धयन्‌ नभ॑न्तामन्यके स॑मे ३ 
यः ककुभो निधारयः पैथिव्यामर्धि दर्शतः । 
स मातां पूर्व्यं प॒दं तद्‌ वरुणस्य सप्तयं स हि गोपा इवेर्यो नभन्तामन्यके 
स॑मे ४ | jG 
यो धर्ता भुवनानां य उस्त्राणांमपीच्याई वेद नामानि गुह्यां । 
स कविः काव्यां पुरु रूपं द्यौरिंव पुष्यति नभ॑न्तामन्यके समे ५ 
यस्मिन्‌ विश्वानि काव्यां चक्रे नाभिरिव श्रिता । 
त्रितं जूती स॑पर्यत बजे गावो न संयुजे युजे ग्रश्वाँ अयुक्त नभ॑न्तामन्य॒के 
स॑मे ६ हर 
य आस्वरत्क आशये विश्वा जातान्येषाम्‌ । 
परि धार्मानि मर्मश॒द्‌ वरुणस्य पुरो गये विश्व देवा प्र्न ब्रतं नर्भन्तामन्यके 
स॑मे ७ हि 
स संमुद्रो ग्रंपीच्य॑ स्तुरो द्यार्मिव रोहति नि यदासु यज॑र्दथे । 

स माया अर्चिना पदा ऽस्तुंणान्राकमारुह नर्भन्तामन्यके समे ८ 

यस्य॑ श्वेता विचक्षणा तिस्त्रो भूर्मीरधिक्तितः । 

त्रिरुत्तराणि पप्रतु वरुणस्य ध्रुवं सदः स सप्तानामिरज्यति नभन्तामन्यके 
स॑मे € हे हर 

यः श्वेताँ अर्धिनिर्णिज श्चक्रे कृष्णाँ अनुं बता । 

स धाम॑ पूर्व्यं म॑मे यः स्कम्भेन वि रोद॑सी अजो न द्यामर्धारय न्रभ॑न्तामन्यके 
समे १० 


(३१) एकत्रिंशं सूक्तम्‌ 
(१-६) षड़चस्यास्य सूक्तस्य कारवो नाभाक आत्रेयोऽर्चनाना वा ऋषिः । (१-३) 
प्रथमतृचस्य वरुणः, (४-६) द्वितीयतृचस्य चाश्चिनौ देवताः । (१-३) 
प्रथमतृचस्य त्रिष्टुप्‌, (४-६) ड्रितीयतृचस्य चानुष्टुप्‌ छन्दसी 
अस्तभ्नाद्‌ द्यामसुरो विश्ववेदा अमिमीत वरिमाणं पृथिव्याः । 
अआसींदद्‌ विश्वा भुर्वनानि सम्राङ्‌ विश्वेत्‌ तानि वरुणस्य ब्रतार्नि १ 
एवा व॑न्दस्व वरुणं बृहन्तं नम॒स्या घीर॑ममृर्तस्य गोपाम्‌ । 
स न॒ः शर्म त्रिवरूथं वि य॑सत्‌ पातं नो द्यावापृथिवी उपस्थे २ 
इमां धियं शिरक्नमाणस्य देव क्रतुं दक्ष॑ बरुण सं शिशाधि । 
ययाति विश्वां दुरिता तरेम सुतर्माणमधि नाव॑ रुहेम ३ 
आ वां ग्रावांणो अश्विना धीभिर्विप्रा अचुच्यवुः । 
नास॑त्या सोम॑पीतये नभ॑न्तामन्यके स॑मे ४ 
यथां वामत्रिरश्चिना गीर्भिर्विप्रो अजोहवीत्‌ । 
नास॑त्या सोम॑पीतये नभन्तामन्यके समे % 
एवा वामह्व ऊतये यथाहवन्त मेधिराः । 
नास॑त्या सोम॑पीतये नभ॑न्तामन्यके संमे ६ 


(३२) द्वात्रिंशं सूक्तम्‌ 
(१-३३) त्रयस्त्रंशटूचस्यास्य सूक्तस्याङ्गिरसो विरूप ऋषिः । ग्रम्निदैवता । 
गायत्री छन्दः 
इमे विप्रस्य वेधसो ऽम्रेरस्तृतयज्चनः । गिरः स्तोमास ईरते १ 
भ्रस्मै ते प्रतिहर्यते जात॑वेदो विच॑र्षणे । अग्ने जनामि सुष्टतिम्‌ २ 

आरोका इव घेदह॑ तिग्मा अग्रे तव॒ त्विर्षः । दुद्धिर्वनानि बप्सति ३ 
हर॑यो धूमकेतवो वात॑जूता उप द्यवि । यत॑न्ते वृर्थगग्मर्यः ४ 

एते त्ये वृथ॑ग॒ग्नय॑ इद्धासः सम॑दृक्षत । उषसामिव केतवः % 

कृष्णा रजासि पत्सुतः प्रयाणे जातवेंदसः । अग्रिर्यद्‌ रोध॑ति ज्ञर्मि ६ 
धासिं कुरवान ओष॑ी र्बप्स॑दम्निर्न बायति । पुनर्यन्‌ तरुणीरपि ७ 
जिह्वाभिरह नन्नमदर्चिषा जञ्जणाभर्वन्‌ । अ्रम्रिर्वनेंषु रोचते ८ 

अप्स्व॑ग्रे सधिष्टव सौष॑धीरनुं रुध्यसे । गर्भे सञ्जायसे पुनः € 

उदग्ने तव॒ तद्‌ घृता दर्ची रोचत आहतम्‌ । निंसानं जुह्णोई मुखे १० 
उक्षान्नाय वशान्नाय सोम॑पृष्ठाय वेघसें । स्तोमैर्विधेमाग्रये ११ 

उत त्वा नम॑सा व॒यं होतर्वरेंययक्रतो । अग्रे समिद्धिरीमहे १२ 

उत त्वां भृगुवच्छुचे मनुष्वदम्र आहत । अङ्ग्रस्वद्धवामहे १३ 

त्वं ह्ये अ्रिना विप्रो विप्रेण सन्‌ त्सता । सखा सख्या समिध्यसे १४ 
स त्वं विप्राय दाशुर्षे रयिं देहि सहस्त्रिणंम्‌ । ्रम्रें वीरवंतीमिषम्‌ १५ 
अग्ने भ्रातः सर्हस्कृत रोहिंदश्च शुचिंब्रत । इमं स्तोम॑ जुषस्व मे १६ 

उत त्वाग्ने मम स्तुतो वाश्राय॑ प्रतिहर्यते । गोष्ठं गाब॑ इवाशत १७ 

तुभ्यं ता अङ्गिरस्तम विश्वाः सुक्षितयः पूर्थक । अग्ने कार्माय येमिरे १८ 
अग्निं धीभिर्मनीषिणो मेधिरासो विपश्चितः । अ्रद्मसद्याय हिन्विरे १६ 

तं त्वामज्मेंषु वाजिनं तन्वाना अग्रे अध्वरम्‌ । बह्निं होतारमीळते २० 
पुरुत्रा हि सदृङ्ङसि विशो विश्वा अनुं प्रभुः । समत्सुं त्वा हवामहे २१ 
तमीळिष्ख य आहतो ऽम्निर्विश्राज॑ते घृतैः । इमं न॑ः शृणव॒द्धव॑म्‌ २२ 

तं त्वां व॒यं ह॑वामहे श्रुग्वन्त॑ जातवेदसम्‌ । अग्रे घ्रन्तमप द्विषः २३ 
विशां राजानमद्धत मर्ध्यक्षं धर्म॑णामिमम्‌ । अग्रिमीळे स उ श्रवत्‌ २४ 
अग्निं विश्वायुवेपसं मर्यं न वाजिनं हितम्‌ । सप्तिं न बांजयामसि २५ 
घ्नन्‌ मृध्राणयप द्विषो दहन्‌ रक्षांसि विश्वहा । अ्रम्रें तिग्मेन दीदिहि २६ 
यं त्वा जनांस इन्धते म॑नुष्वर्दङ्गिरस्तम । अग्रे स बोधि मे वर्चः २७ 
यद॑ग्ने दिविजा अस्य॑ प्सुजा वा सहस्कृत । तं त्वां गीर्भिर्हवामहे २८ 
तुभ्यं घेत्‌ ते जनां इमे विश्वाः सुक्तितयः पृर्थंक । घासिं हिन्वन्त्यत्तवे २९ 
ते घेर्दग्रे स्वाध्यो ऽहा विश्वा नृचक्॑सः । तर॑न्तः स्याम दुर्गहा ३० 

अम्रिं मन्द्रं पुरुप्रियं शीरं पांवकशोचिषम्‌ । हद्दिर्मन्द्रेभिरीमहे ३१ 

स त्वमग्रे विभाव॑सुः सृजन्‌ त्सूर्यो न रश्मिभिः । शर्धन्‌ तमांसि जिघ्नसे ३२ 

तत्‌ ते सहस्व ईमहे दात्रं यन्नोपदस्य॑ति । त्वदग्रे वार्य बसु ३३ 


(३३) त्रयस््त्रंशं सूक्तम्‌ 
(१-३०) त्रिंशटूचस्यास्य सूक्तस्याङ्गिरसो विरूप ऋषिः । अ्रम्रिर्देवता । 
गायत्री छन्दः 
समिधाम्रिं दुबस्यत घृतैर्नोधयतार्तिथिम्‌ । आस्मिन्‌ हव्या जुहोतन १ 
अग्ने स्तोम॑ जुषस्व मे वर्घस्वानेन मन्म॑ना । प्रतिं सूक्तानि हर्य नः २ 
अम्रिं दूतं पुरो द॑धे हव्यवाहमुपं ब्रुवे । देवाँ आ सादयादिह ३ 
उत्‌ तें बृहन्तो अर्चः समिधानस्य दीदिवः । भ्रमर शक्रास ईरते ४ 
उप॑ त्वा जुहोई मर्म घृताचीर्यन्तु हर्यत । अम्रें हव्या जुषस्व नः ५ 
मन्द्रं होर्तारमृत्विज॑ चित्रभानुं विभाव॑सुम्‌ । अग्निमीळे स उ श्रवत्‌ ६ 
प्रबं होतारमीडयं जुष्ट॑मम्रिं कविक्र॑तुम्‌ । अध्वराणांमभिश्रिय॑म्‌ ७ 
जुषानो अंङ्गिरस्तमे मा हुव्यान्यानुषक । अग्नें यज्ञं न॑य ऋतुथा ८ 
समिधान उं सन्त्य शुक्रशोच इहा व॑ह । चिकित्वान्‌ दैठ्यं जन॑म्‌ € 
विप्रं होतारमद्रुहं धूमकेतं व्रिभाब॑सुम्‌ । यज्ञानां केतुमीमहे १० 
अग्न नि पाहि नस्त्वं प्रतिं ष्म देव॒ रीष॑तः । भिन्धि द्वेषः सहस्कृत ११ 
अग्निः प्रवेन मन्म॑ना शुम्भानस्तन्वं स्वाम्‌ । कविर्विप्रेण वावृधे १२ 
ऊर्जो नपांतमा हवे ऽग्निं पांवकर्शोचिषम्‌ । अस्मिन्‌ यज्ञे स्व॑ध्वरे १३ 
स नों मित्रमहस्त्वा मग्ने शक्रेण शोचिर्षा । देवैरा स॑त्सि बर्हिषि १४ 
यो अग्निं तन्वोई दमें देवं मर्तः सपर्यति । तस्मा इद्‌ दीदयद्‌ वसु १५ 
अम्निर्मूर्धा दिवः ककुत्‌ प्तिः पृथिव्या अयम्‌ । अपां रेतांसि जिन्वति १६ 
उद॑ग्ने शुच॑य॒स्तव॑ शक्रा भ्रार्जन्त ईरते । तव॒ ज्योतीष्यर्च॑य॑ः १७ 
ईशिषे वार्यस्य हि दात्रस्यांग्ने स्वर्पतिः । स्तोता स्यां तव॒ शर्मणि १९८ 
त्वाम॑म्रे मनीषिण स्त्वां हिन्वन्ति चित्तिभिः । त्वां वर्धन्तु नो गिरः १६ 
अर्दब्धस्य स्व॒धाव॑तो दूतस्य रेभतः सदां । अग्नेः सरूयं बृंणीमहे २० 
अग्रिः शुचिव्रततमः शुचिर्विप्रः शुक्रः कविः । शुचीं रोचत आह॑तः २१ 
उत त्वा धीतयो मम गिरों वर्धन्तु विश्वहा । ग्रम्रें सरूयस्य बोधि नः २२ 
यदग्रे स्यामहं त्वं त्वं वां घा स्या अहम्‌ । स्युष्टे स॒त्या इहाशिर्षः २३ 
वसुर्वसुंपतिर्हि क मस्य॑म्रे विभाव॑सुः । स्याम॑ ते सुमतावपि २४ 
अग्रे धृतव्रताय ते समुद्रायेव सिन्ध॑वः । गिरो वाश्रासं ईरते २५ 

सुर्वानं विशूपतिं कविं विश्वार्द पुरुवेपसम्‌ । अग्निं शम्भामि मन्मभिः २६ 
यज्ञानां रथ्ये व॒यं तिग्मज॑म्भाय वीळवें । स्तोमैरिषिमाम्रये २७ 

अयमग्ने त्वे अपिं जरिता भूतु सन्त्य । तस्मै पावक मृव्ठय २८ 

धीरो हास्य॑ग्रसद्‌ विप्रो न जागुविः सदा । अग्रे दीदर्यसि द्यवि २९ 
पुराग्ने दुरितेभ्यः पुरा मृध्रेभ्यः कवे । प्र ण॒ आयुर्वसो तिर ३० 


(३४) चतुस्त्रंशं सूक्तम्‌ 
(१-४२) द्रिचत्वारिंशटूचस्यास्य सूक्तस्य काणवस्त्रिशोक ऋषिः । (१) 

प्रथमर्चोऽग्रीन्द्रौ, (२-४२) द्रितीयाद्येकचत्वारिंशदूचाछ्चेन्द्रो देवते । गायत्री छन्दः 
आ घा ये अग्निमिन्धते स्तृणन्ति बर्हिरानुषक । येषामिन्द्रो युवा सखा १ 
बृहन्निदिध्म एंषां भूरिं शस्तं पृथुः स्वरुः । येषामिन्द्रो युवा सखा २ 
अ्रयुद्ध इद्‌ युधा वृतं श्र आज॑ति सत्व॑भिः । येषामिन्द्रो युवा सखा ३ 
आ बुन्दं वृत्रहा द॑दे जातः पृच्छद्‌ वि मातर॑म्‌ । क उग्राः के ह॑ श्रुणिवरे ४ 
प्रतिं त्वा शव॒सी व॑दद्‌ गिरावप्सो न योधिषत्‌ । यस्ते शत्रत्वमांचके ५ 
उत त्वं मंघवज्छुणु यस्ते वष्टि ववक्षि तत्‌ । यद्‌ बीळर्यासि बीळ तत्‌ ६ 
यदाजिं यात्याजिकृ दिन्द्र: स्वश्व॒युरुप॑ । रथीतमो रथीनाम्‌ ७ 
वि षु विश्वा अभियुजो वज़िन्‌ विष्वग्यर्था बृह । भवा नः सुश्रव॑स्तमः ८ 
अस्माकं सु रथ॑ पुर इन्द्रः कृणोतु सातये । न यं धूर्व॑न्ति धूर्तय॑ः ६ 
वुज्याम॑ ते परि द्विषो ऽर॑ ते शक्र दावने । ग॒मेमेदिन्द्र गोर्मंतः १० 
शर्नैश्विद्‌ यन्तो अद्रिवो ऽश्वांवन्तः शत॒ग्विन॑ः । विवक्न॑णा अनेहसः ११ 
ऊर्ध्वा हि तें दिवेदिवे सहस्रां सूनृतां शता । जरितृभ्यो विमंहति १२ 
विद्मा हि त्वां धनंजय मिन्द्र दूळहा चि॑दारुजम्‌ । आदारिणं यथा गय॑म्‌ 
१३ 
ककुहं चित्‌ त्वा कवे मन्दन्तु धृष्णविन्दवः । आ त्वां पणिं यदीर्महे १४ 
यस्तै रेवाँ अदाशुरिः प्रममर्ष म॒घत्त॑ये । तस्य॑ नो वेद ग्रा भर १५ 
इम उ त्वा वि च॑चते सखाय इन्द्र सोमिनः । पुष्टावन्तो यथां पशुम्‌ १६ 
उत त्वार्ब॑धिरं व॒यं श्र॒त्कर्णं सन्त॑मृत्े । दूरादिह ह॑वामहे १७ 
यच्छुश्रूया इमं हव॑ दुर्मर्षं चक्रिया उत । भवेरापिर्नो अन्त॑मः १८ 
यश्चिद्धि ते अपि व्यर्थि जंगन्वांसो अम॑न्महि । गोदा इदिन्द्र बोधि नः १६ 
आ त्वां रम्भं न जिव्रयो ररभ्मा श॑वसस्पते । उश्मर्सि त्वा सघस्थ ग्रा २० 

सतोत्रमिन्द्राय गायत पुरुनृम्शाय सत्व॑ने । नकिर्यं वृणवते युधि २१ 

अभि त्वां वृषभा सुते सुतं सजामि पीतये । तृम्पा व्यश्नुही मद॑म्‌ २२ 
मा त्वां मूरा अविष्यवो मोपहस्वान आ द॑भन्‌ । माकीं ब्रह्मद्विषौ बनः २३ 
इह त्वा गोप॑रीणसा महे मन्दन्तु राध॑से । सरो गौरो यर्था पिब २४ 

या वाँत्रहा परावति सना नर्वा च चुच्युवे । ता संसत्सु प्र बोचत २५ 
अपिबत्‌ कद्रुः सुत मिनन्द्रः सहस्रबाह्वे । अत्रादेदिष्ट पौंस्य॑म्‌ २६ 

स॒त्यं तत्‌ तुर्वशे यदौ विदानो ग्रह्मवाय्यम्‌ । व्यानट्‌ तुर्वणे शमिं २७ 
तरणिं वो जनांनां त्रदं वाज॑स्य गोम॑तः । समानमु प्र श॑सिषम्‌ २८ 
ऋभुक्षणं न वर्तव उक्थेषु तुग्स्थावृधम्‌ । इन्द्रं सोमे सचां सुते २९ 

यः कृन्तदिद्‌ वि योन्यं त्रिशोकाय गिरिं पृथुम्‌ । गोभ्यो गातुं निरेतवे ३० 
यद्‌ द॑धिषे म॑न॒स्यसिँ मन्दानः प्रेदिय॑क्षसि । मा तत्‌ क॑रिन्द्र मृळयं ३१ 
दभ्रं चिद्धि त्वाव॑तः कृतं श्वणवे अधि ज्ञर्मि । जिगात्विन्द्र ते मन॑ः ३२ 
तवेदु ताः सुंकीर्तयो ऽसंन्नुत प्रश॑स्तयः । यदिन्द्र मृळरयांसि नः ३३ 

मा न एरकस्मिन्नार्गसि मा द्वयोरुत त्रिष । वधीर्मा शर भरिंष ३४ 

बिभया हि त्वाव॑त उग्रादभिप्रभङ्गिणंः । दस्मादहमृतीषहः ३ 

मा सख्युः शूनमा विदे मा पुत्रस्य प्रभूवसो । आवृत्व॑द्‌ भूत॒ ते मनः ३६ 
को न॒ मर्या अमिथितः सखा सखायमब्रवीत्‌ । जहा को अस्मदीषते ३७ 
एवारे वृषभा सृते $सिन्वन्‌ भूर्यावयः । श्वत्रीवं निवता चर॑न्‌ ३८ 

आ त॑ एता ब॑चोयुजा हरी गृभ्णे सुमद्रथा । यदीं ब्रह्मभ्य इद्दद॑ः ३९ 
भिन्धि विश्वा अप द्विषः परि बाधो ज॒ही मृधः । वसुस्पार्हं तदा भर ४० 
यट्ठोळाविन्द्र यत्‌ स्थिरे यत्‌ पर्शाने पराभृतम्‌ । वर्स स्पार्हं तदा भर ४१ 
यस्य॑ ते विश्वर्मानुषो भूरेर्दत्तस्य वेदति । वर्स स्पार्हं तदा भर ४२ 
चतुर्थोऽध्यायः । व० १-५४ 


(३५) पञ्चत्रिंशं सूक्तम्‌ 
(१-३३) त्रयस्त्रंशटूचस्यास्य सूक्तस्याश्व्यो वश ऋषिः । (१-१०, २६-३१, ३३) 
प्रथमादिकिंशत्यृचामेकोनत्रिंश्यादितृचस्य त्रयस्त्रिंश्याध्चेन्द्रः, (२१-२४) 
एकविंश्यादिचतसृणां कानीतस्य पृथुश्रवसो दानस्तुतिः, (२५-२८, ३२) 
पञ्चक्रिंश्यादिचतसृणां द्वात्रिंश्याश्च वायुर्देवताः । (१) प्रथमर्चः पादनिचृत्‌, (२- 
४, ६, १०, २३, २९, ३३) द्वितीयादितृचस्य 

षष्ठीदशमीत्रयोकिंश्येकोनत्रिंशीत्रयस्त्रिंशीनाञ्च गायत्री, (५) पञ्चम्याः ककुप्‌, (७ 


DN 


१६) सप्तम्येकोनविंश्योर्बहती, (८) अ्रष्टम्या अनुष्टप्‌, (६) नवम्याः सतोबृहती, 
(११-१२) एकादशीद्वादश्योर्विपरीतोत्तरः प्रगाथः (एकादश्या बृहती, द्वाडश्या 
विपरीता सतोनुहती), (१३) त्रयोदश्या द्विपदा जगती, (१४) चतुर्दश्या 
पिपीलिकमध्या बृहती, (१५) पञ्चदश्याः ककुम्रथङ्कशिरा, (१६) षोडश्या 
विराट्‌, (१७) सप्तदश्या जगती, (१८) अ्रष्टादश्या उपरिष्टाट्ूहती, (२०) 
विंश्या विषमपदा बृहती, (२१-२२, २४, ३२) 

एकविशीद्वाविंशीचतुर्विशीद्वात्रिंशीनां पङ्किः (२५-२८) पञ्चविंश्यादिचतसृणां 

प्रगाथः ((२५, २७) पञ्चविंशीसप्तविंश्योर्बृहती, (२६, २८) षड्विंश्यष्टाविंश्योः 

सतोबृहती), (३०) त्रिंश्या द्विपदा विराट्‌, (३१) एकत्रिंश्याश्चोष्णिक छन्दांसि 

त्वार्वतः पुरूवसो वयमिन्द्र प्रणेतः । स्मसिं स्थातर्हरीणाम्‌ १ 

त्वां हि सत्यमद्रिवो विद्य दातार॑मिषाम्‌ । विद्य दातारं रयीणाम्‌ २ 

आ यस्यं ते महिमानं शर्तमूते शतक्रतो । गीर्भिर्गृणन्ति कारवः ३ 

सुनीथो घा स मर्त्यो यं मरुतो यम॑र्यमा । मित्रः पान्त्यद्रुहः ४ 

दर्धांनो गोम॒दश्व॑वत्‌ सुवीर्यमादित्यजत एधते । सदां राया पुरुस्पृहा ५ 

तमिन्द्रं दान॑मीमहे शवसानमभीर्वम्‌ । ईशानं राय ईमहे ६ 

तस्मिन्‌ हि सन्त्यूतयो विश्वा अ्रभीरवः सचां । 

तमा व॑हन्तु सप्॑यः पुरूवसुं मदाय हर॑यः सुतम्‌ ७ 

यस्ते मदो वरॅययो य इन्द्र वृत्रहन्त॑मः। | 

य आददिः स्वर्श्नुभि र्यः पर्तनासु दुष्टरः ८ 

यो दुष्टरो विश्ववार श्रवाय्यो वाजेष्वस्ति तरुता । 

स रनः शविष्ठ सव॒ना व॑सो गहि गमेम गोम॑ति व्र॒जे & 

गव्यो षु णो यथां पुरा ऽश्वयोत रथया । वरिवस्य म॑हामह १० 

नहि ते शूर राधसो ऽन्त॑ विन्दामि स॒त्रा । 

दशस्या नों मघव॒न्नू चिदद्रिवो धियो वार्जेभिराव्रिथ ११ 

य ऋष्वः श्रांवयत्सखा विश्वेत्‌ स वेंद जनिमा पुरुष्ट॒तः । 

तं विश्वे मानुषा युगे न्द्र हवन्ते तविषं यतस्रुचः १२ 

स नो वाजेष्वविता पुरूवसुः पुरःस्थाता म॒घवां वृत्रहा भुवत्‌ १३ 

अभि बो वीरमन्धसो मदेषु गाय गिरा महा वि्चेतसम्‌ । 

इन्द्रं नाम श्रुत्यं शाकिनं वचो यर्था १४ 

ददी रेक्णस्तन्वे ददिर्वसु ददिर्वाजेषु पुरुहत वाजिनम्‌ । 
नूनमर्थ १५ 

विश्वैषामिरज्यन्तं वर्सनां सासह्लांसं चिद॒स्य वर्प॑सः । 

कृप॒य॒तो नूनमत्यर्थं १६ 

महः सु वो अर॑मिषे स्तर्वामहे मीळहषें अरंगमाय जग्म॑ये । 
यज्ञेभिर्गीर्भिर्विश्वर्मनुषां मरुतामियज्ञसि गाये त्वा नम॑सा गिरा १७ 
ये पातयन्ते अ्र्ज्मभि गिरीणां स्त्रुभिरेषाम्‌ । 

य॒ज्ञं म॑हिष्वणींनां सुम्नं तुविष्वर्णीनां प्राध्वरे १८ 

प्रभङ्गं दुर्मतीना मिन्द्र शविष्ठा भ॑र । 

रयिमस्मभ्यं युज्यं चोदयन्मते ज्येष्ठं चोदयन्मते १६ 

सनितः सुसनितरुग्र चित्र चेतिष्ठ सूर्नृत । 

प्रासहा सम्राट्‌ सर्हरिं सह॑न्तं भुज्यं वाजेषु पूर्व्यम्‌ २० 

आ स एतु य ईव॒दाँ अर्देवः पूर्तमाददे । 

यथां चिद्गशों अश्वयः प॑थुश्रर्वसि कानीतेईऽस्या व्युष्यांद्दे २१ 
षष्टिं सहस्त्राश्चथस्यायुर्तासन मुष्टरानां विंशतिं श॒ता । 

दश श्यावीनां शता दश तर्यरुषीणां दश गवां सहस्त्रा २२ 
दर्श श्यावा आधरद्र॑यो वीतर्वारास आशवः । 

मथा नेमिं नि बावृतुः २३ 

दार्नासः पृथुश्रब॑सः कानीतस्य सुराधसः । 

रथ॑ हिरणययं दद न्मंहिंष्टः सूरिर॑भू द्‌ वर्षिष्ठमकृत श्रब॑ः २४ 
आ नो वायो महे तनें याहि म॒खाय पाज॑से । 

वयं हि तें चकृमा भूरिं दावने सद्यश्चिन्महिं दावने २५ 

यो अश्वेभिर्वह॑ते वस्त॑ उस्त्रा स्त्रः सप्त स॑प्रतीनाम्‌ । 

एभिः सोमेभिः सोमसुद्धिः सोमपा दानार्य शुक्रपूतपाः २६ 
यो म॑ इमं चिदु त्मना म॑न्दछ्छित्रं दावने । 

अरट्वे अक्षे नह॑षे सुकृत्व॑नि सुकृत्तराय सुक्रतुः २७ 
उचथ्येर वर्षषि यः स्वरा व्ठत वायो घृतस्नाः । 

अश्वेषितं रजेषितं शुनेषितं प्राज्म तदिदं नु तत्‌ २८ 

अर्घ प्रियर्मिषिरायं षष्टिं सहस्त्रासनम्‌ । 

अश्वानामिन्न वुरष्णाम्‌ २९ 

गावो न यूथमुर्प यन्ति बधय उप मा य॑न्ति बध्यः ३० 

अध यच्चार॑थे गणे शतमुष्ट्राँ अचिक्रदत्‌ । 

अध श्वित्रैषु विंशतिं शता ३१ 

शतं दासे बल्बूथे विप्रस्तरुक्ष आ द॑दे । 

ते तै वायविमे जना मदन्तीन्द्रगोपा मद॑न्ति देवगोपाः ३२ 

अध स्या योष॑णा म॒ही प्रतीची वर्शमश्चय्मम्‌ अधिरुक्मा वि नीयते ३३ 


(३६) षट्त्रंशं सूक्तम्‌ 


(१-१८) अ्रष्टादशर्चस्यास्य सूक्तस्याप्तथस्त्रित ऋषिः । (१-१३) 
प्रथमादित्रयोदशर्चामादित्याः, (१४-१८) चतुर्दश्यादिपञ्चानाञ्चादित्योषसो देवताः 
। महापङ्किश्छन्दः 


महिं वो महतामवो वरूण मित्र दाशुषे । 

यमादित्या अभि द्रुहो रक्न॑था नेम॒घं नश दनेहसों व ऊतर्यः सुऊतयो व 
ऊतर्यः १ हे 

विदा देवा अघाना मार्दित्यासो अपाकृतिम्‌ । 

पक्षा बयो यथोपरि व्यश्स्मे शर्म यच्छता नेहसों व ऊतर्यः सुऊतर्यो व 
ऊतयः २ हर 

ठ्यश्स्मे अधि शर्म तत्‌ पक्षा वयो न य॑न्तन । 

विश्वानि विश्ववेदसो वरूथ्यां मनामहे ऽनेहसरौ व ऊतर्यः सुऊतयों व 
ऊतयः ३ 

यस्मा अरासत क्यं जीवातुं च प्रचेतसः । 

मनोर्विश्वस्य घेदिम ग्रांदित्या राय ईशते ऽनेहसों ब ऊतर्यः सुऊतयो व 
ऊतर्यः ४ 

परिं णो वृणजन्नघा दुर्गाणि रथ्यो यथा । 

स्यामेदिन्द्र॑स्य शर्म णयादित्यानांमुताव॑स्य नेहसो व ऊतर्यः सुऊतयो व 
ऊतयः ४ हर 

परिह्ृतेदना जनों युष्मार्दत्तस्य वायति । 

देवा अद॑भ्रमाश वो यमांदित्या ग्रहेंतना नेहसों व ऊतर्यः सुऊतर्यो व 
ऊतर्यः ६ 

न तं तिग्मं चन त्यजो न द्रासदभि तं गुरु । 

यस्मा उ शर्म सप्रथ आदित्यासो अराध्वमनेहसो व ऊतर्यः सुऊतयो व 
ऊतर्यः ७ 

युष्मे देवा अपिं ष्मसि युध्यन्त इव॒ वर्म॑सु । 

यूयं म॒हो न एन॑सो यूयमर्भादुरुष्यता नेहसों व ऊतर्यः सुऊतयो व ऊतर्यः 
टं हि 

अर्दितिर्न उरुष्यत्व दितिः शर्म यच्छतु । 

माता मित्रस्य रेबतों $र्यम्णो वरुणस्य चा नेहसों व ऊतर्यः सुऊतयो व 
ऊतर्यः € 

यहेँवाः शर्म शरणं यद्धद्रं यर्दनातुरम्‌ । 

त्रिधातु यठ्रूथ्यंश तदस्मासु वि य॑न्तना नेहसों व ऊतर्यः सुऊतर्यो व 
ऊतर्यः १३० | ड़ 

आदित्या अव हि ख्यता धि कूलांदिव स्पर्शः । 

सुतीर्थमर्वतो यथा न नो नेषथा सुगर्मनेहसों व ऊतर्यः सुऊतर्यो व ऊतर्यः 
शश 

नेह भद्रं र॑क्ञस्विने नाव॒यै नोपया उत । 

गवे च भद्रं धेनवे बीरार्य च श्रवस्यते ऽनेहसों व ऊतर्यः सुऊतयो व 
ऊतर्यः १२ 

यदाविर्यदपीच्यं१ देवासो अस्ति दुष्कृतम्‌ । 

त्रिते तङ्विश्चमासच आरे अस्मद्‌ द॑धातना नेहसों व ऊतर्यः सुऊतयों व 
ऊतर्यः १३ 

यज्ञ गोषु दुष्ष्वप्रयं यच्चास्मे दुहितर्दिवः । 

त्रिताय तद्विंभावर्या सचाय परां वहा नेहसों व ऊतयः सुऊतयो व ऊतर्यः 
२४ 

निष्कं बां घा कृणवते स्त्रज॑ वा दुहितर्दिवः । 

त्रिते दुष्ष्वप्रं सर्वमाप्त्ये परि दद्मस्य नेहसो व ऊतर्यः सुऊतयो व ऊतर्य॑ः 
९५. 

तर्दन्नाय तर्दपसे तं भागरमुपसेदुरषे । 

त्रितार्य च द्विताय चो षो दुष्ष्वप्रथं वहा नेहसों व ऊतर्यः सुऊतयो व 
ऊतर्यः १६ ड़ 

यर्था कलां यथां शफं यर्थ ऋणं संनयामसि । 

एवा दुष्ष्वप्रयं सर्वमाप्त्ये सं न॑यामस्य नेहसों व ऊतर्यः सुऊतयो व ऊतर्यः 
१७ 

अजैष्माद्यासनाम चा भमार्नागसो | 
पाद्यार्सनाम प्‌ व॒यम्‌ । 
उषो यस्माद्‌ दुष्ष्वप्रथा दभेष्माप तर्दुच्छत्वनेहसों व ऊतर्यः सुऊतयो व 
ऊतयः १८ 


(३७) सप्तत्रिंशं सूक्तम्‌ 
(१-१५) पञ्चदशर्चस्यास्य सूक्तस्य घौरः कारवः प्रगाथ क्रषिः । सोमो देवता । 
(१-४, ६-१५) प्रथमादिचतुरृचां षष्ठ्यादिदशानाज्च त्रिष्टुप्‌, 
(५) पञ्चम्याश्च जगती छन्दसी 
स्वादोरभक्ति वर्यसः सुमेधाः स्वाध्यो वरिवोवित्तरस्य । 
विश्वे यं देवा उत मर्त्यासो मर्घु ब्रुवन्तो अभि संचर॑न्ति १ 
अन्तश्च प्रागा अ्रदितिर्भवास्य वयाता हर॑सो दैव्य॑स्य । 
इन्दविन्द्रस्य सख्यं जुषाणः श्रौष्टीव घुरमरनु राय औध्याः २ 
अपाम सोम॑ममूरता अभूमा गन्म ज्योतिरविदाम देवान्‌ । 
किं नूनमस्मान्‌ कुणवदररातिः किर्म धूर्तिरमृत मर्त्यस्य ३ 
शां नो भव हृद आ पीत ईन्दो पितेब॑ सोम सूनबें सुशेव॑ः । 
सखेव सरूय॑ उरुशंस धीरः प्र ण॒ आयुर्जीवसे सोम तारीः ४ 
इमे मां पीता यशस उरुष्यवो रथं न गावः सर्मनाह पर्वसु । 
ते मां रक्षन्तु विस्त्रसश्वरित्रा दुत मा स्त्रार्माद्यवयन्त्विन्द॑चः ५ 
अग्निं न मां मथितं सं दिदीपः प्र च॑क्ञय कृणुहि वस्य॑सो नः । 
अथा हि ते मद ग्रा सोम मन्ये रेवां ईव प्र चरा पृष्टिमच्छ ६ 
इषिरेण ते मन॑सा सुतस्य॑ भक्षीमहि पित्र्य॑स्येव रायः । 
सोम॑ राजन्‌ प्र ्र्युषि तारी रहांनीव सूर्यो वासराणि ७ 
सोम॑ राजन्‌ मृळयां नः स्वस्ति तर्व स्मसि ब्रत्याईस्तस्य विद्धि । 
ग्रलर्ति दक्ष॑ उत मन्युरिन्दो मा नों अर्यो अनुकामं परां दाः ८ 
त्वं हि न॑स्त॒न्व॑ः सोम गोपा गात्रेगात्रे निषसत्थां नृचक्षाः । 
यत्‌ तें व॒यं प्रमिनाम॑ व्रतानि स नों मुळ सुषखा दैव वस्य॑ः € 
ऋदूदरेण सख्या सचेय यो मा न रिष्येद्धर्यश्च पीतः । 
अयं यः सोमो न्यधाय्यस्मे तस्मा इन्द्र॑ प्रतिर॑मेम्यायुः १० 

अप त्या अस्थुरनिरा अमीवा निर॑त्रसन्‌ तमिषीचीरभेषुः । 

ग्रा सोमो ग्रस्माँ अरुहद्‌ विहांया अगन्म यत्र॑ प्रतिरन्त आयुः ११ 
यो न इन्दुः पितरो हृत्सु पीतो अर्म॑त्यों मर्त्याँ आविवेश । 

तस्मै सोमांय हविषां विधेम मृळीके अस्य सुमतौ स्याम १२ 
त्वं सोम पितूर्भिः संविदानो ऽनु द्यावापृथिवी आ त॑तन्थ । 

तस्मै त इन्दो हव्रिषां विधेम व॒यं स्यांम पत॑यो रयीणाम्‌ १३ 
त्रातांरो देवा अरिं वोचता नो मा नों निद्रा ईशत मोत जल्पिः । 
वयं सोम॑स्य विश्वं प्रियासः सुवीरासो विदथमा ब॑देम १४ 
त्वं न॑ः सोम विश्वतो वयोधा स्त्वं स्वर्विदा विंशा नृचक्षाः । 
त्वं न॑ इन्द ऊतिभिः स॒जोषाः पाहि पश्चातांदुत वां पुरस्तात्‌ १५ 


अथ वालखिल्यम्‌ । 


(३८) अष्टात्रिंशं सूक्तम्‌ 
(१-१०) दशर्चस्यास्य सूक्तस्य कारवः प्रस्करव क्रूषिः । इन्द्रो देवता । प्रगाथः 
(वरिषमर्चा बृहती, समर्चा सतोबृहती) छन्दः 

अभि प्र वः सुराधस मिन्द्रमर्च यथां विदे । 
यो ज॑रितृभ्यों मघवां पुरूवसुं: सहस्त्रेणेव शिक्ञति १ 
शतानीकेव प्र जिंगाति धृष्णुया हन्तिं बृत्राणिं दाशुषे । 
गिरेरिव प्र रसा अस्य पिन्विरे दत्राणि पुरुभोज॑सः २ 
ग्रा त्वा सुतास इन्द॑वो मदा य इन्द्र गिर्वणः । 
आपो न बंजिन्नन्बोक्यंई सर॑ः पृणन्ति शर राध॑से ३ 
अनेहसँ प्रतर॑णं विवर्णं मध्वः स्वार्दिष्ठमीं पिन । 
आ यर्था मन्दसानः किरासिँ नः प्र क्षद्रेव त्मनां धृषत्‌ ४ 
आ नः स्तोम॒मुप॑ द्रव द्धियानो अश्वो न सोतृभिः । 
यं तें स्वधावन्‌ त्स्वदर्यन्ति धेनव इन्द्र करवेषु रातर्यः ५ 
उग्रं न वीरं नमसोरष सेदिम विर्भूतिमर्त्िताबसुम्‌ । 
उद्रीर्व वजिन्नव॒तो न सिञ्चते चञर॑न्तीन्द्र धीतयः ६ 
यद्ध नूनं यद्घां यज्ञे यद्रा पृथिव्यामधिं । 
अतों नो यज्ञमाशुभिर्महेमत उग्र उग्रेभिरा ग॑हि ७ 

अजिरासो हर॑यो ये तं आशवो वातां इव प्रसक्षिणः । 
येभिरप॑त्यं मनुषः परीयसे येभिर्विश्वं स्व॑र्दश ८ 
एताव॑तस्त ईमह इन्द्र॑ सुम्नस्य गोम॑तः । ` 

यथा प्रावो मघवन्‌ मेध्यांतिथिं यथा नीपातिथिं घने € 
यथा करवे मघवन्‌ त्रसर्द॑स्यवि यथां पक्थे दश॑व्रजे । 
यथा गोशर्ये ्रसनोऋजिःश्वनी न्द्र गोमद्धिरणयवत्‌ १० 


(३६) एकोनचत्वारिंशं सूक्तम्‌ 
(१-१०) दशर्चस्यास्य सूक्तस्य कारवः पृष्टिगुर्गृषिः । इन्द्रो देवता । प्रगाथः 
(विषमर्चां बृहती, समर्चा सतोबुहती) छन्दः 

प्र सु श्रुतं सुराधस मर्चा शक्रमभिष्टये । 
यः सुन्वते स्तुंबते काम्यं वसं सहस्त्रेशव मंह॑ते १ 
शतानीका हेतयों अस्य दुष्टरा इन्द्र॑स्य समिषों महीः । 
गिरिर्न भुज्मा म॒घव॑त्सु पिन्वते यदीं सुता अ्रम॑न्दिषुः २ 
यदीँ सुतास इन्द॑वो ऽभि प्रियमम॑न्दिषुः । 
आपो न धायि सर्वनं म॒ आ व॑सो दुघाइवोर्प दाशुषे ३ 
अनेहसं वो हव॑मानमूतये मध्व॑ः क्षरन्ति धीतय॑ः । 
आ त्वां वसो हव॑मानास॒ इन्द॑व॒ उप॑ स्तोत्रेषु दधिरे ४ 
आ नः सोमें स्वध्वर इयानो अत्यो न तोशते । 
यं तें स्वदावन्‌ त्स्वद॑न्ति गूर्तयः पौरे छन्दयसे हव॑म्‌ ५ 
प्र वीरमुग्रं विविचिं धनस्पृतं विभूतिं राध॑सो महः । 
उद्रीर्व वजिन्नव॒तो व॑सुत्व॒ना सदां पीपेथ दाशुषे ६ 
यद्ध नूनं परावति यद्‌ वां पृथिव्यां दिवि । 
युजान इन्द्र हरिभिर्महेमत ऋष्व ऋृष्वेभिरा ग॑हि ७ 
रथिरासो हर॑यो ये तें अस्त्रिध ओजो वात॑स्य पिप्रति । 
जिन दस्यं मर्नंणो निधोषयों येभिः स्वैः परीर्यसे ८ 
एताव॑तस्ते बसो विद्यार्म शूर नव्य॑सः । 
यथा प्राव एर्तशं कृत्व्ये धने यथा वशं दश॑व्रजे & 
यथा करवे मघवन्‌ मेथे अध्वरे दीर्घनीथे दर्मूनसि । 
यथा गोशर्ये असिषासो अद्रिवो मयि गोत्रं हरिश्रियम्‌ १० 

(४०) चत्वारिंशं सूक्तम्‌ 
(१-१०) दशर्चस्यास्य सूक्तस्य काण्वः श्रृष्टिगु्षिः । इन्द्रो देवता । प्रगाथः 
(विषमर्चां बृहती, समर्चा सतोबुहती) छन्दः 
यथा मनौ सांब॑रणौ सोम॑मिन्द्रापिबः सुतम्‌ । 
नीपांतिथौ मघवन्‌ मेध्यातिथौ पृष्टिंगो श्रष्टिगी सचा १ 
पार्षड्ठाणः प्रस्करवं सर्मसादय च्छरयानं जिब्रिमुरद्धितम्‌ । 
सहस्त्रांयसिषासद्‌ गवामृषि स्त्वोतो दस्य॑बे वृकः २ 
य उक्थेभिर्न विन्धते चिकिद्य ऋषिचोर्दनः । 
इन्द्रं तमच्छा वद्‌ न्यस्या मृत्य रिंष्यन्तं न भोज॑से ३ 
यस्मा अर्क सप्तशीर्षाणमानृचु स्त्रिधातुमुत्तमे पदे । 
स त्विश॑मा विश्वा भुव॑नानि चिक्रद्‌ दादिज॑निष्ट पोंस्यम्‌ ४ 
यो नों दाता वर्सना मिन्द्रं तं हमहे वयम्‌ । 
विद्या ह्य॑स्य सुमतिं नबीयसीं गमेम गोर्मति व्रजे ५ 
यस्मै त्वं ब॑सो दानाय शिरसि स रायस्पोर्षमश्नुते । 
तं त्वा वयं म॑घवन्निन्द्र गिर्व॑णः सुतावन्तो हवामहे ६ 
कदा चन स्तरीर॑सि नेन्द्र॑ सश्चसि दाशुषे । 
उपोपेन्न मंघव॒न्‌ भूय इन्न॒ ते दानं देवस्य पृच्यते ७ 
प्रयो ननक्षे ग्रभ्योर्जसा क्रिविं बघेः शुष्णं निघोषर्यन्‌ । 
य॒देदस्त॑म्भीत्‌ प्रथर्यन्नम्‌ं दिव मादि्जनिष्ट पार्थिवः ८ 
यस्यायं विश्व आर्यो दास॑ः शेवधिपा अरिः । 
तिरश्चिदर्ये रुश॑मे परीरवि तुभ्येत्‌ सो अज्यते रयिः & 
तुरणयवो मर्घुमन्तं घृतश्च॒तं विप्रासो अर्कमानृचुः ।स्मे रयिः पप्रथे वृष्ण्यं 
शवो ऽस्मे सुवानास इन्द॑वः १० 


(४१) एकचत्वारिंशं सूक्तम्‌ 
(१-१०) दशर्चस्यास्य सूक्तस्य कारव आयुर्गृषिः । इन्द्रो देवता । प्रगाथः 
(विषमर्चां बृहती, समर्चा सतोबुहती) छन्दः 
यथा मनौ विव॑स्वति सोम॑ शक्रापिंनः सुतम्‌ । 
| | मादयसे र | 
यर्था त्रिते छन्द इन्द्र जुजोषस्यायौ से सचां १ 
पृषधे मेध्ये मातरिश्वनी न्द्र सुवाने अर्मन्दथाः । 

यथा सोमं दर्शशिप्रे दशोण्ये स्यू्मरश्मावूर्जूनसि २ 

य उक्था केवला दुधे यः सोम॑ धृषितारपिंबत्‌ । 

यस्मैं विष्णुस्त्रीणि पदा विचक्रम उर्प मित्रस्य धर्मभिः ३ 
यस्य त्वमिन्द्र स्तोमेषु चाकनो वाजे वाजिञ्छतक्रतो । 

तं त्वा वयं सुदुर्घामिव गोदुहों जुहूमर्सि श्रव॒स्यर्वः ४ 
यो नो दाता स न॑ः पिता महां उग्र ईशानकृत्‌ । 
अयामन्नुग्रो मघ्वा पुरूवसु गोरश्वस्य प्र दातु नः ५ 
यस्मै त्वं व॑सो दानाय मंहसे स रायस्पोर्षमिन्वति । 
वसूयवो वर्सुपतिं शतक्रतु स्तोमैरिन्द्र॑ हवामहे ६ 

कदा चन प्र युच्छस्यु भे नि पासि जन्म॑नी । 

तुरीयादित्य हर्वनं त इन्द्रिय मा त॑स्थावमृतं दिवि ७ 
यस्मै त्वं मंघनन्निन्द्र गिर्वणः शिक्षो शि्ञ॑सि दाशुषे । 
अस्माकं गिर॑ उत सृष्टतिं व॑सो करववच्छणुधी हव॑म्‌ ८ 
अस्तावि मन्म पूर्व्यं ब्रह्मेन्द्राय वोचत । 

पूर्वीर्गृतस्य॑ बृहतीर॑नूषत स्तोतुर्मेधा अंसृक्षत € 

समिन्द्रो रायो बृहतीर॑धूनुत सं ज्ञोणी समु सूर्यम्‌ । 

सं शक्रासः शुच॑यः सं गर्वाशिरः सोमा इन्द्रैममन्दिषुः १० 


(४२) द्विचत्वारिंशं सूक्तम्‌ 
(१-८) अष्टर्चस्यास्य सूक्तस्य कारवो मेध्य ऋषिः । इन्द्रो देवता । प्रगाथः 
(विषमर्चां बृहती, समर्चा सतोबुहती) छन्दः 
उपमं त्वां म॒घोनां ज्येष्ठं च वृषभाणाम्‌ । 
पूर्भित्तमं मघवन्निन्द्र गोविदमीर्शानं राय ईमहे १ 
य आयु कुत्स॑मतिथिग्वमर्दयो वावृधानो दिवेर्दिबे । 
तं त्वा व॒यं हर्यश्वं शतक्रतुं वाजयन्तों हवामहे २ 
आ नो विश्वेषां रसं मध्व॑ः सिञ्चन्त्वद्र॑यः । 
ये परावर्ति सुन्विरे जनेष्वा ये अ्रर्वाबतीन्दबः ३ 
बिश्वा ड्वेषांसि जहि चाव चा कधि विश्वै सन्वन्त्वा वस । 
शीष्टेषु चित्ते मदिरासों अ्रंशवो यत्रा सोम॑स्य तृम्पसि ४ 
इन्द्र नेदीय एदिहि मितमेधाभिरूतिभिः । ` 

अआ शतम शंत॑माभिरभिष्टिभि रा स्वापे स्वापिभिः ५ 
आजितुरं सत्प॑तिं विश्वर्चर्षणिं कृधि प्रजास्वार्भ॑गम्‌ । 
प्रसू तिरा शचीभिर्ये त॑ उक्थिनः क्रतुं पुनत अनुषक्‌ ६ 
यस्ते साधिष्ठोऽव॑से ते स्याम भरेंषु ते । हर 

वयं होत्राभिरुत देवहृतिभिः ससवांसों मनामहे ७ 

अहं हि तें हरिवो ब्रह्म वाजयु राजिं यामि सदोतिभिः । 
त्वामिदेव तममे सर्मंश्वयुर्गव्युरग्रै मथीनाम्‌ ८ 


(४३) त्रिचत्वारिंशं सूक्तम्‌ 
(१-८) अष्टर्चस्यास्य सूक्तस्य काण्वो मातरिश्वा ऋषिः । (१-२, ५-८) 
प्रथमाट्टितीययोर्जृचोः पञ्चम्यादिचतसृणाश्चेन्द्रः, (३-४) तृतीयाचतुर्थ्योश्च विश्वे देवा 
देवताः । प्रगाथः (विषमर्चां बृहती, समर्चां सतोबृहती) छन्दः 
एतत्‌ त॑ इन्द्र वीर्यं गीभिर्गणन्ति कारवः । 
ते स्तोभ॑न्त ऊर्ज॑मावन्‌ घृतश्चुतं पौरासो नक्षन्‌ धीतिर्मिः १ 
नर्चन्त इन्द्रमब॑से सुकृत्यया येषां सुतेषु मन्दसे । 
यथां संवर्ते अम॑दो यर्था कृश एवास्मे इन्द्र मत्स्व २ 
आ नो विश्वै स॒जोष॑सो देवांसो गन्तनोप॑ नः । 
वर्सवो रुद्रा अ्र्ब॑से न ग्रा गम ज्छुणबन्तु मरुतो हब॑म्‌ ३ 
पूषा विष्णुर्हवनं मे सर्रस्व॒ त्यव॑न्तु सत सिन्ध॑वः । 
आपो वातः पर्वतासो वनस्पतिः शृणोतु पृथिवी हव॑म्‌ ४ 
यदिन्द्र राधो अस्तिं ते माघोनं मघवत्तम । 
तेन॑ नो बोधि सधमाद्यो वृधे भगो दानार्य वृत्रहन्‌ ५ 
आजिपते नृपते त्वमिद्धि नो वाज आ व॑क्ि सुक्रतो । 
वीती होत्राभिरुत देववीतिभिः ससवांसो वि शृणिवरे ६ 
सन्ति ह्यशर्य आशिष इन्द्र आयुर्जनानाम्‌ । 
अस्मान्‌ नक्षस्व मघवन्नुपाव॑से धुक्षस्व॑ पिप्युषीमिष॑म्‌ ७ 
व॒यं त॑ इन्द्र स्तोमेभिर्विधेम त्वमस्माकं शतक्रतो । 
महिं स्थूरं शशयं राधो अहयं प्रस्करवाय नि तोशय ८ 

(४४) चतुश्चत्वारिंशं सूक्तम्‌ 
(१-५) पञ्चर्चस्यास्य सूक्तस्य कारवः कृश ऋषिः । इन्द्रः प्रस्करवस्य दानस्तुतिश्च 
देवते । (१-२, ४) प्रथमाद्वितीययोर्ृचोश्चतुर्थ्याश्च गायत्री, (३, ५) 
तृतीयापञ्चम्योश्चानुष्टप्‌ छन्दसी 
भूरीदिन्द्र॑स्य वीर्य१ व्यख्यमुभ्यार्यति । राध॑स्ते दस्यवे वृक १ 
श॒तं श्वेतास॑ उक्षणो दिवि तारो न रोचन्ते । मह्या दिवं न त॑स्तभुः २ 
शतं वेणूञ्छतं शुनः शतं चर्माणि म्लातानिं । 
शतं में बल्बजस्तुका अरुषीणां चर्तुःशतम्‌ ३ 
सुदेवाः स्थ॑ काणवायना वयोवयो विचरन्तः । अ्रश्वांसो न च॑ङ्क्रमत ४ 
आदित्‌ साप्तस्य॑ चर्किर न्नाननस्य महि श्रव॑ः । 
श्याबीरतिध्वसन्‌ पथ श्चक्षुषा चन संनशे ५ 


(४४) पञ्चचत्वारिंशं सूक्तम्‌ 

(१-५) पञ्चर्चस्यास्य सूक्तस्य काणवः पृषध्र ऋषिः । (१-४) 

प्रथमादिचतुर्सृचामिन्द्रः प्रस्कण्वस्य दानस्तुतिश्च, (५) पञ्चम्याश्चाम्रिसूर्यौ देवताः । 
(१-४) प्रथमादिचतुरृचां गायत्री, (५) पञ्चम्याश्च पङ्किश्छन्दसी 

प्रतिं ते दस्यवे वृक राधो अदुर्श्यहृ॑ यम्‌ । द्योर्न प्रथिना शर्वः १ 
दश मर्य॑ पौतक्रतः सहस्त्रा दस्य॑वे वुक॑ः । नित्यांद्रायो अमंहत २ 
शतं में गर्दभानां शतमूर्णावतीनाम्‌ । शतं दासां अति स्त्रज॑ः ३ 
तत्रो अपि प्राणीयत पूतक्रतायै व्यक्ता । अश्वानामिन्न यूर्थ्याम्‌ ४ 
अचेंत्यम्रिश्चिकितुर्ह॑व्यवाट्‌ स सुमद्र॑थः । हु 
अग्मिः शक्रेण॑ शोचिर्षा बृहत्‌ सूरो अरोचत दिवि सूर्यो अरोचत » 


(४६) षट्चत्वारिंशं सूक्तम्‌ 
(१-४) चतुर्त्रुचस्यास्य सूक्तस्य कारवो मेध्य ऋषिः । अश्विनौ देवते । त्रिष्टुप्‌ 
छ्न्दः 
युवं देवा क्रतुना पूर्व्येण युक्ता रथेन तविषं य॑जत्रा । 
आगच्छतं नासत्या शचींभि रिदं तृतीयं सव॑नं पिबाथः १ 
युवां देवास्त्रय॑ एकादशास॑ः स॒त्याः स॒त्यस्य॑ ददृशे पुरस्तात्‌ । 
अस्मार्क य॒ज्ञं सव॑नं जुषाणा पातं सोम॑मश्चिना दीद्य॑ग्री २ 
पनाय्यं तर्द॑श्चिना कृतं वां वृषभो दिवो रज॑सः पृथिव्याः । 

सहस्त्रं शंसा उत ये गविष्टो सर्वाँ इत्‌ ताँ उप॑ याता पिब॑ध्ये ३ 
अयं बां भागो निर्हितो यजत्रेमा गिरों नासत्योप यातम्‌ । 
पिबतं सोमं मर्धुमन्तमस्मे प्र दाश्वांसमवतं शचीभिः ४ 


(४७) सप्तचत्वारिंशं सूक्तम्‌ 

(१-३) तृचस्यास्य सूक्तस्य कारवो मेध्य ऋषिः । (१) प्रथमर्चो विश्वे देवा 

ऋत्विजो वा, (२-३) ड्रितीयातृतीययोश्च विश्वे देवा देवताः । त्रिष्ट॒प्‌ छन्दः 
यमृत्विजो बहधा कल्प्यन्तः सचेतसो यज्ञमिमं वह॑न्ति । 
यो अनूचानो ब्राह्मणो युक्त आसीत्‌ का स्वित्‌ तत्र यज॑मानस्य संवित्‌ १ 
एक॑ एवाम्निर्बहधा समिद्ध एकः सूर्यो विश्वमनु प्रभूतः । 
एकैवोषाः सर्वमिदं वि भात्येकं वा इदं वि ब॑भूव॒ सर्वम्‌ २ 
ज्योतिंष्मन्तं केतुमन्त॑ त्रिचक्रं सुखं रथ॑ सुषदं भूरिंवारम्‌ । 
चित्राम॑घा यस्य योगेऽधिजज्ञे तं वाँ हवे अति रिक्तं पिब॑ध्यै ३ 


(४८) अष्टचत्वारिंशं सूक्तम्‌ 
(१-७) सप्र्चस्यास्य सूक्तस्य काणवः सुपर्ण सृषिः । इन्द्रावरुणौ देवते । 
जगती छन्दः 
इमानि वां भागधेयानि सिस्त्रत इन्द्रावरुणा प्र महे सुतेषु वाम्‌ । 
यज्ञेय॑ज्ञे ह सव॑ना भुरणयथो यत्‌ सुन्वते यज॑मानाय शिक्॑थः १ 
निष्विध्वरीरोर्षधीरारपं आस्ता मिन्द्रांवरुणा महिमार्नमार्श॑त । 
या सिस्त्रतू रज॑सः पारे अध्व॑नो ययोः शत्रुर्नकिरादैव ओह॑ते २ 
स॒त्यं तदिन्द्रावरुणा कृशस्य॑ वां मध्व॑ ऊर्मि दुहते सप्त वाणीः । 
ताभि्दाश्वांस॑मवतं शुभस्पती यो वामद॑ब्धो अभि पाति चित्तिभिः ३ 
घृतप्रुषः सौम्यां जीरदानवः सस स्वसारः सद॑न ऋतस्य । 
या हं वामिन्द्रावरुणा घृतश्च॒त स्ताभिर्घत्तं यज॑मानाय शिक्षतम्‌ ४ 
अवोचाम महते सौभ॑गाय स॒त्यं त्वेषाभ्यां महिमान॑मिन्द्रियम्‌ । 
अस्मान्‌ त्स्विन्द्रावरुणा घृतश्च॒त स्त्रिभिः साप्तेभिरवतं शुभस्पती % 
इन्द्रांबरुणा यदृषिभ्यों मनीषां वाचो मतिं श्रुतर्मदत्तमग्रै । 
यानि स्थानान्यसृजन्त धीरां य॒ज्ञं त॑न्वानास्तप॑साभ्य॑पश्यम्‌ ६ 
इन्द्रावरुणा सौमनसमर्दुप्तं रायस्पोषं यज॑मानेषु धत्तम्‌ । 

प्रजां पुष्टिं भूतिमस्मासु धत्तं दीर्घायुत्वाय प्र तिरतं न आर्यः ७ 
इति वालखिल्यं समाप्तम्‌ । 


(४६) एकोनपञ्चाशं सूक्तम्‌ 
(१-२०) विंशत्युचस्यास्य सूक्तस्य प्रागाथो भर्ग आृषिः । अअरम्निर्देवता । प्रगाथः 

(विषमर्चां बृहती, समर्चा सतोबुहती) छन्दः 
अम्र आ यांह्यम्रिभि होतारं त्वा वृणीमहे । 
आ त्वाम॑नक्तु प्रय॑ता हविष्मती यजिष्ठं बर्हिरासद १ 
अच्छा हि त्वां सहसः सूनो अङ्गिरः स्त्रुचश्वरन्त्यध्वरे । 
ऊर्जौ नपातं घृतकेशमीमहे ऽग्निं यज्ञेषुं पूर्व्यम्‌ २ 
अग्रै कविर्वेघा असि होतां पावक यर्च्त्यः । 
मन्द्रो यर्जिष्ठो अध्वरेष्वीडयो विप्रेभिः शुक्र मन्मभिः ३ 
अद्रोघमा ब॑होशतो य॑विष्ठय देवाँ अंजस्त्र वीतये । 
अभि प्रयांसि सुधिता ब॑सो गहि मन्दस्व धीतिभिर्हितः ४ 
त्वमित्‌ सप्रथा अस्य ग्रे त्रात्त्ततस्कविः । 
त्वां विप्रासः समिधान दीदिव॒ आ विवासन्ति वेधसः % 
शोचा शोचिष्ठ दीदिहि विशे मयो रास्व॑ स्तोत्रे महाँ असि । 
देवानां शर्मन्‌ मर्म सन्तु सूर्यः शत्रूषाहः स्व॒ग्नर्यः ६ 
यथां चिद्‌ वृद्धम॑तस मम्रें संजूर्वसि क्षमि । 
एवा द॑ह मित्रमहो यो अ्र॑स्म॒धुग दुर्मन्मा कश्च वेन॑ति ७ 
मा नो मर्ताय रिपवे रक्षस्विने माघशंसाय रीरधः । 
अस्तेधद्धिस्तरणिभिर्यविष्ठच्य शिवेभिः पाहि पायुर्भिः ८ 
पाहि नों अर्र एकया पाह्यश्त द्वितीर्यया । 
पाहि गीर्भिस्तिसृर्भिरूर्जा पते पाहि च॑तसृभिर्वसो € 
पाहि बिश्वस्माद्गक्तसो अ्ररांव्णः प्र स्म॒ वाजेषु नोऽव । 
त्वामिद्धि नेदिष्ठं देवतातय आपिं नक्षामहे वृधे १० 
ग्रा नो अग्रे वयोवृध॑ रयिं पावक शंस्य॑म्‌ । | 
रास्वा च न उपमाते पुरुस्पृहं सुनीती स्वर्यशस्तरम्‌ ११ 
येन बंसांम पर्तनासु शर्धत स्तर्र॑न्तो अर्य आदिशः । 
स त्वं नों वर्घ प्रयसा शचीवसो जिन्वा धियो वसुविर्दः १२ 

शिर्शानो वृषभो य॑था म्निः शृङ्गे दविध्वत्‌ । 

तिग्मा अस्य हन॑बो न प्रतिधुर्षे सुजम्भः सर्हसो यहः १३ 
नहि तें अग्ने वृषभ प्रतिधुषे जम्भासो यद्वितिष्ट॑से । 

स त्वं नों होतः सुर्हतं ह॒विष्कृधि व॑र्स्वा नो वार्या पुरु १४ 
शेषे वनेष मात्रोः सं त्वा मर्तास इन्धते । हर 
अतन्द्रो हव्या वहसि हविष्कृत आदिद्‌ देवेष राजसि १% 
सस होतारस्तमिदीळते त्वा उग्में सुत्यजमहयम्‌ । 
भिनत्स्यद्रिं तपसा वि शोचिषा प्राग्ने तिष्ठ जनाँ अति १६ 
अम्रिर्मम्रिं वो अधिगुं हवेम वृक्तर्बर्हिष 

अग्रिं हितप्रयसः शश्वतीष्वा ऽऽहोतारं चर्षणीनाम्‌ १७ 
केतेन शर्मन्‌ त्सचते सषामणय ग्रे त॒भ्य॑ चिकित्वना । 
इष॒ण्यया नः परुरूपमा भ॑र वाजं नेर्दिष्ठमृतये ९८ 

अग्ने जरिंतर्विशूपतिं स्तेपानो देव रक्षसं 

अप्रोषिवान्‌ गृहरप॑तिर्महाँ असि दिवस्पायुर्दरोणयुः १६ 

मा नो रक्ष आ बेशीदाघुणीवसो मा यातुर्यातुमाव॑ताम्‌ । 
परोगव्यूत्यनिरामप क्षुधा मग्ने सेध॑ रक्षस्विनः २० 


(०) पञ्चाशं सूक्तम्‌ 
(१-१८) अअष्टादशर्चस्यास्य सूक्तस्य प्रागाथो भर्ग ऋषिः । इन्द्रो देवता । प्रगाथः 
(विषमर्चां बृहती, समर्चा सतोबुहती) छन्दः 
उभर्य शृणवच्च न इन्द्र अर्वागिदं वर्चः । 
सत्राच्या मघवा सोम॑पीतये धिया शर्विष्ठ आ ग॑मत्‌ १ 
तं हि स्व॒राज॑ वृषभं तमोज॑से धिषणे निष्टतक्षतुः । 
उतोपमानां प्रथमो नि षीदसि सोम॑कामं हि ते म्नः २ 
आ वृषस्व पुरूवसो सुतस्येन्द्रान्ध॑सः । 
विद्या हि त्वां हरिवः पृत्सु सांसहि मधृष्टं चिद्‌ दधृष्वणिम्‌ ३ 
अप्रामिसत्य मघवन्‌ तथेर्दसा दिन्द्र क्रत्वा यथा वर्शः । 
सनेम वाजं तव॑ शिप्रिनवसा मक्तू चिद्यन्तो अद्रिवः ४ 
शग्ध्यूई षु श॑चीपत इन्द्र विश्वाभिरूतिभिः । 
भगं न हि त्वा य॒शस॑ वसुविद्‌ मन॑ शूर चरामसि % 

पौरो रश्व॑स्य पुरुकृद्‌ ग्वाम स्युत्सो देव हिरणयर्यः । 
नकिर्हि दान॑ परिमर्धिषत्‌ त्वे यद्यद्यामि तदा भर ६ 

त्वं हेहि चेर॑वे विदा भगं वसुत्तये । 

उद्‌ वांबृषस्व मघवन्‌ गविष्टय उदिन्द्राश्चमिष्टये ७ 

त्वं पुरू सहस्त्राणि शतानि च यूथा दानार्य मंहसे । 

आ पुरंदरं चकृम विप्रवचस इन्द्रं गायन्तोऽव॑से ८ 

अविप्रो वा यदविंध द्विप्रो वेन्द्र ते वचः । 

स प्र म॑मन्दत्‌ त्वाया श॑तक्रतो प्राचांमन्यो ग्रहंसन ६ 
उग्रबांहर्मरक्षकृत्वां पुरंदरो यदि मे शृणव॒द्धव॑म्‌ । 

वसूयवो वसुपतिं शतक्रतुं स्तोमैरिन्द्र हवामहे १० 

न पापासो मनामहे नारायासो न जल्ह॑वः । 

यदिन्न्विन्द्रं वृष॑णं सचां सुते सखांयं कृणवांमहे १९ 

उग्रं युयुज्म पृत॑नासु सासहि मृणकांतिमदाभ्यम्‌ । 

वेदा भूमं चित्‌ सनिता रथीर्तमो वाजिनं यमिदू नर्शत्‌ १२ 
यत॑ इन्द्र भयांमहे ततो नो अभ॑यं कृष्ि। ` 
मर्घवञ्छग्धि तव॒ तन्न ऊतिभिर्वि द्विषो वि मृर्घो जहि १३ 
त्वं हि राधस्पते राध॑सो महः क्षयस्यासि विधतः । 

तं त्वा वयं म॑घवन्निन्द्र गिर्व॑णः सुतारव॑न्तो हवामहे १४ 
इन्द्रः स्पळत वूँत्रहा परस्पा नो वरैंगयः । 

स नों रक्िषञ्चरमं स मध्यमं स पश्चात्‌ पातु नः पुरः १५ 
त्वं न॑ः पश्चादंधरादृत्तरात्‌ पुर इन्द्र नि पाहि विश्वतः । 

ररे अस्मत्‌ कृणुहि दैव्यं भय मारे हेतीरदेवीः १६ 
अद्याद्या श्वःश्व इन्द्र त्रास्व॑ परे च॑ नः । 

विश्वा च नो जरितून्‌ त्स॑त्पते अहा दिवा नक्तं च रक्षिषः १७ 
प्रभङ्गी शूरों मघ्वा तुवीर्मघः संमिंश्लो वीर्याय कम्‌ । 
उभा तें बाहू वूर्षणा शतक्रतो नि या वज्रं मिमिक्षतुः १८ 


(५१) एकपञ्चाशं सूक्तम्‌ 
(१-१२) द्वादशर्चस्यास्य सूक्तस्य कारवो घौरः प्रगाथ ऋषिः । इन्द्रो देवता । 
(१-६, १०-१२) प्रथमादितृचद्वयस्य दशम्यादितृचस्य च पङ्किः, (७-६) 


537 


भै ऋष्टक MAHARISHI UNIVERSITY OF MANAGEMENT 
[Rik Veda] अआएक घ्‌ VEDIC LITERATURE COLLECTION 


सप्तम्यादितृचस्य च बृहती छन्दसी 
प्रो अस्मा उर्पस्तुतिं भर॑ता यज्जुजोषति । 
उक्थैरिन्द्रस्य मार्हिनं वयो वर्धन्ति सोमिनों भद्रा इन्द्रस्य रातयः १ 
अयुजो असमो नृभि रेकः कृष्टीरयास्यं 
पूर्वीरति प्र बांबुधे बिश्वा जातान्योर्जसा भद्रा इन्द्रस्य रातर्यः २ 
अहितेन चिदर्वता जीरदानुः सिषासति । 
प्रवार्च्यमिन्द्र तत्‌ तव॑ वीर्याणि करिष्यतो भ॒द्रा इन्द्र॑स्य रातर्यः ३ 
ऋआ यांहि कृणवाम त इन्द्र ब्रह्माणि वर्धना । 
येभिः शविष्ठ चाकनों भद्रमिह श्र॑वस्यते भद्रा इन्द्र॑स्य रातयः ४ 
धृषतश्चिद्‌ घुषन्मन॑ः कृणोषीन्द्र यत्‌ त्वम्‌ । 
तीव्रैः सोमैः सपर्यतो नमोभिः प्रतिभूष॑तो भद्रा इन्द्र॑स्य रातयः ५ 
अ्रव॑ चष्ट अचींषमो ऽवताँ ईव मानुषः । 
जुष्टी दक्न॑स्य सोमिनः सखांयं कृणुते युजं भद्रा इन्द्र॑स्य रातय॑ः ६ 
विश्वे त इन्द्र वीर्यं देवा अनु क्रतुं ददुः । 
भुवो विश्व॑स्य गोप॑तिः पुरुष्टत भद्रा इन्द्र॑स्य रातर्यः ७ 
गुणे तर्दिन्द्र ते श्व उपमं देवर्तातये । 
यद्धंसिँ वृत्रमौज॑सा शचीपते भद्रा इन्द्र॑स्य रातयः ८ 
समनेव वपुष्यतः कृणवन्मानुषा युगा । 
विदे तदिन्द्रश्चेतनमर्ध श्र॒तो भद्रा इन्द्रस्य रातर्यः € 
उज्जातमिन्द्र ते शव उत्‌ त्वामुत्‌ तव क्रतुम्‌ । 
भूरिंगो भूरिं वावृधु म॑घ॑वन्‌ तव॒ शर्मणि भद्रा इन्द्र॑स्य रातयः १० 
अहं च त्वं च॑ वृत्रह न्त्सं युज्याव सनिभ्य आ । 
अरातीवा चिदद्रिवो ऽनु नौ शूर मंसते भद्रा इन्द्र॑स्य रातयः ११ 
स॒त्यमिद्‌ वा उ तं बय मिन्द्रं स्तवाम नानृतम्‌ । 
महाँ अर्सन्वतो व॒धो भूरि ज्योतींषि सुन्वतो भद्रा इन्द्रस्य रातर्यः १२ 


(५२ ) द्विपञ्चाशं सूक्तम्‌ 
(१-१२) द्वादशर्चस्यास्य सूक्तस्य कारवः प्रगाथ ऋषिः । (१-११) 
प्रथमाद्चेकादशर्चामिन्द्रः, (१२) द्वादश्याश्च देवा देवताः । (१, ४-५, ७) 
प्रथमर्चश्चतुर्थीपञ्चमीसमप्तमीनाञ्चानुष्टप्‌, (२-३, ६, ८-१९) 


SS 

द्वितीयातृतीयाषष्टीनामष्टम्यादिचतसृणाञ्च गायत्री, (१२) द्वादश्याश्च त्रिष्टुप्‌ छन्दांसि 
स पूर्व्यो महानां वेनः क्रतुभिरानजे । यस्य द्वारा मर्नुष्पिता देवेषु धिय 
आनजे १ 
दिवो मानं नोत्संदुन्‌ त्सोम॑पृष्ठासो अ्रद्र॑यः । उक्था ब्रह्म च शंस्या २ 
स विद्रा अङ्गिरोभ्य इन्द्रो गा अवृणोदप । स्तुषे तद॑स्य पौंस्यम्‌ ३ 
स प्रत्रर्था कविवृध इन्द्रौ वाकस्य॑ वक्षणिः । 
शिवो अर्कस्य होम॑न्यस्म॒त्रा गन्त्वव॑से ४ 
आदू नु ते अनु क्रतं स्वाहा वर॑स्य यज्यवः । 
श्वात्रमर्का अनूषतेन्द्र गोत्रस्य॑ दावने ५ 
इन्द्रे विश्वानि वीर्या कृतानि कर्त्वानि च । यमर्का अंघ्वरं विदुः ६ 
यत्‌ पाञ्चजन्यया विशे न्द्रे घोषा असक्षत । 
अस्त॑याद्वर्हणां विपोइ ऽर्यो मानस्य स क्षयः ७ 
इयम ते अर्नष्टति श्चकृषे तानि पोंस्या । प्राव॑श्चक्रस्य वर्तनिम्‌ ८ 
अस्य वृष्णो व्योद॑न उरु क्र॑मिष्ट जीवसे । यवं न पश्च आ द॑दे & 
तद॒र्धाना ग्रवस्यवो युष्माभिर्दक्षपितरः । स्याम॑ म॒रुत्व॑तो वृधे १० 
बळत्वियाय धाम्न त्रुक्वभिः शूर नोनुमः । जेषामेन्द्र त्वर्या युजा ११ 
अस्मे रुद्रा मेहना पर्व॑तासो वृत्रहत्ये भर॑हृतौ सजोषा 
यः शासते स्तुव॒ते धार्यि पज इन्द्रज्येष्ठा अस्माँ अवन्तु देवाः १२ 


(५३) त्रिपञ्चाशं सूक्तम्‌ 
(१-१२) द्वादशर्चस्यास्य सूक्तस्य काणवः प्रगाथ ऋृषिः । इन्द्रो देवता । 
गायत्री छन्दः 

उत्‌ त्वां मन्दन्तु स्तोमाः कृणुष्व राधो अद्रिवः । ग्रं ब्रह्मद्विषो जहि १ 
पदा पर्णीरराधसो नि बाधस्व महाँ असि । नहि त्वा कश्चन प्रतिं २ 
त्वमीशिषे सुताना मिन्द्र त्वमसुतानाम्‌ । त्वं राजा जर्नानाम्‌ ३ 
एहि प्रेहि क्षयों दि व्यार॑घोष॑च्चर्षणीनाम्‌ । ओभे पंणासि रोद॑सी ४ 
त्यं चित्‌ पर्व॑तं गिरिं शतव॑न्तं सहस्त्रिणंम्‌ । वि स्तोतृभ्यो रुरोजिथ % 
वयमु त्वा दिवां सुते वयं नक्तं हवामहे । अस्माकं काममा पण ६ 

॥ | ल्न | ब्रह्मा र स॑पर्यति 
क्वश्‌ स्य वृषभो युवा तुविग्रीवो अनानतः । ब्रह्मा कस्तं सपर्यति ७ 

व | + | जजष्वां ~ | गच्छति = i इ चक 

कस्य स्वित्‌ सव॑नं वृषा जुजुष्वों अब गच्छति । इन्द्रं क उ स्विदा च॑के ८ 

कं तें दाना असक्षत वृत्रहन्‌ कं सुवीर्या । उक्थे क उ स्विदन्त॑मः € 
अयं ते मानुषे जने सोम॑ः पूरुषुं सूयते । तस्येहि प्र द्रवा पिं १० 
अयं ते शर्य॒णाव॑ति सुषोर्मायामधिं प्रियः । आर्जीकीये म॒दिन्त॑म: ११ 
तम॒द्य राध॑से म॒हे चार्‌ मर्दाय घृष्व॑ये । एहीमिन्द्र द्रवा पि्न॑ १२ 


(५४) चतुःपञ्चाशं सूक्तम्‌ 
(१-१२) द्वादशर्चस्यास्य सूक्तस्य काणवः प्रगाथ ऋृषिः । इन्द्रो देवता । 
गायत्री छन्दः 

यदिन्द्र प्रागपागुद॒ङ्‌ न्य॑ग्वा हयसे नूर्भिः । आ याहि तूयमाशुर्भिः १ 
यद्रा प्रसत्रव॑णे दिवो मादयांसे स्वर्ण रे । यद्वां समुद्रे अन्ध॑सः २ 
आ त्वां गीर्भिर्महामुरुं हवे गामिव भोज॑से । इन्द्र सोम॑स्य पीतये ३ 
आ त॑ इन्द्र महिमानं हर॑यो देव ते महँ: । रथे वहन्तु बिभ्रतः ४ 
इन्द्र॑ गृणीष उं स्तुषे म॒हाँ उग्र ईशानकृत्‌ । एहिं नः सुतं पिं ५ 
सुतार्व॑न्तस्त्वा व॒यं प्रय॑स्वन्तो हवामहे । इदं नो बर्हिरासदे ६ 
यच्चिद्धि शश्वतामसीन्द्र सार्धारणुस्त्वम्‌ । तं त्वां व॒यं ह॑वामहे ७ 
इदं तें सोम्यं मध्व धुक्षनद्रिभिर्नरः । जुषाण इन्द्र तत्‌ पिंब ८ 
विश्वाँ अर्यो विपश्चितो ऽति रूयस्तूयमा ग॑हि । ग्रस्मे धेहि श्रवो बृहत्‌ € 
दाता मे पुष॑तीनां राजां हिरणयवीनाम्‌ । मा दैवा म॒घवां रिषत्‌ १० 
सहस्रे पर्षतीना मघिं न्द्रं बृहत्‌ पृथु । शक्रं हिर॑णयमा द॑दे ११ 


~ cD 


नपांतो दुर्गहस्य मे सहस्रेण सुरार्घसः । श्रवो देवेष्व॑क्रत १२ 


(५५) पञ्चपञ्चाशं सूक्तम्‌ 
(१-१५) पञ्चदशर्चस्यास्य सूक्तस्य प्रागाथः कलिर्गृषिः । इन्द्रो देवता । (१- 
१४) प्रथमादिचतुर्दशर्चा प्रगाथः (विषमर्चां बृहती, समर्चा सतोबृहती), १५ 

पञ्चदश्याश्चानुष्टप्‌ छन्दसी 

तरोभिर्वो विदर्द्डसु मिन्द्रं सबार्ध॑ ऊतये । 

बृहद्गायन्तः सुतसोमे अध्वरे हवे भरं न कारिंण॑म्‌ १ 

न यं दुध्रा वर्र॑न्ते न स्थिरा मुरो मदे सुशिप्रमन्ध॑सः । 

य आटृत्यां शशमानाय॑ सुन्व॒ते दाता जरित्र उक्थ्य॑म्‌ २ 

यः शक्रो मृक्षो अश्चद्यो यो वा कीजो हिरणयर्यः । 

स ऊर्वस्य रेजय॒त्यपांवृति मिन्द्रो गर्व्यस्य वृत्रहा ३ 
निखातं चिद्यः पुरुसंभृतं वसू दिद्वपति दाशुषे । 

व॒जी सुशिप्रो हरयश्च इत्‌ क॑रदि न्द्रः क्रत्वा यथा वर्शत्‌ ४ 
यद्वावन्थ पुरुष्टत पुरा चिच्छूर नृणाम्‌ । 

वयं तत्‌ त॑ इन्द्र सं भ॑रामसि यज्ञमुक्थं तुरं वर्च: ५ 

सचा सोमेषु पुरुहृत बञ्जिवो मर्दाय द्युक्ष सोमपाः । 
त्वमिद्धि ब्रह्मकृते काम्यं वसु देष्ठः सुन्वते भुवः ६ 
वयमेनमिदा ह्यो ऽपीपिमेह वज्रिणम्‌ । 

तस्मां उ अ्रद्य स॑म॒ना सुतं भरा 55 नूनं भूषत श्रुते ७ 
वूर्कश्चिदस्य वारण उरामथिरा वयुनेषु भूषति । 

सेमं नः स्तोम॑ जुजुषाण आ गही द्र प्र चित्रर्या धिया ८ 
कदू न्वशस्याकृंत मिन्द्र॑स्यास्ति पौंस्य॑म्‌ । 

केनो नु क॑ श्रोमतेन न शाश्रुवे जनुषः परि वृत्रहा € 

कदू महीरधृष्टा अस्य तविषीः कर्दु वृत्रघ्नो अस्तृतम्‌ । 
इन्द्रो विश्वान्‌ बेकनाटाँ अहर्टर्श उत क्रत्वा पर्णीरभि १० 
वयं घां ते अपूर्व्येन्द्र ब्रह्माणि वृत्रहन्‌ । 

पुरूतमांसः पुरुहूत वञ्जिवो भृतिं न प्र भ॑रामसि ११ 
पूर्वीश्चिद्धि त्वे त॑विकूर्मिच्नाशसो हव॑न्त इन्द्रोतयः । 
तिरश्चिदर्यः सव॒ना ब॑सो गहि शविष्ठ श्रुधि मे हव॑म्‌ १२ 
वयं घां ते त्वे इ ब्विन्द्र विप्रा अपिं ष्मसि । 

नहि त्वदन्यः पुरुहत कश्चन मर्घवन्नस्ति मर्डिता १३ 

त्वं नों अस्या अमतेरुत चुधोर ऽभिश॑स्तेरवं स्पधि । 

त्वं न॑ उती तव॑ चित्रयां धिया शिक्षां शचिष्ठ गातुवित्‌ १४ 
सोम इडः सुतो अस्तु कल॑यो मा बिभीतन । | 
अपेदेष ध्वस्मार्यति स्वयं घैषो अपायति १५ 


(५६) षट्पञ्चाशं सूक्तम्‌ 
(१-२१) एकविंशत्यृचस्यास्य सूक्तस्य साम्मदो मत्स्यो मैत्रावरुणिर्मान्यो वा 
जालनद्धा नहवो मत्स्या वा ऋषयः । आदित्या देवताः । गायत्री छन्दः 
त्यान्‌ नु ज्षत्रियाँ अर्ब आदित्यान्‌ याचिषामहे । सुमृळीकां अभिष्टये १ 

मित्रो नो अ्रत्संहतिं वरुणः पर्षदर्यमा । आदित्यासो यर्था विदुः २ 

तेषां हि चित्रमुक्थ्यं वरूथमस्ति दाशुषे । आदित्यानामरंकृते ३ 

महि वो महतामवो वरुण मित्रार्यमन्‌ । अवांस्या वृणीमहे ४ 

जीवान्‌ नों अभि धेतना 55दिंत्यासः पुरा हथात्‌ । कर्द्ध स्थ हवनश्रुतः ५ 
यह: श्रान्ताय॑ सुन्व॒ते वरूथमस्ति यच्छर्दिः । तेना नो अधि वोचत ६ 
अस्ति देवा अंहोरुर्वस्ति रत्र्मनागसः । आदित्या अद्धतैनसः ७ 

मा नः सेतुः सिषेदयं महे वृणक्तु नस्परिं । इन्द्र इद्धि श्रुतो वशी ८ 

मा नों मूचा रिपूणां वैजिनानामविष्यवः । देवा अभि प्र मुच्तत € 

उत त्वाम॑दिते म ह्यहं देव्युप॑ ब्रुवे । सुमृळीकामभिष्ट॑ये १० 

पर्षि दीने गंभीर आँ उग्रपुत्रे जिघांसतः । माकिंस्तोकस्य॑ नो रिषत्‌ ११ 
अनेहो न॑ उरुव्रज उरूचि वि प्रस॑र्तवे । कृधि तोकार्य जीवसे १२ 

ये मूर्धानः क्ितीना मदब्धासः स्वर्यशसः । व्रता रक्षन्ते अद्रुहः १३ 

ते न॑ आस्त्रो वृकाणा मार्दित्यासो मुमोर्च॑त । स्तेनं बद्धमिवादिते १४ 
अपो षु ण॑ इयं शरु रार्दित्या अप॑ दुर्मतिः । ग्रस्मदेत्वरजघुषी १५ 

शश्वद्धि व: सुदानव॒ आदित्या ऊतिभिर्व॑यम्‌ । पुरा नूनं ब॑भुज्महैँ १६ 
शश्वन्तं हि प्रचेतसः प्रतियन्त॑ चिदेन॑सः । देवाः कृणुथ जीवसे १७ 

तत्‌ सु नो नव्यं सन्य॑स॒ आदित्या यन्मुमोचति । बन्धाङ्कद्धमिंवादिते १८ 
नास्माक॑मस्ति तत्‌ तर आदित्यासो अतिष्कदे । यूयमस्मभ्यं मृव्ठत १९ 
मा नों हेतिर्विवस्वत आर्दित्याः कृत्रिमा शरुः । परा न जरसो वधीत्‌ २० 
वि षु द्वेषो व्य॑हति मार्दित्यासो वि संहितम्‌ । विष्वग्वि वृहता रपः २१ 
पञ्चमोऽध्यायः । व० १-३८ 


(५७) सप्तपञ्चाशं सूक्तम्‌ 
(१-१६) एकोनविंशत्यृचस्यास्य सूक्तस्याङ्गिरसः प्रियमेध ऋषिः । (१-१३) 
प्रथमादित्रयोदशर्चामिन्द्रः, (१४-१६) चतुर्दश्यादितृचद्वयस्य च 
ऋक्षाश्चमेधयोर्दानस्तुतिर्देबताः । (१-१२) प्रथमादिङ्वादशर्चामानुष्टुभः प्रगाथः 
((१, ४, ७, १०) प्रथमाचतुर्थीसम्तमीदशमीनामनुष्टुप्‌, (२-३, ५-६, ८-६, ११- 
१२) द्वितीयातृतीयापञ्चमीषष्ठयष्टमीनवम्येकादशीद्वादशीनाञ्च गायत्री), (१३-१६) 
त्रयोदश्यादिसप्तानाञ्च गायत्री छन्दसी 


आ त्वा रथं यथोतये सुम्नार्य वर्तयामसि । तुविकूर्मिमृतीषह मिन्द्र शिष्ठ 

सत्पते १ 

तुविशुष्म तुविक्रतो शचीवो विश्व॑या मते । आ पप्राथ महित्वना २ 
यस्य॑ ते महिना महः परि ज्मायन्तमीयतुः । हस्ता वजं हिरण्ययम्‌ ३ 
विश्वार्नरस्य वस्पति मर्नानतस्य शर्वसः । एवैश्च चर्षणीना मूती हवे 
रर्थांनाम्‌ ४ हर 
अभिष्टये सदावुंधं स्वर्मीळहेषु यं नर॑ः । नाना हव॑न्त ऊतये ५ 
परोमात्रमृचीषम्‌ मिन्द्र॑मुग्रं सुरार्घसम्‌ । ईशान चिद्ठसनाम्‌ ६ 
तंतमिद्राधसे मह इन्द्र॑ चोदामि पीतये । 

यः पूर्व्यामर्नुष्टति मीर्शे कृष्टीनां नृतुः ७ 

न यस्य॑ ते शवसान सरूयमानंश मर्त्यः । नकिः शरवांसि ते नशत्‌ ८ 
त्वोतांस॒स्त्वा युजा ऽप्सु सूर्ये म॒हद्धन॑म्‌ । जयेम प॒त्सु व॑ज्रिवः € 

तं त्वां यज्ञेभिरीमहे तं गीर्भिर्गिर्व॑णस्तम । 

इन्द्र यर्था चिदाविथ वाजेषु पुरुमार्य्यम्‌ १० 

यस्य॑ ते स्वादु सख्यं स्वाद्वी प्रणीतिरद्रिवः । यज्ञो वितन्तसार्य्यः ११ 
उरु स्स्तन्वेई तन॑ उरु क्षयाय नस्कृधि । उरु णो यन्धि जीवसे १२ 
उरुं नृभ्य॑ उरुं गर्व उरुं रथांय॒ पन्थाम्‌ । देववीतिं मनामहे १३ 

उप मा षड्‌ द्वाद्वा नरः सोर्मस्य हर्ष्या । तिष्ठन्ति स्वादुरातर्यः १४ 
ऋृजार्विन्द्रोत आ द॑दे हरी ऋतस्य सूनवि । आश्वमेधस्य रोहिता १४ 
सुरथाँ आतिथिग्वे स्वंभीशरार्चे । आश्वमेधे सुपेश॑सः १६ 

षळ्श्वाँ आतिथिग्व ईन्द्रोते व॒धूम॑तः । सचाँ प्तक्र॑तौ सनम्‌ १७ 

ऐषु चेतट्टरषणव त्यन्त्जेष्वरुषी । स्वभीशः कर्शावती १८ 

न युष्मे वाजबन्धवो निनित्सुश्चन मर्त्यः । अवद्यमधि दीधरत्‌ १६ 


(४८) अ्रष्टपञ्चाशं सूक्तम्‌ 


(१-१८) अअरष्टादशर्चस्यास्य सूक्तस्याङ्गिरसः प्रियमेध ऋषिः । (१-१०, १३-१७) 
प्रथमादिदशर्चां त्रमोदश्यादिषसणाञ्चेन्द्रः, (११) एकादश्या पूर्वार्घस्य विश्वे देवाः, 
(११-१२) एकादश्या उत्तरार्धस्य द्वादश्याश्च वरुणो देवताः । (१, ३, ७-१०, १२- 


१५) प्रथमर्चस्तृतीयायाः सप्तम्यादिचतसृणां द्वादश्यादिचतसृणाञ्चानुष्टप्‌, (२) 
द्वितीयाया उष्णिक, (४-६) चत॒र्थ्यादितृचस्य गायत्री, (११, १६) 
एकादशीषोडश्योः पङ्किः, (१७-९८) सप्तदश्यष्टादश्योश्च बृहती छन्दांसि 

प्रप्र वस्त्रिष्टभमिष॑ मन्दङ्वौरायेन्दवे । खिया वो मेधसातये पुरंध्या विवासति 
१ 

नदं व ओद॑तीनां नदं योयुवतीनाम्‌ । पतिं वो अप्नर्चानां धेनूनामिषुध्यसि २ 
ता अस्य सूद॑दोहसः सोम॑ श्रीणन्ति पृश्न॑यः । हर 

जन्म॑न्‌ देवानां विश स्त्रिष्वा रोचने दिवः ३ 

अभि प्र गोपतिं गिरेन्द्रमर्च यर्था विदे । सूनुं स॒त्यस्य सत्पतिम्‌ ४ 

आ हर॑यः ससृजिरे 5रुषीरधि बर्हिषि । यत्राभि संनवामहे ५ 

इन्द्राय गावं आशिरं दुदुहे वजिणे मर्घु । यत्‌ सीमुपह्वरे विदत्‌ ६ 
उद्यद्ब्रश्नस्य॑ विष्टपं गृहमिन्द्रश्च गन्व॑हि । | 

मध्वः पीत्वा संचेबहि त्रिः सप्त सख्युः पदे ७ 

अर्चत प्रार्चत प्रियमेधासो अर्चत । अर्च॑न्तु पुत्रका उत पुरं न धृष्णवर्चत ८ 
अवं स्वराति गर्गरो गोधा परि सनिष्वणत्‌ । हर 

पिङ्गा परि चनिष्कद्‌ दिन्द्राय ब्रह्मोद्य॑तम्‌ ६ 

आ यत्‌ पर्तन्त्येन्यः सुदुघा अन॑पस्फुरः । 

अपस्फुरं गृभायत सोममिन्द्राय पात॑वे १० 

अपादिन्द्रो अपादग्निर्विश्वे देवा अमत्सत । 

वरुण इदिह क्ष॑यत्‌ तमापो ्रभ्यनूषत वत्सं संशिश्वरीरिव ११ 

सुदेवो असि वरुण यस्यं ते सप्त सिन्ध॑वः । 

अनुज्नररन्ति काकुदं सूर्म्यं सुषिरामिव १२ 

यो व्यतींरफांणयत्‌ सुर्यृक्ताँ उप॑ दाशुषे । 

तक्वो नेता तदिद्वर्पु रुपमा यो अमुच्यत १३ 

अतीद शक्र ओहत इन्द्रो विश्वा अति द्विर्षः । 

भिनत्‌ कनीन॑ ओदनं पच्यमानं परो गिरा १४ 

अर्भको न कुमारको ऽधि तिष्ठन्‌ नवं र्थम्‌ । 

स पंक्षन्महिषं मृगं पित्रे मात्रे विंभुक्रतुम्‌ १५ 

अआ तू सुंशिप्र दंपते रथ॑ तिष्ठा हिरणयय॑म्‌ । 

अर्थ द्युतं सचेबहि सहस्रपादमरुषं स्व॑स्तिगार्मनेहस॑म्‌ १६ 

तं घेमित्था न॑म॒स्विन॒ उप॑ स्वराज॑मासते । 

अर्थ चिदस्य सुर्धितं यदेत॑व आवर्तयन्ति दावने १७ 

अन प्र्रस्योक॑सः प्रियमेधास एषाम्‌ । 

(५६) एकोनषष्टितमं सूक्तम्‌ 
(१-१५) पञ्चदशर्चस्यास्य सूक्तस्याङ्गिरसः पुरुहन्मा आृषिः । इन्द्रो देवता । (१- 
६) प्रथमादितृचद्टयस्य प्रगाथः (विषमर्चां बृहती, समर्चा सतोबृहती), (७-१२) 
सप्तम्यादिषङ़चां बृहती, (१३) त्रयोदश्या उष्णिक, (१४) चतुर्दश्या अनुष्टप्‌, 
(१५) पञ्चदश्याश्च पुर उष्णिक छन्दांसि 
यो राजा चर्षणीनां याता रथेभिरध्रिगुः । 
विश्वासां तरता पृतनानां ज्येष्ठो यो व॑त्रहा गृणे १ 
इन्द्रं त॑ शाम्भ पुरुहन्मन्रव॑से यस्य॑ द्विता विधर्तरि । 
हस्ताय वजः प्रतिं धायि दर्शतो म॒हो दिवे न सूर्यः २ 
नकिष्टं कर्मणा नश द्यश्चकारं सदावृधम्‌ । 
इन्द्रं न यज्ञैर्विश्वगूर्तम्‌ भ्व मर्धष्टं धृष्ण्वोजसम्‌ ३ 
अर्षाव्ठहमुग्रं पृतनासु सास॒हिं यस्मिन्‌ महीरुरुजर्यः । 
सं धेनवो जाय॑माने अनोनवु द्यावः क्षामो अनोनवुः ४ 
यहयाव॑ इन्द्र ते शतं शतं भूमीरुत स्युः । 
न त्वा बजिन्‌ त्सहस्रं सूर्या अनु न जातर्मष्ट रोद॑सी » 
आ प॑प्राथ महिना वृष्णयां वृषन्‌ विश्वां शविष्ठ शव॑सा । 
अस्माँ अंब मघवन्‌ गोम॑ति बजे वज्जिद्चित्राभिरूतिभिः & 
न सीमर्देव आप दिष॑ दीर्घायो मर्त्यः । 
एत॑ग्वा चिद्य एतशा युयोज॑ते हरी इन्द्रो युयोज॑ते ७ 
तं वो म॒हो महाय्य मिन्त्र॑ दानाय॑ स॒क्षर्णिम्‌ । 
यो गाधेषु य आररणेषु हव्यो वाजेष्वस्ति हव्यः ८ 
उदू षु णो बसो महे मृशस्व॑ शूर राध॑से । 
उदू षु मह्यै म॑घवन्‌ मघत्त॑य उरदिन्द्र श्रव॑से महे ६ 
त्वं न॑ इन्द्र सृतयु स्त्वानिदो नि तृम्पसि । 
मध्ये वसिष्व तुविनृम्णोर्वो नि दासं शिश्नथो हथैः १० 
अन्यव्रतममानुष मर्यज्चानमर्देवयुम्‌ । अ्रब स्वः सखा दुधुवीत पर्व॑तः 
सुन्नाय दस्युं पर्वतः ११ 
त्वं न॑ इन्द्रासां हस्तै शविष्ठ दावनें । 

धानानां न सं गृभायास्मयु हिः सं गुभायास्मयुः १२ 

सखायः क्र्तुमिच्छत कथा रांधाम शरस्य । 

उपस्तुतिं भोजः सूरिर्यो अहृयः १३ 

भूरिभिः समह ऋषिभिर बर्हिष्मद्भि: स्तविष्यसे । 
यदित्थमेक॑मेकमि च्छर॑ व॒त्सान्‌ परादर्दः १४ 

कर्णगृह्यां मघ्वा शौरदेव्यो व॒त्सं नंस्त्रिभ्य आन॑यत्‌ । अजां सूरिर्न धात॑वे 
१९ 


(६०) षष्टितमं सूक्तम्‌ 
(१-१५) पञ्चदशर्चस्यास्य सूक्तस्याङ्गिरसौ सुदीतिपुरुमीळ्हौ तयोरन्यतरो वा ऋषिः 
। ग्रम्िर्देवता । (१-६) प्रथमादिनवर्चां गायत्री, (१०-१५) दशम्यादिषयणाञ्च 
प्रगाथः (व्रिषमर्चा बृहती, समर्चा सतोबुहती) छन्दसी 
त्वं नों अग्रे महोभिः पाहि विश्व॑स्या अरतिः । 
उत द्विषो मर्त्यस्य १ 
नहि मन्युः पौरुषेय ईशे हि व॑ः प्रियजात । त्वमिर्दसि क्षपांवान्‌ २ 
स नो विश्वेभिर्देवेभि रूज नपाद्धद्रशोचे । रयिं देहि विश्वर्वारम्‌ ३ 
न तर्मग्रे अरातयो मर्त युवन्त रायः । यं त्रार्यसे दाश्वांसम्‌ ४ 
यं त्वं विप्र मेधसाता वग्ने हिनोषि धर्नाय । स तवोती गोषु गन्तां ५ 
त्वं रयिं पुरुवीर मम्रें दाशुषे मर्ताय । प्र णो नय॒ वस्यो अ्रच्छं ६ 
उरुष्या णो मा पररा दा अ्रघायते जातवेदः । दुराध्येरं मर्ताय ७ 
अग्ने माकिष्टे देवस्य रातिमदेवो युयोत । त्वमीशिषे वसूनाम्‌ ८ 
स नो वस्व उप मा स्यूर्जो नपान्मार्हिनस्य । सखे वसो जरितृभ्यः ६ 
अर्च्छा नः शीरशोचिषं गिरों यन्तु दर्शतम्‌ । 
अच्छा यज्ञासो नम॑सा पुरूवर्स पुरुप्रशस्तमूतये १० 
अ्रम्रिं सूनुं सह॑सो जातवेंदसं दानाय वार्याणाम्‌ । 
द्विता यो भूदमृतो मर्त्येष्वा होतां मन्द्रतमो विशि ११ 
अग्निं वो देवयज्यया ऽग्निं प्रय॒त्यध्वरे । 
अग्निं धीषु प्रथममग्निमर्व त्यम्रिं क्षेत्राय साध॑से १२ 
अग्रिषां सरूये द॑दातु न ईशे यो वार्याणाम्‌ । 
अग्निं तोके तनये शश्व॑ंदीमहे वस्रं सन्तं तनूपाम्‌ १३ 

अम्रिमीळिष्वाब॑से गार्थाभिः शीरशोचिषम्‌ । 

अग्निं राये पुरुमीळह श्रुतं नरो ऽम्रिं सुदीतये छर्दिः १४ 
अग्निं द्वेषो योत॒वै नो गृणीम स्य॒ग्निं शां योश्च दात॑वे । 
विश्वासु विक्ष्व॑वितेव हव्यो भुवद्रस्तुत्रपष्‌णाम १५ 


(६१) एकषष्टितमं सूक्तम्‌ 

(१-१८) अ्रष्टादशर्चस्यास्य सूक्तस्य प्रागाथो हर्यत ऋषिः । अग्नमिर्हवींषि वा देवताः 
। गायत्री छन्दः 

हविष्क़्ृणुध्वमा ग॑म दध्वर्युर्बनते पुनः । विद्वाँ अस्य प्रशासनम्‌ १ 
नि तिग्ममभ्यंश्शं सीदद्धोता मनावर्धि । जुषाणो अस्य सरूयम्‌ २ 
अन्तरिच्छन्ति तं जने रुद्रं परो म॑नीषयां । गृभ्णन्ति जिह्वयां ससम्‌ ३ 
जाम्य॑तीतपे धनु र्वयोधा अ्॑रुहद्रन॑म्‌ । दृषर्द जिह्णयाव॑धीत्‌ ४ 
चर॑न्‌ व॒त्सो रुशन्निह निंदातारं न विन्दते । वेति स्तोत॑व अ्रम्ब्यम्‌ ५ 
उतो न्व॑स्य॒ यन्मह दश्वांवद्योज॑नं बृहत्‌ । दामा रथ॑स्य ददृशे ६ 
दुहन्ति सेका मुप द्वा पञ्च सृजतः । तीर्थे सिन्धोरधि स्वरे ७ 
आ दुशभिर्विवस्व॑त इन्द्रः कोर्श॑मचुच्यवीत्‌ । खेद॑या त्रिवृतां दिवः ८ 
परं त्रिधार्तुरध्वरं जूर्णिरेति नबीयसी । मध्वा होतारो अञ्जते ६ 
सिञ्चन्ति नम॑साव॒त मुञ्चाचंक्रं परिज्मानम्‌ । नीचीन॑बारमक्ञितम्‌ १० 
अ्भ्यारमिदद्र॑यो निर्षिक्तं पुष्करे मधु । अवतस्यं विसर्जने ११ 
गाव उर्पावतावतं मही यज्ञस्य रप्सुदा । उभा कर्णां हिरणयर्या १२ 
आ सुते सिञ्चत श्रियं रोद॑स्योरभिश्रियम्‌ । रसा द॑धीत वृषभम्‌ १३ 
ते जानत स्वमोक्यंश सं व॒त्सासो न मातृभिः । मिथो न॑सन्त जामिभिः १४ 
उप स्त्रक्वेषु बप्स॑तः कृणवते धरुणं दिवि । इन्द्रै अमरा नमः स्व॑ः १५ 
अ्र्धुक्षत्‌ पिप्युषीमिष मूर्ज सप्तप॑दीमरिः । सूर्यस्य सप्त रश्मिभिः १६ 
सोम॑स्य मित्रावरुणोदिता सूर आ द॑दे । तदार्तुरस्य भेषजम्‌ १७ 
उतो न्व॑स्य यत्‌ पदं हर्यतर्स्य निधारन्यम्‌ । परि द्यां जिह्वयांतनत्‌ १८ 


(६२) द्टिषष्टितमं सूक्तम्‌ 
(१-१८) अ्रष्टादशर्चस्यास्य सूक्तस्यात्रेयो गोपवनः सम्तवधिर्वा षिः । अश्विनौ 
देवते । गायत्री छन्दः 


547 


[Rik Veda] अ्रष्टक छ्द 206 5 दम OF MANAGEMENT 


DIC LITERATURE COLLECTION 


उदीराथामृतायते युञ्जार्थामश्चिना रथ॑म्‌ । अन्ति षद्भत॒ वामर्वः १ 


DD — 


निमिर्षश्चिजवीयसा रथेना यातमश्विना । अन्ति षद्भतु वामर्वः २ 

उप स्तृणीतमत्रये हिमेन॑ घर्ममश्चिना । अन्ति षद्भतु वामवः ३ 

कुहं स्थः कुह॑ जग्मथुः कुहं श्येनेव॑ पेतथुः । अन्ति षद्भत॒ वामर्वः ४ 
यदद्य कर्हि कर्हि चि च्छुश्रयात॑मिमं हव॑म्‌ । अन्ति षद्भतु वामर्वः ५ 
अ्रश्चिनां यामहूर्तमा नेदिंष्ठं याम्याप्य॑म्‌ । ग्रन्ति षद्भतु वामवः ६ 
अर्वन्तमत्रये गृहं कृणुतं युवर्मश्चिना । अन्ति षद्भत॒ वामर्वः ७ 

वरैथे अग्निमातपो वद॑ते वल्ग्वत्रये । अन्ति षद्भतु वामर्वः ८ 

प्र सप्रवश्चिराशसा धारामग्नेरशायत । अन्ति षद्भत वामवः € 

इहा ग॑तं वृषण्वसू शृणुतं म॑ इमं हव॑म्‌ । अन्ति षद्भतु वामरः १० 
किमिदं वां प्राणव जरतोरिव शास्यते । अजन्ति षद्धतु वामवः ११ 
समानं वा सजात्यं समानो बन्धुरश्चिना । अन्ति षद्भतु वामः १२ 
यो वां रजांस्यश्विना रथो वियाति रोद॑सी । अन्ति षद्भतु वामः १३ 
आ नो गर्व्येभिरश्वैः सहस्रैरुप गच्छतम्‌ । अन्ति षद्भतु वामर्वः १४ 
मा नो गव्येभिरधथेः सहस्रेभिरति ख्यतम्‌ । ग्रन्ति षद्भतु वामरः १५ 
अरुणप्सुरुषा अभ दकर्ज्योतित्रपतावरी । अन्ति षद्धतु वामवः १६ 
अश्विना स॒ विचाकश द्वक्षं परशमा इव । अन्ति षद्धत वामवः १७ 
परं न धृष्ण्वा रुज कृष्णर्या बाधितो विशा । अजन्ति षद्धतु वामरः १८ 


(६३) त्रिषष्टितमं सूक्तम्‌ 
(१-१५) पञ्चदशर्चस्यास्य सूक्तस्यात्रेयो गोपवन ऋषिः । (१-१२) 
प्रथमादिद्वादशर्चामम्निः, (१३-१५) त्रयोदश्यादितृचस्य चार्तस्य श्रुतर्व॑णो 
दानस्तुतिर्देवते । (१-१२) प्रथमादिङ्ठादशर्चामानुष्टभः प्रगाथः ( (१, ४, ७, १०) 
प्रथमाचतुर्थौसप्तमीदशमीनामनुष्टुप्‌, (२-३, ५-६, ८-६, ११-१२) 
द्वितीयातृतीयापञ्चमीषष्ठयष्टमीनवम्येकादशीद्वादशीनाञ्च गायत्री), (१३-१) 
त्रयोदश्यादितृचस्य चानुष्टुप्‌ छन्दसी 
विशोर्बिशो वो अर्तिथिं वाजयन्तः पुरुप्रियम्‌ । 
अम्रिं वो दुर्यं वर्चः स्तुषे शूषस्य मर्न्मभिः १ 
यं जनांसो हविष्मन्तो मित्रं न सर्पिरासुतिम्‌ । प्रशंसन्ति प्रशस्तिभिः २ 

पन्यांसं जातवेदसं यो देवतात्युद्यता । हव्यान्येरंसद्दिवि ३ 
आर्गन्म वृत्रहन्तमं ज्येष्टमम्रिमान॑वम्‌ । हर 

यस्य श्रुतर्वा बृहन्नार्कषो अनीक एध॑ते ४ 

अमृतं जातवेदसं तिरस्तमांसि दर्शतम्‌ । घृताह॑वनमीडर्यम्‌ ५ 
सबाधो यं जनां इमेई ऽम्रिं हव्येभिरीळते । जुह्णांनासो यतस्त्र॑चः ६ 
इयं ते नव्य॑सी मति रम्ने अर्थाय्यस्मर्दा । 

मन्द्र स॒जांत स॒क्रतो अमर दस्मातिथे ७ 

सा तें अग्ने शंत॑मा चनिष्ठा भवतु प्रिया । तयां वर्धस्व सुष्टतः ऽ 
सा युम्नैर्यम्निनीं बह दुर्पोप श्रब॑सि श्रव॑ः । दधीत वृत्रतूर्ये € 
अश्वमिद्वां रथप्रां त्वेषमिन्द्रं न सत्पतिम्‌ । 

यस्य श्रवांसि तूर्वथ पन्य॑पन्यं च कृष्टर्यः १० 

यं त्वां गोपब॑नो गिरा चर्निष्ठदग्मे अङ्गिरः । स पावक श्रुधी हव॑म्‌ ११ 
यं त्वा जनांस ईळते सबाधो वार्जसातये । स बोधि वृत्रतूर्ये १२ 
अहं ह॑वान आर्क्षे श्रुतर्व॑णि मदच्युति । 

शर्धांसीव सतुकाविनां मृक्षा शीर्षा च॑तुर्णाम्‌ १३ 

मां चत्वार॑ आशवः शविष्ठस्य द्रवित्रव॑ः । 

सुरथासो अभि प्रयो बक्ञन्‌ बयो न तुग्स्थम्‌ १४ 

सत्यमित्‌ त्वां महेनदि पर्ष्णयव॑ देदिशम्‌ । 

नेमापो अश्वदार्तः शर्बिष्ठादस्ति मर्त्यः १४ 


(६४) चतुःषष्टितमं सूक्तम्‌ 
(१-१६) षोडशर्चस्यास्य सूक्तस्याङ्गिरसो विरूप ऋषिः । अग्रिर्देवता । 
गायत्री छन्दः 
युच्त्वा हि देवहूत॑मां अश्वाँ अग्ने रथीरिव । नि होतां पूर्व्यः संदः १ 
उत नों देव देवाँ अर्च्छा वोचो विदुष्टरः । श्रद्निश्वा वार्या कृधि २ 
त्वं ह यद्यविष्ठय सह॑सः सूनवाहत । ऋतावा यज्ञियो भुवः ३ 
अयमम्निः संहस्त्रिणो वार्जस्य शतिनस्पर्तिः । मूर्धा कवी र॑यीणाम्‌ ४ 
तं नेमिमृभवों यथा 55 न॑मस्व॒ सहृतिभिः । नेदीयो य॒ज्ञम॑ङ्गिरः % 
तस्मै नूनमभिद्यवे वाचा विरूप नित्य॑या । वृष्णे चोदस्व सुष्टतिम्‌ ६ 
कम्‌ ष्विदस्य॒ सेन॑या 5ग्रेरपाकचक्षसः । पणिं गोष स्तरामहे ७ 

मा नों देवानां विशः प्रस्त्रातीरिंवोस्त्राः । कृशां न हासुरघ्नर्थाः ८ 

मा न॑ः समस्य टूढयश परिद्वेषसो अ्रंहतिः । ऊर्मिर्न नामा व॑धीत्‌ & 
नम॑स्ते अग्न ओज॑से गृणन्ति देव कृष्टयः । अमैरमित्रमर्दय १० 

कुवित्‌ सु नो गर्विष्टये ऽग्रे संवेषिषो रयिम्‌ । उरुकृदुरु णस्कृधि ११ 
मा नों अस्मिन्‌ मंहाधने परां वर्ग्भारभृद्यथा । संवर्ग सं रयिं ज॑य १२ 
अन्यमस्मद्भिया इय मग्ने सिर्षक्तु दुच्छुना | वर्धा नो ग्रमवच्छवः १३ 
यस्यार्जुषन्नमस्विनः शमीमदुर्मखस्य वा । तं घेदम्रिर्वृचार्ति १४ 
परस्या अधिं संवतो ऽवराँ अभ्या तर । यत्राहमस्मि तां अंब १४ 
विद्या हि ते पुरा बय मग्ने पितुर्यथाब॑सः । अर्था ते सुम्नमीमहे १६ 


(६५) पञ्चषष्टितमं सूक्तम्‌ 
(१-१२) द्वादशर्चस्यास्य सूक्तस्य कारवः कुरुसुतिक्रूषिः । इन्द्रो देवता । 
गायत्री छन्द 
इमं नु मायिनं हव इन्द्रमीशांनमोज॑सा । मरुत्वन्तं न वृज्ञसे १ 
अयमिन्द्रो मरुत्सखा वि वुत्रस्याभिनच्छिरँः । वञ्जेण शतपर्वणा २ 
वावृधानो मरुत्सखे न्द्रो वि वृत्रमैरयत्‌ । सृजन्‌ त्संमुद्रियां अपः ३ 
अयं ह॒ येन वा इदं स्वरर्मरुवंता जितम्‌ । इन्द्रण सोमपीतये ४ 
मरुत्व॑न्तमृजीषिण मोर्ज॑स्वन्तं विरपूशिन॑म्‌ । इन्द्रं गीर्भिर्हवामहे » 
इन्द्र प्रलेन मन्म॑ना म॒रुत्व॑न्तं हवामहे । अस्य सोम॑स्य पीतये ६ 
मरुत्वाँ इन्द्र मीढ्वः पिबा सोम॑ शतक्रतो । अस्मिन्‌ यज्ञे परुष्टत ७ 
तुभ्येदिन्द्र मरुत्वते सुताः सोमासो अद्रिवः । हृदा हूयन्त उक्थिनः ८ 
पिबेदिन्द्र मरुत्स॑खा सुतं सोमं दिविष्टिषु । वज्रं शिशांन ओज॑सा € 
उत्तिष्ठन्नोज॑सा स॒ह पीत्वी शिप्रै अवेपयः । सोम॑मिन्द्र चमू सुतम्‌ १० 
अनुं त्वा रोद॑सी उभे क्रक्न॑माणमकृपेताम्‌ । इन्द्र यईस्युहाभवः ११ 
वाच॑मष्टाप॑दीमहं नव॑स््रक्तिमृतस्पृशम्‌ । इन्द्रात्‌ परि त॒न्व॑ ममे १२ 


(६६) षट्षष्टितमं सूक्तम्‌ 
(१-११) एकादशर्चस्यास्य सूक्तस्य कावः कुरुसुतित्रमषिः । इन्द्रो देवता । (१- 
€) प्रथमादिनवर्चां गायत्री, (१०-११) दशम्येकादश्योश्च प्रगाथः (दशम्या बृहती, 

एकादश्याः सतोबृहती) छन्दसी 
जज्ञानो नु शतक्रतु वि पंच्छदितिं मातरम्‌ । क उग्राः के हं श्वुणिवरे १ 
आदीं शव॒स्यंब्रवी दौर्णवाभम॑हीशुव॑म्‌ । ते पुत्र सन्तु निष्टरः २ 
समित्‌ तान्‌ वृत्रहाखिदत्‌ खे ग्ररा ईव खेर्दया । प्रबुद्धो दस्युहाभवत्‌ ३ 
एक॑या प्रतिधापिंबत्‌ साकं सरांसि त्रिंशत॑म्‌ । इन्द्रः सोम॑स्य काणुका ४ 
अभि ग॑न्धर्व॑म॑तृण दबुध्रेषु रजःस्वा । इन्द्रो ब्रह्मभ्य इद्रधे ५ | 
निरांविध्यद्विरिभ्य आ धारय॑त्‌ प॒क्वमोदनम्‌ । इन्द्रो बुन्दं स्वाततम्‌ ६ 
शतन्रश्च इषुस्तवं सहस्त्रपर्णं एक इत्‌ । यमिन्द्र चकृषे युज॑म्‌ ७ 
तेन॑ स्तोतृभ्य आ भ॑र नृभ्यो नारिभ्यो ग्रत्त॑वे । सद्यो जात ऋभुष्ठिर ८ 
एता च्यौत्नानि ते कृता वर्षिष्ठानि परीणसा । हृदा वीड्व॑धारयः € 
विश्वेत्‌ ता विष्णुराभ॑र दुरुक्रमस्त्वेषिंतः । श॒तं महिषान्‌ च्षीरपाकमोंदनं 
व॑राहमिन्द्र॑ एमुषम्‌ १० 
तुविक्षं ते सुकृतं सूमयं धनः साघुर्बुन्दो हिरएयर्यः । 
उभा तें बाहू रणया सुसंस्कृत ऋदूपे चिंटृटूवुर्घा १९ 


(६७) सप्तषष्टितमं सूक्तम्‌ 
(१-१०) दशर्चस्यास्य सूक्तस्य काण्वः कुस्सुतिक्रषिः । इन्द्रो देवता । (१-६) 

प्रथमादिनवर्चां गायत्री, (१०) दशम्याश्च बृहती छन्दसी 
पुरोळाशं नो ग्रन्ध॑स इन्द्र सहस्रमा भ॑र । शता च॑ शूर गोनाम्‌ १ 
आ नों भर ठ्यञ्ज॑नं गामश्व॑मभ्यञ्ज॑म्‌ । सचां मना हिंरणययां २ 
उत न॑ः कर्णंशोभ॑ना पुरूणिं धृष्ण॒वा भ॑र । त्वं हि शंणिवषे व॑सो ३ 
नकीँ वृधीक ईन्द्र ते न सुषा न सुदा उत । नान्यस्त्वच्छुर वाघर्तः ४ 
नकीमिन्द्रो निक॑र्तवे न शक्रः परिशक्तवे । विश्व॑ शृणोति पश्य॑ति ५ 
स मन्युं मर्त्यानामदब्धो नि चिकीषते । पुरा निदश्चिकीषते ६ 
क्रत्व इत्‌ पूर्णमुदर॑ तुरस्यास्ति विधतः । वृत्रघ्नः सोंमपार्व्नः ७ 
त्वे वसूनि संग॑ता विश्वां च सोम सौभ॑गा । सुदात्वर्परिहृता ८ 
त्वामिद्य॑वयुर्मम कामौ गव्युर्हिरणययुः । त्वाम॑श्वयुरेष॑ते € 
तवेदिन्द्राहमाशसा हस्ते दात्रं चना द॑दे । 
दिनस्य वा मघवन्‌ त्संभृतस्य वा पूर्धि यव॑स्य काशिना १० 

(६८) अ्रष्टषष्टितमं सूक्तम्‌ 
(१-६) नवर्चस्यास्य सूक्तस्य भार्गवः कृतुत्रॅषिः । सोमो देवता । (१-८) 
प्रथमाद्यष्टर्चा गायत्री, (६) नवम्याश्वानुष्टुप छन्दसी 

अयं कृलुरगुभीतो विश्वजिदुद्धिदित्‌ सोर्मः । ऋृषिर्बिप्रः काव्येन १ 
अभ्यर्णोति यन्नम्नं भिषक्ति विश्वं यत्‌ तुरम्‌ । प्रेमन्धः रूयन्निः श्रोणो भूत्‌ 
त्वं सोम तनूकृद़्ो द्वेषो भ्योऽन्यर्कृतेभ्यः । उरु यन्तासि वरूथम्‌ ३ 
त्वं चित्ती तव॒ दक्षैर्दिव आ प्रैथिव्या अजीषिन्‌ । यावीरघस्य चिद्‌ द्वेषः 
R 
अर्थिनो यन्ति चेदर्थं गच्छानिद्ददुषों रातिम्‌ । ववृज्युस्तृष्यंतः काम॑म्‌ % 
विदद्यत्‌ पूर्व्यं नष्ट मुदीमृतायुमीरयत्‌ । प्रेमायुस्तारीदतीर्णम्‌ ६ 
सुशेवो नो मुळयाक रटुंसक्रतुरवातः । भवां नः सोम शां हृदे ७ 
मा नः सोम सं वीविजो मा वि बीभिषथा राजन्‌ । 
मा नो हार्दि त्विषा ब॑धीः ८ 
अब यत्‌ स्वे स॒धस्थे देवानां दुर्मतीरीक्षे । 
राजन्नप द्विषः सेध मीढ्वो अप स्त्रिधः सेध € 


(६६) एकोनसप्ततितमं सूक्तम्‌ 
(१-१०) दशर्चस्यास्य सूक्तस्य नौधस एकद्यूत्रमषिः । (१-६) 
प्रथमादिनवर्चामिन्द्रः, (१०) दशम्याश्च देवा देवताः । (१-६) प्रथमादिनवर्चां 
गायत्री, (१०) दशम्याश्च त्रिष्टुप्‌ छन्दसी 
नह्यन्यं ब॒ळार्करं मर्डितारं शतक्रतो । त्वं न॑ इन्द्र मृळय १ 
यो नः शश्व॑त्‌ पुराविथा $मुंधो वाज॑सातये । स त्वं न॑ इन्द्र मृळय २ 
किमङ्ग र॑ध्चचोद॑नः सुन्वानस्यांवितेद॑सि । कुवित्‌ स्विन्द्र णः शर्कः ३ 
इन्द्र प्र णो रथ॑मव पश्चाच्चित्‌ सन्त॑मद्रिवः । पुरस्तादेनं मे कृधि ४ 
हन्तो नु किमांससे प्रथमं नो रथ॑ कृधि । उपमं वाजयु श्रव॑ः ५ 
अरवा नो वाजयं रथं सकर ते किमित्‌ परिं । अ्रस्मान्‌ त्स जिग्यषस्कृधि ६ 
इन्द्र टृह्यस्व प्रसि भद्रा त॑ एति निष्कृतम्‌ । इयं घीञ्जृत्वियावती ७ 
मा सीमवद्य आ भांग र्वी काष्ठां हितं घर्नम्‌ । अ्रपार्वृक्ता अरबर्यः ८ 
तुरीयं नाम॑ यज्ञियं यदा करस्तदुश्मसि । आदित्‌ पतिर्न ओहसे ६ 
अरवीवृधद्रो अमृता अम॑न्दी देकद्यूदेवा उत याश्च॑ देवीः । 

तस्मां उ रार्धः कृणुत प्रशस्तं प्रातर्मत्त धियाव॑सुर्जगम्यात्‌ १० 


(७०) सप्ततितमं सूक्तम्‌ 
(१-६) नवर्चस्यास्य सूक्तस्य काणवः कुसीदी ऋषिः । इन्द्रो देवता । 
गायत्री छन्दः 
आ तू न॑ इन्द्र क्षुमन्तं चित्रं ग्राभं सं गृभाय । महाहस्ती दक्षिणिन १ 
विद्मा हि त्वां तुविकूमिं तुविदैष्णं तुवीम॑घम्‌ । तुविमात्रमवोभिः २ 
नहि त्वां शूर देवा न मर्तासो दित्स॑न्तम्‌ । भीमं न गां वारय॑न्ते ३ 
एतो न्विन्द्रं स्तवामे शानं वस्व॑ः स्व॒राज॑म्‌ । न राध॑सा मर्धिषन्नः ४ 
प्र स्तोंषदुर्प गासिष च्छुव॒त्‌ सार्म गीयर्मानम्‌ । अभि राध॑सा जुगुरत्‌ ५ 
आ नो भर दक्षिणेना ऽभि सव्येन प्र मैश । इन्द्र मा नो वसोर्निर्भाक ६ 
उप क्रमस्वा भ॑र धृषता धृष्णो जनानाम्‌ । अर्दाशूष्टरस्य वेदः ७ 
इन्द्र य उ नृ ते अस्ति वाजो विप्रेभिः सनित्वः । अस्माभिः सु तं स॑नुहि ८ 
सद्योजुवस्ते वाजां अस्मभ्यं विश्वश्वन्द्रा: । वशैश्व मक्ष ज॑रन्ते € 


षष्ठोऽध्यायः 
व० १-३5 
(७१) एकसप्ततितमं सूक्तम्‌ 
(१-६) नवर्चस्यास्य सूक्तस्य काणवः कुसीदी ऋषिः । इन्द्रो देवता । 

गायत्री छन्दः 
आ प्र द्रव परावतों ऽर्वावर्तश्च वृत्रहन्‌ । मध्वः प्रति प्रभर्मणि १ 
तीव्राः सोमास आ ग॑हि सुतासो मादयिष्णवः । पिनां दधृग्यर्थोचिषे २ 
इषा म॑न्दस्वादु ते ऽरं बराय मन्यवें । भुव॑त्‌ त इन्द्र शं हृदे ३ 
आ त्व॑शत्रवा ग॑हि न्युश्क्थानिं च हूयसे । उपमे रौचने दिवः ४ 
तुभ्यायमद्रिभिः सुतो गोभिः श्रीतो मदाय कम्‌ । प्र सोम॑ इन्द्र हूयते ५ 
इन्द्र श्रुधि सु मे हब॑ मस्मे सुतस्य गोम॑तः । वि पीतिं तृपिम॑श्नुहि ६ 
य इन्द्र चमसेष्वा सोम॑श्चमूर्ष ते सुतः । पिबेद॑स्य त्वमीशिषे ७ 
यो अप्सु चन्द्रमा इव॒ सोम॑श्चमूषु दर्देशे । पिनेद॑स्य त्वमीशिषे ८ 
यं तें श्येनः प॒दाभ॑रत्‌ तिरो रजांस्यर्स्पृतम्‌ । पिबेद॑स्य॒ त्वमीशिषे € 

(७२) द्विसप्ततितमं सूक्तम्‌ 
(१-६) नवर्चस्यास्य सूक्तस्य कारवः कुसीदी ऋषिः । विश्वे देवा देवताः । 
गायत्री छन्दः 
देवानामिदवो महत्‌ तदा व॑णीमहे व॒यम्‌ । वुर्ष्णांमस्मभ्यमूतरये १ 
ते न॑ः सन्तु युजः सदा वरुणो मित्रो अर्यमा । वृधासंश्च प्रचेतसः २ 
अति नो विष्पिता पुरु नौभिरपो न पर्षथ । यूयमृतस्य॑ रथ्यः ३ 
वामं नों अस्त्वर्यमन्‌ वामं व॑रुण शंस्य॑म्‌ । वामं द्यांवुणीमहे ४ 
वामस्य हि प्रचेतस ईरशांनाशो रिशादसः । नेमांदित्या अघस्य यत्‌ ५ 
बयमिरद्दः सुदानवः क्षियन्तो यान्तो अध्वन्ना । देवा वृधार्य हूमहे ६ 
अधि न इन्द्रैषां विष्णो सजात्यानाम्‌ । इता मरुतो अश्विना ७ 
प्र भ्रातृत्वं सुदानवो ऽध॑ द्विता स॑मान्या । मातुर्गर्भे भरामहे ८ 
यूयं हि ष्ठा सुदानव॒ इन्द्रज्येष्ठा अभिद्य॑वः । अधां चिद्व उत ब्रुवे € 


(७३) त्रिसप्ततितमं सूक्तम्‌ 

(१-६) नवर्चस्यास्य सूक्तस्य काव्य उशना ऋषिः । ग्रम्रिर्दैबता । गायत्री छन्दः 
प्रेष्ठ बो अतिथिं स्तुषे मित्रर्मिव प्रियम्‌ । अम्रिं रथं न वेद्यम्‌ १ 
कविमिव प्रचेतसं यं देवासो अरं द्विता । नि मर्त्येष्वादधुः २ 
त्वं य॑विष्ठ दाशुषो नें: पाहि शृणुधी गिर्रः । रक्षां तोकमुत त्मना ३ 
कयां ते अग्रे अङ्गिर ऊर्जो नपादुर्पस्तुतिम्‌ । वरांय देव म॒न्यवे ४ 
दाशेम कस्य मन॑सा यज्ञस्य सहसो यहो । कदु बोच इदं नम॑ः ५ 
अधा त्वं हि नस्करो विश्वां अस्मभ्यं सुक्षितीः । वार्जद्रविशसो गिरः ६ 
करस्य नूनं परीणसो धियो जिन्वसि दंपते । गोषाता यस्य ते गिरः ७ 
तं म॑र्जयन्त सुक्रतुं पुरोयावानमाजिषु । स्वेषु क्षयेषु वाजिन॑म्‌ ८ 
क्षेति कषेमेभिः साधुभिर्नकिर्यं घ्रन्ति हन्ति यः । अग्रें सुवीरं एधते € 


(७४) चतुःसप्ततितमं सूक्तम्‌ 
(१-६) नवर्चस्यास्य सूक्तस्याङ्गिरसः कृष्ण आृषिः । अ्रश्चिनौ देवते । 
गायत्री छन्दः 
आ मे ह॑ नासत्या ऽश्चिना गच्छतं युवम्‌ । मध्वः सोमस्य पीतये १ 
इमं मे स्तोम॑मश्चिने मं में शृणुतं हव॑म्‌ । मध्वः सोम॑स्य पीतये २ 

अयं वां कृष्णो अश्विना हवते वाजिनीवसू । मध्वः सोम॑स्य पीतये ३ 
श्रुगुतं जरितुर्हवं कृष्णस्य स्तुवतो न॑रा । मध्वः सोम॑स्य पीतये ४ 
छर्दिर्यन्तमदांभ्यं विप्राय स्तुव॒ते न॑रा । मध्वः सोम॑स्य पीतये ५ 

गच्छतं दाशुषो गृह मित्था स्तुवतो अश्विना । मध्वः सोम॑स्य पीतये ६ 
युञ्जाथां रास॑भं रथै वीड्वङ्गे वृषण्वसू । मध्वः सोम॑स्य पीतये ७ 
त्रिवन्धुरेण॑ त्रिवृता रथेना यांतमश्चिना । मध्वः सोम॑स्य पीतये ८ 

नू मे गिरो नास॒त्या ऽश्चिंना प्राव॑तं युवम्‌ । मध्वः सोम॑स्य पीतये & 


(७५) पञ्चसप्ततितमं सूक्तम्‌ 
(१-५) पञ्चर्चस्यास्य सूक्तस्याङ्गिरसः कृष्णः कार्ष्णिविश्वको वा आृषिः । अश्विनौ 
देवते । जगती छन्दः 
उभा हि दस्त्रा भिषजां मयोभुवो भा दक्षस्य वर्चसो बभूवर्थः । 
ता वां विश्वको हवते तनूकृथे मा नो वि योष्टं सख्या मुमोच॑तम्‌ १ 
कथा नूनं वां विम॑ना उर्प स्तव द्युवं धिय॑ ददथुर्वस्यइष्टये । 
ता वां विश्वको हवते तनूकृथे मा नो वि योष्टं सख्या मुमोच॑तम्‌ २ 
युवं हि ष्मां पुरुभूजेममेंघतुं विष्णाप्वे ददथुर्वस्यइष्टये । 
ता वां विश्व॑को हवते तनूकृथे मा नो वि यौष्टं सख्या मुमोच॑तम्‌ ३ 
उत त्यं वीरं ध॑नसामृंजीषिणं दूरे चित्‌ सन्तमव॑से हवामहे । 
यस्य स्वार्दिष्ठा सुम॒तिः पितुर्यथा मा नो वि योष्टं सख्या मुमोच॑तम्‌ ४ 
ऋृतेन॑ देवः स॑विता श॑मायत ऋृतस्य भुङ्गमुर्विया वि प॑प्रथे । 
ऋृतं सासाह महि चित्पृतन्य॒तो मा नो वि योष्टं सख्या मुमोच॑तम्‌ % 


(७६) षट्सप्ततितमं सूक्तम्‌ 

(१-६) षड़चस्यास्य सूक्तस्य वासिष्ठो द्युँ्नीक आङ्गिरसः प्रियमेधो वाङ्गिरसः कृष्णो 

वा ऋषिः । अश्विनौ देवते । 

प्रगाथः (व्रिषमर्चा बृहती, समर्चां सतोबृहती) छन्दः 

द्युम्नी वां स्तोमो अश्विना क्रिविर्न सेक आ ग॑तम्‌ । 
मध्व॑ः सुतस्य स दिवि प्रियो न॑रा पातं गौराविवेरिंशे १ 
पिब॑तं घर्म मर्धुमन्तमश्विना ऽऽ बर्हिः सीदतं नरा । 
ता म॑न्दसाना मनुंषो दुरोण आ नि पातं वेद॑सा वर्यः २ 

आ वां विश्वाभिरूतिभिः प्रियमेधा अहृषत । 

ता वर्तिर्यातमुप वृक्तबर्हिषो जुष्ट॑ य॒ज्ञं दिविष्टिषु ३ 
पिब॑तं सोमं मधुमन्तमश्विना 55 बर्हिः सीदतं सुमत्‌ । 

ता वावृधाना उर्प॑ सुष्टतिं दिवो गन्तं गौराविवेरिंणम्‌ ४ 
आ नूनं यातमश्विना ऽश्वैभिः प्रुषितप्सुभिः । 

दस्रा हिर॑शयवर्तनी शुभस्पती पातं सोम॑मृतावृधा ५ 
वयं हि वां हवामहे विपन्यवो विप्रासो वाज॑सातये । 
ता वल्गू दस्त्रा पुरुदंससा धिया ऽश्चिना श्रुष्ट्या ग॑तम्‌ ६ 


(७७) सप्तसप्ततितमं सूक्तम्‌ 
(१-६) षड्चस्यास्य सूक्तस्य गौतमो नोधा ऋषिः । इन्द्रो देवता । प्रगाथः 

(विषमर्चां बृहती, समर्चा सतोबुहती) छन्दः 
तं वो दस्ममृतीषहं वसोर्मन्दानमन्ध॑सः । 
अभि वत्सं न स्वसरेषु धेनव इन्द्र॑ गीर्भिर्नवामहे १ 
द्युक्षं सुदानुं तविषीभिरावृतं गिरिं न पुरुभोर्जसम्‌ । 
च्षुमन्तं वाज॑ शतिन॑ सहस्त्रिणं म॒क्षू गोम॑न्तमीमहे २ 
न त्वां बृहन्तो ग्रद्र॑यो वर्र॑न्त इन्द्र वीव्ठव॑ः । 
यहित्स॑सि स्तुवते माव॑तेवसु नकिष्टदा मिनाति ते ३ 
योद्धासि क्रत्वा शर्व॑सोत द॑सना विश्वां जाताभि म॒ज्मना । 
आ त्वायमर्क ऊतये ववर्तति यं गोत॑मा अजीजनन्‌ ४ 
प्र हि रिरिक्ष ओज॑सा दिवो ग्रन्तेभ्यस्परिं । 
न त्वां विव्याच रज इन्द्र पार्थिव मनु स्व॒धां ब॑बक्तिथ ५ 
नकिः परिष्टिर्मघवन मघस्य ते यद्दाशुर्षे दशस्यसिं । 
अस्माकं नोध्युचर्थस्य चोदिता मंहिष्ठो वाज॑सातये ६ 


(७८) अष्टसप्ततितमं सूक्तम्‌ 
(१-७) सपर्चस्यास्य सूक्तस्याङ्गिरसौ नृमेधपुरुमेधावृषी । इन्द्रो देवता । (१-४) 
प्रथमादिचतुरृचां प्रगाथः (विषमर्चां बृहती, समर्चा सतोबृहती), (५-६) 
पञ्चमीषष्ठयोरनुष्टप्‌, (७) सप्तम्याश्च बृहती छन्दांसि 


Rs के 

बुहदिन्द्राय गायत मरुतो वृत्रहनर्तमम्‌ । 

येन॒ ज्योतिरज॑नयन्नृतावुधों देवं देवाय जागृति १ 
अरपांधमदभिशस्तीरशस्तिहा ऽथेन्द्रो द्युप्न्याभवत्‌ । 
देवास्त॑ इन्द्र सरूयाय॑ येमिरे बृह॑द्धानो मरुढ़ण २ 

प्र व॒ इन्द्राय बृहते मरुतो ब्रह्मार्चत । 

वुत्रं हनति वृत्रहा शतक्रतु व॑जेण शतपर्वणा ३ 
अभि प्र भ॑र घुष॒ता धुषन्मनः श्रव॑श्चित्‌ ते असद्वहत्‌ । 
ग्र्घन्त्वापो जव॑सा वि मातरो हनो वृत्रं जया स्व॑ः ४ 
यज्जाय॑था ्रपूर्वर्य मघ॑वन्‌ वृत्रहत्याय । 

तत्‌ पथिवीम॑प्रथय स्तर्दस्तभ्ना उत द्याम्‌ ५ 

तत्‌ तें य॒ज्ञो अजायत तदर्क उत हस्क॑तिः । 
तङ्गिश्च॑मभिभूर॑सि यज्जातं यञ्च जन्त्वम्‌ ६ 

आमार्स पक्वमैर॑य आ सूर्य रोहयो दिवि । 

घर्मं न सार्मन्‌ तपता सुवुक्तिभि जुष्टं गिर्व॑णसे बृहत्‌ ७ 


(७६) एकोनाशीतितमं सूक्तम्‌ 
(१-६) षड्चस्यास्य सूक्तस्याङ्गिरसौ नृमेधपुरुमेधावृषी । इन्द्रो देवता । प्रगाथः 
(विषमर्चां बृहती, समर्चा सतोबुहती) छन्दः 

ग्रा नो विश्वासु हव्य इन्द्रः समत्सु भूषतु । 
उप ब्रह्माणि सव॑नानि वृत्रहा प॑रम॒ज्या आचींषमः १ 
त्वं दाता प्रथमो राध॑साम स्यसि सत्य ईशानकृत्‌ । 
तुविद्यन्नस्य युज्या वृणीमहे पुत्रस्य शर्व॑सो म॒हः २ 
ब्रह्मां त इन्द्र गिर्वणः क्रियन्ते अन॑तिद्धता । 
इमा जुषस्व हर्यश्व योजने द्र या ते ्रमन्महि ३ 
त्वं हि स॒त्यो म॑घवन्ननानतो वृत्रा भूरिं न्युञ्जसे । 
स त्वं श॑विष्ठ वजहस्त दाशुषे ऽर्वाद्चं रयिमा कृंधि ४ 
त्वमिन्द्र य॒शा अस्य जीषी शवसस्पते । 
त्वं बृत्राणिं हंस्यप्रतीन्येक इद नुत्ता चर्षणीधुर्ता ५ 
तमुं त्वा जूनम॑सुर प्रचेतसं राघो भागमिवेमहे । 
महीव कृत्तिः शरणा त॑ इन्द्र प्र ते सुम्ना नो अश्नवन्‌ ६ 

(८०) अशीतितमं सूक्तम्‌ 
(१-७) सप्तर्चस्यास्य सूक्तस्यात्रेय्यपाला अृषिका । इन्द्रो देवता । (१-२) 
प्रथमाट्टितीययोर्जृचोः पङ्किः, (३-७) तृतीयादिपञ्चानाञ्चानुष्टप्‌ छन्दसी 

कन्याई॑ वार॑वायती सोममपिं स्त्रुताविदत्‌ । 

अस्तं भर्र॑न्त्यब्रवी दिन्द्राय सुनवै त्वा शक्राय॑ सुनवै त्वा १ 

असौ य एषिं वीरको गृहंगृहं विचाक॑शत्‌ । 

इमं जम्भसुतं पिन धानावन्तं करम्भिण मपूपवन्तमुक्थिनम्‌ २ 

अआ चन त्वा चिकित्सामो ऽधि चन त्वा नेमसि । 

शनैरिव शनकैरिवे न्द्रायेन्दो परि स्त्रव ३ 

कुविच्छक॑त्‌ कुवित्‌ कर्र॑त्‌ कुविन्नो वर्स्यसस्करत्‌ । 

कुवित्‌ प॑तिद्विषों यती रिन्द्रेण संगमामहै ४ 

इमानि त्रीणि विष्टपा तानीन्द्र वि रौहय । 

शिर॑स्ततस्योर्वरा मादिदं म॒ उपोदरे ५ 

असौ च या न॑ उर्वरा दिमां तन्व॑श्मम॑ । 

अथो ततस्य यच्छिरः सर्वा ता रोमशा कृधि ६ 

खे रथस्य खेऽन॑स॒ः खे युगस्य शतक्रतो । 

ग्रपालामिन्द्र त्रिष्पू_ त्व्यकृंणोः सूर्यत्वचम्‌ ७ 


(८५१ ) एकाशीतितमं सूक्तम्‌ 
(१-३३) त्रयस्त्रंशटूचस्यास्य सूक्तस्याङ्गिरसः श्रुतकक्षः सुकक्षो वा आृषिः । इन्द्रो 
देवता । (१) प्रथमर्चोऽनुष्टप्‌, (२-३३) द्वितीयादिद्वात्रिंशटूचाञ्च गायत्री छन्दसी 
पान्तमा वो अ्रन्ध॑स इन्द्रमभि प्र गायत । 
विश्वासाहं शतक्र॑तं मंहिष्ठं चर्षणीनाम्‌ १ 
पुरुहूतं पुरुष्टतं गाथान्यं सनश्रुतम्‌ । इन्द्र इतिं ब्रवीतन २ 
इन्द्र इनो महानां दाता वाजांनां नृतुः । महाँ अभिज्ञ्वा य॑मत्‌ ३ 
अपांदु शिप्ट्यन्ध॑सः सुदक्षस्य प्रहोषिणः । इन्दोरिन्द्रो यवाशिरः ४ 
तम्वभि प्रार्चते न्द्रं सोम॑स्य पीतये । तदिद्ध्यस्य वर्धनम्‌ ५ 
अस्य पीत्वा मदानां देवो देवस्योर्जसा । विश्वाभि भुर्वना भुवत्‌ ६ 
त्यमु वः सत्रासाहं विश्वासु गीर्ष्वार्यतम्‌ । आ च्यावयस्यूतये ७ 
युध्मं सन्त॑मनर्वाणं सोमपामन॑पच्युतम्‌ । नर॑मवार्यक्र॑तुम्‌ ८ 

शिक्षां ण इन्द्र राय ग्रा पुरु विद्वाँ अचीषम । अर्वा नः पार्ये धने € 
अतंश्चिदिन्द्र ण॒ उपा ऽऽ याहि शतवाजया । इषा सहस्त्र॑ंबाजया १० 
अयांम घीर्व॑तो धियो ऽर्व॑द्धिः शक्र गोदरे । जयेम पृत्सु व॑ज्रिवः ११ 
वयमु त्वा शतक्रतो गावो न यव॑सेष्वा । उक्थेषु रणयामसि १२ 

बिश्वा हि मंर्त्यत्वना ऽनुकामा श॑तक्रतो । अगन्म बजिन्नाशस॑ः १३ 

त्वे सु पुत्र शवसो ऽवूंत्रन्‌ कार्मकातयः । न त्वामिन्द्रार्ति रिच्यते १४ 
स नों वृषन्‌ त्सनि्ठया सं घोरयां द्रविल्वा । घियाविड्ि पुरंच्या १५ 
यस्तै नूनं शतक्रत विन्द्र द्युम्रितमो मर्दः । तेन॑ नूनं मर्दे मदेः १६ 

यस्तै चित्रश्र॑वस्तमो य इन्द्र वृत्र॒हन्त॑मः । य ओजोदात॑मो मद॑ः १७ 
विद्या हि यस्तै अद्रिव स्त्वादत्तः सत्य सोमपाः । विश्वासु दस्म कृष्टिषु 
८ ड़ 
इन्द्राय मड्ने सुतं परि ष्टोभन्तु नो गिर॑ः । अर्कर्मर्चन्तु कारव॑ः १६ 
यस्मिन्‌ विश्वा अधि श्रियो रण॑न्ति सप्त संसदः । इन्द्र॑ सुते ह॑वामहे २० 
त्रिक॑द्रुकेषु चेत॑नं देवासो यज्ञम्॑रत । तमिद्भर्धन्तु नो गिरः २१ 

आ त्वां विश॒न्त्विन्द॑वः समुद्रमिव सिन्ध॑वः । न त्वामिन्द्राति रिच्यते २२ 
विव्यक्थ महिना व॑षन्‌ भक्षं सोम॑स्य जागृवे । य ईन्द्र जठरेषु ते २३ 
अर त इन्द्र कुक्षये सोमो भवतु वृत्रहन्‌ । अरं धार्मभ्य इन्द॑चः २४ 
अरमश्वाय गायति श्रुतक॑च्षो अरं गवे । अ्ररमिन्द्र॑स्य घाम्ने २५ 

अरं हि ष्मा सुतेषुं णः सोमेष्विन्द्र भूर्षसि । अर॑ ते शक्र दावने २६ 
पराकात्तांच्चिदद्रिव स्त्वां नक्षन्त नो गिर॑ः । अर गमाम ते व॒यम्‌ २७ 
एवा ह्यसि वीरयु रेवा शूर्र उत स्थिरः । एवा ते राध्यं मर्नः २८ 

एवा रातिस्तुंीमघ विश्वैभिर्धायि धातृभिः । अधां चिदिन्द्र मे सचां २९ 
मो षु ब्रह्मेव॑ तन्द्रयुर्भुवो वाजानां पते । मत्स्वां सुतस्य गोम॑तः ३० 
मा न॑ इन्द्राभ्याई॑दिशः सूरो ग्रक्तुष्वा य॑मन्‌ । त्वा युजा व॑नेम॒ तत्‌ ३१ 
त्वयेर्दिन्द्र युजा वयं प्रतिं ब्रुवीमहि स्पृर्धः । त्वमस्माकं तव॑ स्मसि ३२ 
त्वामिद्धि त्वायवों ऽनुनोनुंवतश्चरांन्‌ । सखाय इन्द्र कारवः ३३ 


(८२) दृथशीतितमं सूक्तम्‌ 
(१-३४) चतुस्त्रिशट्चस्यास्य सूक्तस्याङ्गिरसः सुकक्ष त्रमृषिः । (१-३३) 
प्रथमादित्रयस्त्रिंशद्चामिन्द्र: (३४) चत॒स्त्रंश्याश्चेन्द्र त्रुभवश्वच देवताः । 

गायत्री छन्दः 
उद्घेदभि श्रुतार्मघं वृषभं नर्यापसम्‌ । अ्रस्तारमेषि सूर्य १ 
नव यो न॑व॒तिं परो बिभेद॑ बाहोजसा । अहिं च वृत्रहाब॑धीत्‌ २ 
स न॒ इन्द्रः शिवः सखा ऽश्वांवद्गोमुद्यर्वमत्‌ । उरुधारेव दोहते ३ 
यदद्य कच्चं वृत्रह न्नुदगां अभि सूर्य । सर्व तर्दिन्द्र ते वशें ४ 
यद्वां प्रवुद्ध सत्पते न म॑रा इति मन्य॑से । उतो तत्‌ स॒त्यमित्‌ तव॑ ५ 
ये सोमासः परावति ये अर्वावर्ति सुन्विरे । सर्वाँस्ताँ ईन्द्र गच्छसि ६ 
तमिन्द्रं वाजयामसि महे वुत्राय हन्त॑वे । स वृषा बुषभो भुंबत्‌ ७ 
इन्द्रः स दाम॑ने कृत ओजिष्ठः स मदे हितः । द्युम्नी श्लोकी स सोम्यः ८ 
गिरा वजो न संभृतः सर्बलो अन॑पच्युतः । व॒व॒क्ष ऋष्वो अस्तृतः ६ 
दुर्गे चिन्नः सुगं कृधि गृणान इन्द्र गिर्वणः । त्वं च॑ मघव॒न्‌ वर्शः १० 
यस्य॑ ते नू चिंदादिशं न मिनन्ति स्वराज्य॑म्‌ । न देवो नाधिगुर्जनः ११ 
अधां ते अप्रतिष्कुतं देवी शुष्मं सपर्यतः । उभे सुशिप्र रोद॑सी १२ 
त्वमेतर्द॑धारयः कृष्णासु रोहिणीषु च । परुष्णीषु रुशत्‌ पर्यः १३ 
वि यदहेरध त्विषो विश्वै देवासो अक्रमुः । विदन्मृगस्य ताँ अम॑ः १४ 
आद मे निवरो भुव ह्त्रहार्दिष्ट पौंस्य॑म्‌ । अरजांतशत्रुरस्तृतः १४ 
श्रुतं वो वृत्रहन्तमं प्र शर्ध चर्षणीनाम्‌ । ग्रा हषे राधसे महे १६ 
अया धिया च॑ गव्यया पुरुणामन्‌ परुष्टत । यत्‌ सोमेसोम आभ॑वः १७ 
बोधिन्मना इदस्तु नो वृत्रहा भूर्यासुतिः । शृणोतु शक्र आशिषम्‌ १८ 
कया त्वं न॑ ऊत्या ऽभि प्र म॑न्दसे वृषन्‌ । कया स्तोतृभ्य आ भ॑र १६ 
कस्य वृर्षा सुते सचां नियुत्वान्‌ वृषभो र॑णत्‌ । वृत्रहा सोम॑पीतये २० 
अभी षु णस्त्वं र॒यिं म॑न्दसानः स॑हस्त्रिण॑म्‌ । प्रयन्ता बधि दाशुषे २१ 
पल्लींबन्तः सुता इम उशन्तो यन्ति वीतये । अपां जग्मिर्निच॒म्पणः २२ 
इष्टा होत्रां ग्रसूक्षते न्ट्र॑ बृधासों अध्वरे । अच्छावभृथमोजसा २३ 
इह त्या संघमाद्या हरी हिर॑णयकेश्या । वोळहामभि प्रयो हितम्‌ २४ 
तुभ्यं सोमाः सुता इमे स्तीर्णं बर्हिर्विभावसो । स्तोतृभ्य इन्द्रमा वह २५ 
आ ते दक्षं वि रोचना दघद्रबा वि दाशुषे । स्तोतृभ्य इन्द्रमर्चत २६ 
ग्रा ते दधामीन्द्रिय मुक्था विश्वा शतक्रतो । स्तोतृभ्य इन्द्र मृळय २७ 
भद्रंभंद्रं न॒ आ भरे षमूर्ज शतक्रतो । यर्दिन्द्र मृळयांसि नः २८ 
स नो विश्वान्या भ॑र सुवितानि शतक्रतो । यदिन्द्र मृळयांसि नः २९ 

त्वामिद्गत्रहन्तम सुताव॑न्तो हवामहे । यदिन्द्र मृळर्यासि नः ३० 

उप॑ नो हरिभिः सुतं याहि म॑दानां पते । उर्प नो हरिभिः सुतम्‌ ३१ 
द्विता यो वूँत्रहन्त॑मो विद इन्द्रः शतक्रतुः । उर्ष नो हरिभिः सुतम्‌ ३२ 
त्वं हि व॑त्रहन्नेषां पाता सोमानामसि । उर्प नो हरिभिः सुतम्‌ ३३ 
इन्द्र॑ इषे द॑दातु न ऋभुज्ञ्मृभुं रयिम्‌ । वाजी द॑दातु वाजिन॑म्‌ ३४ 


(८३) त्र्यशीतितमं सूक्तम्‌ 
(१-१२) द्वादशर्चस्यास्य सूक्तस्याङ्गिरसो बिन्दुः पृतदक्षो वा आृषिः । मरुतो 
देवताः । गायत्री छन्दः 
गौर्धयति मरुतां श्रवस्युर्माता मघोनाम्‌ । युक्ता वह्ली रर्थानाम्‌ १ 
यस्यां देवा उपस्थे व्र॒ता विश्वै धारय॑न्ते । सूर्यामासा टृशे कम्‌ २ 
तत्‌ सु नो विश्वै अर्य आ सदां गृणन्ति कारव॑ः । मरुतः सोम॑पीतये ३ 
अस्ति सोमो अयं सुतः पिर्बन्त्यस्य मरुतः । उत स्वराजो अश्विना ४ 
पिब॑न्ति मित्रो अर्यमा तनां पूतस्य वरुणः । त्रिषधस्थस्य जाव॑तः % 
उतो न्व॑स्य जोषमाँ इन्द्रः सुतस्य गोम॑तः । प्रातहोतिव मत्सति ६ 
कद॑त्विषन्त सूर॑ स्तिर आप॑ इव॒ स्त्रिधः । अर्षन्ति पूतदक्षसः ७ 
कद्व अद्य म॒हानां देवानामवो वुणे । त्मनां च दस्मवर्चसाम्‌ ८ 
आ ये बिश्वा पार्थिवानि पप्रर्थन्‌ रोचना दिवः । मरुतः सोम॑पीतये € 
त्यान्‌ नु पूतदक्षसो दिवो वो मरुतो हवे । अस्य सोम॑स्य पीतये १० 
त्यान्‌ नु ये वि रोद॑सी तस्तभुर्मरुतो हवे । अस्य सोम॑स्य पीतये १९ 
त्यं नु मारुतं गणं गिरिष्ठां वृषणं हवे । अस्य सोम॑स्य पीतये १२ 


(८४) चतुरशीतितमं सूक्तम्‌ 

(१-९) नवर्चस्यास्य सूक्तस्याङ्गिरसस्तिरश्ची्गषिः । इन्द्रो देवता । अनुष्टुप्‌ छन्दः 
आ त्वा गिरो रथीरिवा 5स्थुः सृतेर्षु गिर्वणः । 
अभि त्वा सम॑नूषते न्द्र व॒त्सं न मातर॑ः १ 
आ त्वां शक्रा अचुच्यवुः सुतास इन्द्र गिर्व॑णः । 
पिबा त्वश्स्यान्ध॑स इन्द्र विश्वासु ते हितम्‌ २ 
पिबा सोमं मदाय क मिन्द्र श्येनाभृतं सुतम्‌ । 
त्वं हि शश्व॑तीनां पती राजां विशामसि ३ 

श्रुधी हव॑ तिरश्चथा इन्द्र यस्त्वां सपर्यति । 
सुवीर्यस्य गोम॑तो रायस्पूर्धि म॒हाँ अंसि ४ 
इन्द्र यस्ते नवीयसीं गिर॑ मन्द्रामजीजनत्‌ । 
चिकित्विन्मनसं धिय॑ प्रबामृतस्य पिप्युषीम्‌ ५ 
तमु ष्टवाम यं गिर इन्द्रमुक्थानि वावृधु 
पुरूणर्यस्य पौस्या सिषासन्तो वनामहे ६ 

एतो न्विन्द्रं स्तवाम शद्धं शद्धेन साम्नां । 
शद्धैरुक्थैर्वावुध्वांसं शद्ध आशीर्वान्‌ ममत्तु ७ 
इन्द्र शद्धो न आ गहि शद्धः शद्धार्भिूतिर्भि 
शद्धो रयिं नि घारय शद्धो म॑मद्धि सोम्यः ८ 
इन्द्र॑ शद्धो हि नो रयिं शद्धो रानि दाशुषे । 
शद्धो वृत्राणि जिन्नसे शद्धो वार्ज सिषाससि € 


(८%) पञ्चाशीतितमं सूक्तम्‌ 
(१-२१) एकविंशत्यृचस्यास्य सूक्तस्य मारुतो द्युतान आ ङ्गिरसस्तिरश्चीर्वा ऋषिः । 
(१-१३, १४, १६-२१) प्रथमादित्रयोदशर्चा चतुर्दश्याः पादत्रयस्य 
षोडश्यादिषयणाश्ेन्द्रः, (१४) चतुर्दश्यास्तुरीयपादस्य मरुतः, (१) 


पञ्चदश्याश्चेन्द्राबृहस्पती देवताः । (१-३, ५-२०) प्रथमादितृचस्य 
पञ्चम्यादिषोडशर्चाञ्च त्रिष्टुप्‌, (४) चतुर्थ्या विराट, (२१) एकविंश्याश्व 
पुरस्ताज्जयोतिस््त्रष्टुप्‌ छन्दांसि 


अस्मा उषास आतिरन्त याममिन्द्राय नक्तमूर्म्याः सुवाचः । 
अस्मा आपों मातर॑ः सप्त तस्थु रनुभ्यस्तरांय सिन्ध॑वः सुपाराः १ 
अतिविद्धा विथुरेणा चिदस्त्रा त्रिः सस सान्‌ संहिता गिरीणाम्‌ । 
न तद्देवो न मर्त्यस्तुतुर्या द्यानि प्रबुद्धो वृषभश्चकार २ 

इन्द्रस्य वज आयसो निमिश्ल इन्द्रस्य बाहो्भयिष्ठमोर्जः । 

शीर्ष ब्रिन्द्रस्थ क्रत॑वो निरेक आसन्नेषन्त श्रुत्या उपाके ३ 

मन्ये त्वा यज्ञियं यज्ञियानां मन्ये त्वा च्यवनमर्च्युतानाम्‌ । 

मन्ये त्वा सत्व॑नामिन्द्र केतुं मन्ये त्वा वृषभं चर्षणीनाम्‌ ४ 

आ यड्अं बाह्वोरिन्द्र धत्से मदच्युतमह॑ये हन्तवा उ । 

प्र पर्वता ग्रनवन्त प्र गावः प्र ब्रह्माणो ग्रभिनर्च्न्त इन्द्रम्‌ ५ 

तर्मु षटवाम य इमा जजान बिश्वा जातान्यर्वराणयस्मात्‌ । 

इन्द्रेण मित्रं दिधिषेम गीर्भिरुपो नमोभिर्वृषभं विशेम ६ 

वृत्रस्य त्वा श्वसथादीर्षमाणा विश्वे देवा अंजहर्ये सखायः । 
मरुद्भिरिन्द्र स॒रूयं तें अस्त्व थेमा विश्वाः पूर्तता जयासि ७ 
त्रिः षष्टिस्त्वा मरुतो वावृधाना उस्त्रा ईव राशयों य॒ज्ञियांसः । 
उप त्वेर्मः कृधि नों भागधेयं शुष्मं त एना हविर्षा विधेम ८ 
तिग्ममार्युघं मरुतामनीकं कस्त॑ इन्द्र प्रति वज्रं दधर्ष । 
अनायुधासो असुरा अदेवाश्चक्रेण ताँ अर्प वप ऋजीषिन्‌ € 
मह उग्राय॑ तवसे सुवृक्तिं प्रेरय शिवत॑माय पश्वः । 

गिर्वाहसे गिर इन्द्राय पूर्वी र धेहि तन्वे कुविदङ्ग वेद॑त्‌ १० 
उक्थवाहसे विभ्बेँ मनीषां द्रुणा न पारमीरया न॒दीनांम्‌ । 

नि स्पृश धिया तन्ति श्रुतस्य जुष्टतरस्य कुव्रिदङ्ग वेद॑त्‌ ११ 
तद्विविड्डि यत्‌ त इन्द्रो जुजोषत्‌ स्तृहि सष्टतिं नम॒सा विवास । 
उर्प भूष जरितर्मा रुंवणयः श्रावया वार्च कुविदङ्ग वेदत्‌ १२ 
अवं द्रप्सो अ्ंशमतीमतिष्ठ दियानः कृष्णो द॒शर्भिः सहस्त्रैः । 
आवत्‌ तमिन्द्रः शच्या धर्मन्त मप स्त्रेहितीर्नम्णां अधत्त १३ 
द्रप्समपश्यं वि्षणे चर्र॑न्त मुपह्वरे नद्यो अंशमत्यांः । 

नभो न कृष्ण्मंवतस्थिवांस मिर्ष्यांमि वो वृषणो युध्यताजौ १४ 
अध द्रप्सो अशमत्यां उपस्थे ऽधारयत्‌ तन्वं तित्विषाणः । 

विशो अ्रदैवीरभ्यार॑चर॑न्ती र्बृहस्पतिना युजेन्द्रः ससाहे १५ 

त्वं ह त्यत्‌ सप्तभ्यो जाय॑मानो ऽशत्रुभ्यौ अभवः शत्रुरिन्द्र । 
गूळहे द्यार्वापूथिवी अन्वविन्दो विभुमद्यो भुर्वनेभ्यो रणं धाः १६ 
त्वं ह॒ त्यर्दप्रतिमानमोजो वञ्जेण वजिन्‌ घुषितो ज॑घन्थ । 

त्वं शुष्णस्यावातिरो वर्धत्रै स्त्वं गा ईन्द्र शच्येदविन्दः १७ 

त्वं ह त्यद्षषभ चर्षणीनां घनो वृत्राणां तविषो बभूथ । 

त्वं सिरन्धरसृजस्तस्तभानान्‌ त्वमपो अजयो दासर्पत्रीः १८ 

स सक्रत रणिता यः स॒तेष्व न॑त्तमन्युर्यो ग्रहेंब रेवान्‌ । 

य एक इन्नर्यपांसि कर्ता स व॑त्रहा प्रतीदन्यर्माहः १६ 

स वूत्रहेन्द्रश्चर्षणी धत्‌ तं सष्टत्या हव्यं हुवेम । 

स प्रांव्रिता मघवां नोऽधिवक्ता स वाज॑स्य श्रवस्यस्य दाता २० 

स वृत्रहेन्द्र सृभुक्ताः सद्यो जज्ञानो हव्या बभूव । 
कृणवन्नपांसि नर्या पुरूणि सोमो न पीतो हव्यः सखिभ्यः २१ 


(८६) षडशीतितमं सूक्तम्‌ 
(१-१५) पञ्चदशर्चस्यास्य सूक्तस्य काश्यपो रेभ ऋषिः । इन्द्रो देवता । (१-६) 
प्रथमादिनवर्चा बृहती, (१०, १३) दशमीत्रयोदश्योरतिजगती, (११-१२) 
एकादशीद्वादश्योरुपरिष्टाङ्रूहती, (१४) चतुर्दश्यास््त्रिष्टप्‌, (१५) पञ्चदश्याश्च 
जगती छन्दांसि 
या इन्द्र मुज आभरः स्ववाँ असुरेभ्यः । 
स्तोतारमिन्म॑घवन्नस्य वर्धय ये च त्वे वृक्तबर्हिषः १ 
यमिन्द्र दधिषे त्व मश्वं गां भागमठ्य॑यम्‌ । 
यज॑माने सुन्वति दक्षिणावति तस्मिन्‌ तं धेहि मा पणो २ 
य इन्द्र सस्त्यं्रतो ऽनुष्वापमर्दैवयुः । 
स्वैः ष एवैर्मुमुरत्‌ पोष्य॑ रयिं स॑नुतर्धेहि तं तत॑ः ३ 
यच्छक्रासि परावति यदर्वावति वृत्रहन्‌ । 
अतस्त्वा गीर्भि्युग्दिन्द्र केशिभिः सुतावाँ आ विवासति ४ 
यद्वासि रोचने दिवः स॑मुद्रस्याधिं विष्टपि । 
यत्‌ पार्थिवे सर्दने वृत्रहन्तम॒ यदन्तरिक्ष आ ग॑हि ५ 
स नः सोमेषु सोमपाः सुतेषु शवसस्पते । 
मादय॑स्व राध॑सा सूनृतावते न्द्र॑ राया परीणसा ६ 
मा न॑ इन्द्र परां वुण्‌ ग्भवां नः सधमाद्यः । 
त्वं न॑ ऊती त्वमिन्न आप्यं मा न॑ इन्द्र परां वृणक्‌ ७ 
अस्मे इन्द्र सचां सृते नि ष॑दा पीतये मर्धु । 
कृधी ज॑रित्रे मंघवन्नवों म॒ह दस्मे इन्द्र सचां सुते ८ 
न त्वां देवास॑ आशत न मर्त्यासो अद्रिवः । | 
विश्वां जातानि शर्वसाभिभ्रसि न त्वा देवास आशत ६ 
विश्वाः पर्तना अ्भिभूर्तरं नर॑ सजू स्त॑तक्षुरिन्द्र जजनुश्च राजसे । 
क्रत्वा वरिष्ठं वर॑ आमुरिमुतो ग्रमोजिष्ठं तवस॑ तरस्विन॑म्‌ १० 
समीं रेभासों अस्वर न्िन्द्रं सोम॑स्य पीतये । 
स्वर्पतिं यदीं वृधे घृतव्रतो द्योजसा समूतिभिः ११ 

नेमिं न॑मन्ति चक्ष॑सा मेषं विप्रां अभिस्वरा । 

सुदीतयो बो ग्रद्रुहो ऽपि कर्णे तरस्विनः समृक्व॑भिः १२ 

तमिन्द्र॑ जोहवीमि मघवानमुग्रं सत्रा दर्घानमप्रतिष्कुतं शरवांसि । 

मंहिष्ठो गीर्भिरा च॑ य॒ज्ञियो ववर्तद्राये नो विश्वां सुपथां कृणोतु व॒ज्जी १३ 

त्वंपुर॑ इन्द्र चिकिदेना व्योज॑सा शविष्ठ शक्र नाशयध्यै । 

त्वद्विर्ानि भुर्बनानि वज़िन्‌ द्यार्वा रेजेते पृथिवी च भीषा १४ 

तर्न्म ऋृतर्मिन्द्र शूर चित्र पात्वपो न व॑जिन्‌ दुरिताति पर्षि भूरिं । 

कदा न॑ इन्द्र राय आ द॑शस्ये र विश्वप्स्न्यस्य स्पृहयास्य॑स्य राजन्‌ १५ 
इति षष्ठाष्टके षष्ठोऽध्यायः । 


सप्तमोऽध्यायः 
व० १-३६ 
(८७) सप्ताशीतितमं सूक्तम्‌ 

(१-१२) द्वादशर्चस्यास्य सूक्तस्याङ्गिरसो नृमेध ऋषिः । इन्द्रो देवता । (१-६, 

८) प्रथमादितृचद्टयस्याष्टम्या आृचश्चोष्णिक, (७, १०-११) सप्तमीदशम्येकादशीनां 
ककुप्‌, (६, १२) नवमीद्वादश्योश्च पुर उष्णिक छन्दांसि 

इन्द्राय सार्म गायत विप्राय बृहते बृहत्‌ । धर्मकृते विपश्चिते पनस्य १ 
त्वर्मिन्द्राभिभूर॑सि त्वं सूर्यमरोचयः । विश्वकर्मा विश्वदैवो महाँ असि २ 
विभ्राजञ्जयोतिंषा स्वश रग॑च्छो रोचनं दिवः । देवास्तं इन्द्र सरूयाय॑ येमिरे 
डे 
एन्द्र नो गधि प्रियः संत्राजिदगोह्यः । गिरिर्न विश्वतस्पृथुः पर्तिर्दिनः ४ 
अभि हि स॑त्य सोमपा उभे बभूथ रोद॑सी । इन्द्रासि सुन्वतो वृधः पर्तिर्दिवः 
है 
त्वं हि शश्वतीना मिन्द्र॑ दर्ता पुरामसिं । हन्ता दस्योर्मनोर्वृधः पतिर्दिवः ६ 
अधा हीन्द्र गिर्वण उप॑ त्वा कार्मान्‌ महः स॑सुज्महें । उदेव यन्त॑ उदर्मिः ७ 
वाणं त्वा यव्याभि वर्ध॑न्ति शूर ब्रह्माणि । वावृध्वांसं चिदद्रिवो दिवेदिवे 
है डे. 
युञ्जन्ति हरी इषिरस्य गार्थयो रौ रथ॑ उरुय॑गे । इन्द्रवाहा वचोयुर्जा € 
त्वं न॑ इन्द्रा भरें ओजों नृम्णं श॑तक्रतो विचर्षणे । आ वीरं पृतनाषहम्‌ १० 
त्वं हि न॑ः पिता व॑सो त्वं माता श॑तक्रतो ब॒भूविथ । अर्था ते सुम्नमीमहे ११ 

त्वां शष्मिन्‌ पुरुहूत वाजयन्त मुर्पं ब्रुवे शतक्रतो । स नों रास्त सुवीर्यम्‌ 
श्र 


(८८) अपष्टाशीतितमं सूक्तम्‌ 
(१-८) अटष्टर्चस्यास्य सूक्तस्याङ्गिरसो नृमेध ऋषिः । इन्द्रो देवता । प्रगाथः 

(विषमर्चां बृहती, समर्चा सतोबुहती) छन्दः 
त्वामिदा ह्यो नरो ऽपीप्यन्‌ वज़िन्‌ भूर्णयः । 
स इन्द्र स्तोर्माहसामिह श्रुध्युप स्वर्सरमा गहि १ 
मत्स्वा सुशिप्र हरिवस्तदीमहे त्वे आ भूषन्ति वेधर्सः । 
तब श्रवास्युपमान्युक्थ्यां सुतेष्विन्द्र गिर्व॑णः २ 
श्राय॑न्त इव॒ सूर्य विश्वेदिन्द्रस्य भक्षत । 
वसूनि जाते जन॑मान ओज॑सा प्रतिं भागं न दीधिम ३ 
अन॑र्शरातिं बसुदामुर्प स्तुहि भद्रा इन्द्रस्य रातर्यः । 
सो अस्य कामे विधतो न रोषति मनों दानाय चोदयन्‌ ४ 
त्वमिन्द्र प्रतूर्तिष्वभि विश्वा असि स्पृधः । 
अशस्तिहा जनिता विश्वतूरसि त्वं तूर्य तरुष्यतः % 
अर्नु ते शुष्म॑ तुररय॑न्तमीयतुः ज्ञोणी शिशं न मातरा । 
विश्वास्ते स्पृर्घः शनथयन्त मन्यवे वृत्रं यदिन्द्र तूर्व॑सि ६ 
इत ऊती वो अजर॑ प्रहेतारमप्रहितम्‌ । 
आशं जेतारं हेतारं रथीत॑म मूर्त तुग्र्यावृधम ७ 
इष्कर्तारमर्निष्कृतं सह॑स्कृतं शातर्मूतिं शतक्रतुम्‌ । 
समानमिन्द्रमव॑से हवामहे वस॑वानं वसूजुर्व॑म्‌ ८ 


(८६) एकोननवतितमं सूक्तम्‌ 
(१-१२) द्वादशर्चस्यास्य सूक्तस्य (१-३, ६-१२) प्रथमादितृचस्य 
षष्ठ्यादिसप्तानामृचां भार्गवो नेमः, (४-५) चतुर्थीपञ्चम्योश्चेन्द्र ऋृषी । (१-७, 
१२) प्रथमादिसप्तर्चा द्वादश्याश्चेन्द्रः, (८) अष्टम्याः सुपर्णं इन्द्रो वा, (६) नवम्या 
वज्रो इन्द्रो बा, (१०-११) दशम्येकादश्योश्च वाग्देबताः । (१-५, १०-१२) 
प्रथमादिपञ्चर्चा दशम्यादितृचस्य च त्रिष्टुप्‌, (६) षष्ठया जगती, (७-६) 


SY) 


सप्तम्यादितृचस्य चानुष्टप्‌ छन्दांसि 

अयं त॑ एमि तर्न्वा पुरस्ता द्विश्वे देवा अभि मां यन्ति पश्चात्‌ । 
य॒दा मह्यं दीधरो भागमिन्द्राऽऽदिन्मयां कृणवो वीर्याणि १ 
दर्धामि ते मधुनो भक्षमग्रे हितस्ते भागः सुतो अस्तु सोम॑ः । 
अ्रसंश्च त्वं द॑क्तिणतः सखा मे ऽधां वुत्रार्णि जङ्घनाव भूरिं २ 
प्र सु स्तोम॑ भरत वाजयन्त इन्द्राय स॒त्यं यदि सत्यमस्ति । 
नेन्द्र अस्तीति नेम॑ उ त्व आह क ई ददर्श कमभि ष्टवाम ३ 
अयर्मस्मि जरितः प्श्य मेह विश्वां जातान्यभ्यस्मि मह्ना । 
ऋतस्य मा प्रदिशों वर्धय न्त्यादर्दिरो भुवना दर्दरीमि ४ 

आ यन्मां वेना अ्ररुहन्नृतस्यँ एकमासीनं हर्यतस्य पृष्ठे । 
मर्नश्चिन्मे हद आ प्रत्यवोच दचिंक्रदञ्छिशमन्तः सखायः ॐ 
विश्वेत्‌ ता ते सव॑नेषु प्रवाच्या या चकर्थ मघवन्निन्द्र सुन्व॒ते । 
पारावतं यत्‌ पुरुसंभृतं व स्वपार्वृणोः शरभाय ऋषिबन्धवे ६ 
प्र नूनं धावता पृथङ्‌ नेह यो वो अवावरीत्‌ । 

नि षीं वृत्रस्य मर्मणि वञ्जमिन्द्र अपीपतत्‌ ७ 

मनोजवा अय॑मान अआयसीम॑तरत्‌ पुर॑म्‌ । 

दिव सुपर्णो गत्वाय सोम॑ वजिण आभरत्‌ ८ 

समुद्रे अन्तः श॑यत उद्ना वर्जों अभीर्वृतः । 

भर्रन्त्यस्मे संयत॑ः पुरःप्रस्रवणा बलिम्‌ € 
यद्वाग्वर्दन्त्यविचेत॒नानि राष्ट्री देवानां निष॒साद॑ मन्द्रा । 

चर्तसतर ऊर्ज दुदुहे परयांसि क्व॑ स्विदस्याः परमं ज॑गाम १० 
देवीं वार्चसजनयन्त देवा स्तां विश्वरूपाः प॒शवो वदन्ति । 
सा नों मन्द्रेषमूर्जं दुहाना धेनुर्वागस्मानुप सुष्ट॒तेतु ११ 

सखे विष्णो वितरं वि क्र॑मस्व द्योर्देहि लोकं बजाय विष्कभे । 
हनाव वृत्रं रिशचांब सिन्धू निन्द्रस्य यन्तु प्रसवे विसृष्टाः १२ 


(६०) नवतितमं सूक्तम्‌ 
(१-१६) षोडशर्चस्यास्य सूक्तस्य भार्गवो जमदग्निरृषिः । (१-४, ५) 
प्रथमादिचतुरृचां पञ्चम्याः पादत्रयस्य च मित्रावरुणौ, (५-६) 
पञ्चम्यास्तृतीयपादस्य षष्ठ्याश्चादित्याः, (७-८) सप्तम्यष्टम्योरश्चिनो, (६-१०) 
नवमीदशम्योर्वायः, (११-१२) एकादशीद्वादश्योः सूर्यः, (१३) त्रयोदश्या उषाः 

सूर्यप्रभा वा, (१४) चतुर्दश्याः पवमानः, (१५-१६) पञ्चदशीषोडश्योश्च 
गौर्देबताः । (१-२, ४-१२) प्रथमाङ्कितीययोर््ृचोः पञ्चम्याद्यष्टानाञ्च प्रगाथः 
(विषमर्चा बृहती, समर्चा सतोबुहती), (३) तृतीयाया गायत्री, (४) चतुर्थ्याः 
सतोबृहती, (१३) त्रयोदश्या बृहती, 
(१४-१६) चतुर्दश्यादितृचस्य च त्रिष्टुप्‌ छन्दांसि 
अध॑गित्था स मर्त्यः शशमे देवतातये । 
यो नूनं मित्रावरुणावभिष्टय आचक्रे हव्यदातये १ 
वर्षिष्ठक्षत्रा उरुचक्न॑सा नरा राजांना दीर्घश्रुत्तमा । 
ता बाहता न दंसनां रथर्यतः साकं सूर्यस्य रश्मिभिः २ 
प्र यो वां मित्रावरुणा ऽजिरो दूतो अ्रद्र॑वत्‌ । 
अ्र्यःशीर्षा मदेरघुः ३ | 
न यः संपृच्छे न पुनर्हीतबे न संवादाय रमते । 
तस्मान्नो अद्य समृतेरुरुष्यतं बाहभ्यां न उरुष्यतम्‌ ४ 
प्र मित्राय प्रार्यम्णे स॑चर्थ्यमृतावसो । 
वरूथ्यं वरणे छन्द्यं वर्चः स्तोत्रं राज॑सु गायत ५ 
ते हिन्विरे अरुणं जेन्यं वस्वे क॑ पुत्रं तिसृणाम्‌ । 
ते धामान्यमृता मर्त्यांना मद॑ब्धा अभि चक्षते ६ 
आ मे वचांस्युद्यता द्युमत्तमानि कर्त्वा । 
उभा याँतं नासत्या स॒जोष॑सा प्रतिं हव्यानि वीतये ७ 
रातिं यद्टामरक्षसं हवामहे युवाभ्यां वाजिनीवसू । 
प्राचीं होत्रां प्रतिरन्तांवितं नरा गृणाना जमदग्निना ८ 
आ नों यज्ञं दिविस्पृशं वायो याहि सुमन्मभिः । 
अन्तः पवित्रे उपर्रि श्रीणानोई ऽयं शक्रो अयामि ते € 
वेत्य॑ध्वर्युः पथिभी रजिष्टेः प्रति हव्यानि वीतये । 
अर्धा नियुत्व उभर्यस्य नः पिन शुचिं सोमं गर्वाशिरम्‌ १० 
बण्महाँ असि सूर्य बळांदित्य महाँ असि । 
महस्ते सतो म॑हिमा प॑नस्यते ऽद्धा देव महाँ असि ११ 
बट्‌ सूर्य श्रब॑सा महाँ असि सत्रा देव महाँ असि । 
मह्या देवानामसुर्यः पुरोहितो विभु ज्योतिरदाभ्यम्‌ १२ 
इयं या नीच्यर्किणी रूपा रोहिंग्या कृता । 

चित्रेव प्रत्य॑दर्श्यायत्यश न्तर्दशर्सु बाहषुं १३ 

प्रजा हं तिस्त्रो अ्त्यार्यमीयुः ्यश्न्या अर्कमभितो विविश्रे । 
बृहद्धं तस्थौ भुव॑नेष्वन्तः पव॑मानो हरित आ विवेश १४ 
माता रुद्राणां दुहिता वर्स॑नां स्वसांदित्यानाममृत॑स्य नाभिः । 
प्र नु बोंचं चिकितुषे जनाय मा गामर्नागामर्दितिं बधिष्ट १५ 
वचोविदं वारच॑मुदीरय॑न्तीं विश्वाभिर्धीभिरुपतिष्ठमानाम्‌ । 
देवीं देवेभ्यः पर्येयुषीं गा मा मावृक्त मर्त्यो दभ्रचेताः १६ 


(६१) एकनवतितमं सूक्तम्‌ 
(१-२२) द्वाविंशत्यृचस्यास्य सूक्तस्य भार्गवः प्रयोगो बार्हस्पत्यः पावको वाम्रिर्वा, 
सहसः सुतौ गृहपतियविष्ठौ वा तयोरन्यतरो वा ऋृषिः । अम्िर्देवता । 
गायत्री छन्दः 

त्वम॑म्ने बृहद्टयो दर्धासि देव दाशुर्षे । कविर्गृहर्पतिर्युां १ 
स न ईळांनया सह देवाँ अग्रे दुवस्युवा । चिकिडिँभानवा ब॑ह २ 
त्वरयां ह स्विद्युजा वयं चोर्दिष्ठेन यविष्ठ्य । अभि ष्मो वार्ज॑सातये ३ 
और्वभृगुवच्छु्ि मप्रवानवदा ह॑वे । अग्निं समुद्रवाससम्‌ ४ 
हवे वात॑स्वनं कविं पर्जन्य॑क्रन्द्यं सह॑ः । ग्रम्रिं स॑मुद्रबाससम्‌ ५ 
ग्रा सवं संवितुर्यथा भगस्येव भुजिं हुवे । ग्रम्रिं समुद्रवाससम्‌ ६ 
अग्निं वों वृधन्तमध्वराणां पुरूतम॑म्‌ । अच्छा नप्त्रे सह॑स्वते ७ 
अयं यर्था न आभुवत्‌ त्वष्टा रूपेव तच्त्यां । अरस्य क्रत्वा यश॑स्वतः ८ 
अयं विश्वां अभि श्रियो ऽग्निर्दैवे्षु पत्यते । ग्रा वाजैरुप नो गमत्‌ & 
विश्वेषामिह स्तुहि होतृणां य॒शस्त॑मम्‌ । अम्रिं यज्ञेषुं पूर्व्यम्‌ १० 
शीरं पावकशोचिषं ज्येष्ठो यो दमेष्वा । दीदाय॑ दीर्घश्रत्त॑मः ११ 
तमर्वन्तं न सानसिं गृणीहि विप्र शष्मिर्णम्‌ । मित्रं न यांतयर्जनम्‌ १२ 
उप॑ त्वा जामयो गिरो देरदिंशतीर्हविष्कृत॑ः । वायोरनीके अस्थिरन्‌ १३ 
यस्य॑ त्रिधात्ववृतं ब॒र्हिस्तस्थावसँदिनम्‌ । आर्पश्चिन्नि द॑धा प॒दम्‌ १४ 
पदं देवस्य मीळ्हषो 5नांधृष्टाभिरूतिर्भिः । भद्रा सूर्य इबोपदूक १५ 
अम्रें घृतस्य धीतिभिस्तेपानो देव शोचिषा । आ देवान्‌ व॑क्षि यक्षि च १६ 
तं तवाजनन्त मातर॑ः कविं देवासो अङ्गिरः । हव्यवाहममौर्त्यम्‌ १७ 
प्रचेतसं त्वा कवे ऽम्नें दूतं वरेयम्‌ । हव्यवाहं नि षेदिरे १८ 

नहि मे अस्त्यघ्या न स्वर्धितिर्वन॑न्वति । अर्थैतादूग्भरामि ते १६ 

यद॑ग्ने कानि कानि चि दा ते दारूणि दध्मसि । ता जुषस्व यविष्ठ्य २० 
यदर्त््युपजिह्लिका यड्टम्रो अतिसर्पति । सर्व तद॑स्तु ते घृतम्‌ २१ 
अप्रिमिन्धानों मन॑सा धिय॑ सचेत मर्त्यः । अग्निमीधे विवस्व॑भिः २२ 


(६२) ड्रिनवतितमं सूक्तम्‌ 
(१-१४) चतुर्दशर्चस्यास्य सूक्तस्य कारवः सोभरिरृषिः । (१-१३) 
प्रथमादित्रयोदशर्चामस्रिः, (१४) चतुर्दश्याश्चाञ्मामरुतो देवताः । (१-४, ६) 
प्रथमादिचतुरृचां षष्ठ्याश्च बृहती, (५) पञ्चम्या विराड्रूपा, (७, ६, ११, १३) 
सप्तमीनवम्येकादशीत्रयोदशीनां सतोबृहती, (८, १२) ग्रष्टमीट्ठादश्योः ककुप्‌, 
(१०) दशम्या हुसीयसी गायत्री, (१४) चतुर्दश्याश्चानुष्टप छन्दांसि 
अदर्शि गातुवित्तमो यस्मिंन्‌ ब्रतान्यांदधुः । 
उपो षु जातमार्यस्य वर्धन मम्निं नैज्ञन्त नो गिर॑ः १ 
प्र दैवोदासो अग्नि देवाँ अच्छा न मज्मनां । 
अनु मातर॑ पृथिवीं वि वावृते तस्थौ नाक॑स्य सान॑वि २ 
यस्माद्रेजन्त कृष्टर्य श्चर्कृरत्यानि कृण्वतः । 
सहस्रसां मेधसाताविव त्मना ऽग्निं धीभिः स॑पर्यत ३ 
प्र यं राये निनीषसि मर्तो यस्ते बसो दार्श॑त्‌ । 
स वीरं ध॑त्ते अम्र उक्थशंसिनं त्मना सहस्त्रपोषिणंम्‌ ४ 
स टूळहे चिदभि तृणत्ति वाजमर्वता स धत्ते अक्षिति श्र्वः । 
त्वे दैवत्रा सदां पुरूवसो विश्वां वामानि धीमहि ५ 
यो विश्वा द्यते बसु होतां मन्द्रो जनानाम्‌ । 
मधोर्न पात्रा प्रथमान्य॑स्मै प्र स्तोमां यन्त्यग्मयै ६ 
अश्व॑ न गीर्भी रथ्यं सुदान॑वो मर्मृज्यन्ते देवयर्वः । 
उभे तोके तन॑ये दस्म विशपते पर्षि राघो मघोनाम्‌ ७ 
प्र मंहिष्ठाय गायत ञ्जृताव्नै बृहते शक्रशोचिषे । 
उपस्तुतासो अ्रम्रये ८ 
आ ब॑सते मघ्वा वीरवद्यशः समिंद्धो द्युम्नथार्हतः । 
कुविन्नो अस्य सुमतिर्नवीयस्य च्छा वार्जेभिरागम॑त्‌ € 
प्रेष्ठ॑मु प्रियाणां स्तुह्यांसावातिंथिम्‌ । 

अग्निं रर्थांनां यम॑म्‌ १० 

उर्दिता यो निर्दिता वेर्दिता व स्वा य॒ज्ञियो वर्तति । 
दुष्टरा यर्स्य प्रबणे नोर्मयो धिया वाजं सिषासतः ११ 
मा नों हणीतामतिथिर्व॑सूरग्रिः पुरुप्रशस्त एषः । 

यः सुहोता स्वध्वरः १२ हर 

मो ते रिषन्ये अच्छोक्तिभिर्वसो ऽग्रे केभिश्विदेवैं: । 
कीरिश्चिद्धि तवामीट्टे दूत्याय रातह॑व्यः स्वध्वरः १३ 
आग्रे याहि म॒रुत्स॑खा रुद्रेभिः सोम॑पीतये । 

सोभर्या उप॑ सुष्टतिं मादयस्व स्वरे १४ 


(६३) त्रिनवतितमं सूक्तम्‌ 
(१-१०) दशर्चस्यास्य सूक्तस्य वैश्वामित्रो मधुच्छन्दा आृषिः । पवमानः सोमो 
देवता । गायत्री छन्दः 
स्वादिष्ठया मर्दिष्ठया पव॑स्व सोम धार॑या । इन्द्राय पातंबे सुतः १ 
रक्ोहा विश्वच॑र्षणि रभि योनिमयोहतम्‌ । द्रुणा सधस्थमार्सदत्‌ २ 
वरिवोधात॑मो भव मंहिष्ठो वृत्रहन्तमः । पर्षि राधो मघोनाम्‌ ३ 
अभ्यर्ष महानां देवानां वीतिमन्धसा । अभि वार्जमुत श्रः ४ 
त्वामच्छा चरामसि तदिदर्थं दिवेदिवे । इन्दो त्वे न॑ आशसः ५ 
पुनाति ते परिस्त्रुतं सोमं सूर्यस्य दुहिता । वारेण शश्व॑ता तना ६ 
तमीमण्वीः समर्य आ गृभ्णन्ति योष॑णो दश॑ । स्वसारः पार्ये दिवि ७ 
तमीं हिन्वन्त्यग्रुवो धम॑न्ति बाकुरं दृतिम्‌ । त्रिधातु वारणं मरु ८ 
अभीरममच्नयां उत श्रीणन्ति धेनवः शिशम्‌ । सोममिन्द्राय पात॑वे € 
अस्येदिन्द्रो मदेष्वा विश्वां वृत्राणि जिघ्नते । शूरो म॒घा च॑ मंहते १० 


(६४) चतुर्नवतितमं सूक्तम्‌ 
(१-१०) दशर्चस्यास्य सूक्तस्य काण्वो मेधातिथिरृषिः । पवमानः सोमो देवता 
। गायत्री छन्दः 
पव॑स्व देव॒वीरतिं प॒वित्रं सोम॒ रंद्यां । इन्द्रमिन्दो वृषा विंश १ 
आ वबंच्यस्व महि प्सरो वुर्षेन्दो द्युप्नवत्तमः । आ योनिं धर्णसिः स॑दः २ 
अ्र्घुक्षत प्रियं मधु धारां सुतस्य वेधर्सः । अपो व॑सिष्ट सुक्रतुं: ३ 

महार्न्त त्वा म॒हीर न्वापों अ्रर्षन्ति सिन्ध॑वः । यद्गोभिर्वासयिष्यस ४ 
मामृजे धरुणो सोम॑ 

समुद्रो अ्रप्सु मामृजे विष्टम्भो धरुणो दिवः । : पवित्रे अस्मयुः ५ 

अ्रचिक्रदट्डषा हरि र्महान्‌ मित्रो न दर्शतः । सं सूर्येण रोचते ६ 

गिरर॑स्त इन्द ओज॑सा मर्मृज्यन्ते अपस्युवः । याभिर्मदाय शुम्भसे ७ 

तं त्वा मदाय घृष्व॑य उ लोककृलुमीमहे । तव प्रशस्तयो महीः ८ 

अस्मर्भ्यमिन्दविन्द्रयु र्म ध्वः पवस्व धार॑या । पर्जन्यो वृष्टिमाँ ईब € 

गोषा ईन्दो नृषा अस्य श्वसा वाजसा उत । आत्मा य॒ज्ञस्य॑ पूर्वर्यः १० 


(६५) पञ्चनवतितमं सूक्तम्‌ 
(१-१०) दशर्चस्यास्य सूक्तस्याजीगर्तिः शुनःशेपः (कृत्रिमो वैश्वामित्रो देवरातः) 

ऋषिः । पवमानः सोमो देवता । गायत्री छन्दः 
एष देवो अम॑र्त्यः पर्णवीरिव दीयति । अभि द्रोणान्यासदम्‌ १ 
एष देवो विपा कृतोऽति हरासि धावति । पव॑मानो अदाभ्यः २ 
एष देवो विपन्युभिः पव॑मान त्रृतायुर्भिः । हरिर्वाजाय मृज्यते ३ 
एष विश्वानि वार्या शूरो यन्निव सत्व॑भिः । पव॑मानः सिषासति ४ 
एष देवो र॑थर्यति पब॑मानो दशस्यति । आविष्कृंणोति वग्वनुम्‌ ५ 
एष विप्रैरभिष्टतो ऽपो देवो वि गाहते । दधद्रलानि दाशुषे ६ 
एष दिवं वि धांचति तिरो रजाँसि धार॑या । पव॑मानः कनिक्रदत्‌ ७ 
एष दिवं व्यास॑रत्‌ तिरो रजांस्यस्पृतः । पव॑मानः स्वध्व॒रः ८ 
एष प्रत्नेन जन्म॑ना देवो देवेभ्यः सुतः । हरिः पवित्रे अर्षति € 
एष उ स्य पुरुब्रतो ज॑ज्ञानो जनयन्निषः । धार॑या पवते सुतः १० 


(६६) षण्णवतितमं सूक्तम्‌ 
(१-१०) दशर्चस्यास्य सूक्तस्याङ्गिरसो हिरण्यस्तूप आृषिः । पवमानः सोमो देवता 
। गायत्री छन्दः 
सरना च सोम जेषि च पव॑मान महि श्र्वः । अर्था नो वस्य॑सस्कृधि १ 
सना ज्योतिः सना स्वर्विश्वा च सोम सौभ॑गा । अथां नो वस्य॑सस्कृधि 
२ 
सना दक्षमुत क्रतु मर्प सोम मृर्धो जहि । । अर्था नो वर्स्य॑सस्कृधि ३ 

पर्वीतारः पुनीतन सोममिन्द्राय पार्तबे । अर्था नो वस्य॑सस्कृधि ४ 

त्वं सूर्ये न ग्रा भज तव क्रत्वा तवोतिर्भिः । अर्था नो वस्य॑सस्कृधि ५ 
तव क्रत्वा तवोतिभि ज्योंक पश्येम सूर्यम्‌ । ग्रां नो वर्स्य॑सस्कृधि ६ 
अभ्यर्ष स्वायुध सोरम द्विबर्हसं रयिम्‌ । अर्था नो वस्य॑सस्कृधि ७ 
अभ्यर्श्घार्नपच्युतो रयिं समत्सु सासहिः । अर्था नो वस्य॑सस्कृधि ८ 
त्वां यज्ञैर॑वीवृधन्‌ पव॑मान विधर्मणि । अर्था नो वस्य॑सस्कृधि € 

रयिं नंश्चित्रमश्चिन मिन्दो विश्वायुमा भ॑र । अर्था नो वस्यसस्कृधि १० 


(६७) सप्तनवतितमं सूक्तम्‌ 
(१-११) एकादशर्चस्यास्य सूक्तस्य काश्यपोऽसितो देवलो वा ऋषिः । (१) 
प्रथमर्च इध्मः समिद्धो वाम्रिः, (२) द्वितीयायास्तनूनपात्‌, (३) तृतीयाया इव्ठः, 
(४) चतुर्थ्या बर्हिः, (५) पञ्चम्या देवीर्द्दारः, (६) षष्ठया उषासानक्ता, (७) 
सपम्या देव्यौ होतारो प्रचेतसौ, (८) अष्टम्यास्तिस्त्रो देव्यः सरस्वतीळाभारत्य 
(६) नवम्यास्त्वष्टा, (१०) दशम्या वनस्पतिः, (११) एकादश्याश्च स्वाहाकृतयो 
देवताः । (१-७) प्रथमादिसपर्चा गायत्री, (८-११) 
अष्टम्यादिचतसृणाञ्चानुष्टप्‌ छन्दसी 
समिद्धो विश्वतस्पतिः पव॑मानो वि राजति । प्रीणन्‌ वृषा कनिक्रदत्‌ १ 
तनूनपात्‌ पर्वमानः शृङ्गे शिशानो अर्थति । अन्तरिक्षेण रार॑जत्‌ २ 
ईळेन्यः पव॑मानो रयिर्वि रांजति द्युमान्‌ । मधोर्धाराभिरोजसा ३ 
ब॒र्हिः प्राचीनमोज॑सा पव॑मान स्तृणन्‌ हरिँः । देवेषु देव ईयते ४ 
उदातैर्जिहते बृहद्‌ द्वारो देवीर्हिरययीं: । पव॑मानेन सुष्टताः ५ 
सुशिल्पे बृहती मही पर्वमानो वृषणयति । नक्तोषासा न दर्शते ६ 
उभा देवा नचरक्षसा होतारा देव्या हुवे । पवमान इन्द्रो वर्षा ७ 
भार॑ती पव॑मानस्य सर॑स्व॒तीळां मही । 
इमं नों यज्ञमा ग॑मन्‌ तिस्त्रो देवीः सुपेशसः ८ 
त्वष्टांरमग्रजां गोपां पुरोयावानमा हवे । 
इन्दुरिन्द्रो वृषा हरिः पर्वमानः प्रजार्पतिः ६ 
वनस्पतिं पवमान मध्वा सर्म॑ङ्गधि धार॑या । 
सहस्त्रवल्शं हरिंतं भ्राज॑मानं हिरणयर्यम्‌ १० 
विश्वे देवाः स्वाहांकृतिं पर्वमानस्या ग॑त । 

ऽप्चिरिन्द्र सजोष॑स | 
वायुर्बृहस्पतिः सूर्यो : सजोषसः ११ 


(६८) अ्रष्टनवतितमं सूक्तम्‌ 
(१-६) नवर्चस्यास्य सूक्तस्य काश्यपोऽसितो देवलो वा ऋषिः । पवमानः सोमो 
देवता । गायत्री छन्दः 
मन्द्रया सोम धार॑या वर्षा पवस्व देवयुः । अव्यो वारेष्वस्मयुः १ 
अभि त्यं मद्यं मद्‌ मिन्दविन्द्र इतिं क्षर । अभि वाजिनो अर्व॑तः २ 
अभि त्यं पूर्व्यं मद॑ सुवानो अर्थ पवित्र आ । अभि वाजमुत श्र्वः ३ 
अनुं द्रप्सास इन्द॑व आपो न प्रवतांसरन्‌ । पुनाना इन्द्रमाशत ४ 
यमत्यमिव वाजिन॑ मृजन्ति योष॑णो दश॑ । वने क्रीर्व्डन्तमरत्यविम्‌ » 
तं गोभिर्वृष॑णं रसं मदाय देववीतये । सुतं भराय सं संज ६ 
देवो देवाय धारये न्द्राय पवते सुतः । पयो यद॑स्य पीपय॑त्‌ ७ 
आत्मा यज्ञस्य रंह्या सुष्वाणः प॑वते सुतः । प्रबनं नि पाति काव्यम्‌ ८ 
एवा पुनान ईन्द्रयु र म॑द॑ मदिष्ठ वीतये । गुहां चिद्दधिषे गिर॑ः € 


(६६) नवनवतितमं सूक्तम्‌ 
(१-६) नवर्चस्यास्य सूक्तस्य काश्यपोऽसितो देवलो वा ऋषिः । पवमानः सोमो 
देवता । गायत्री छन्दः 
अस॑ग्रमिन्दवः पथा धर्मन्नतर्स्य सुश्रियः । विदाना अस्य योज॑नम्‌ १ 
प्र धारा मध्वा अग्रियो महीरपो वि गांहते । हविर्हविष्षु वन्द्यः २ 
प्र युजो वाचो अग्रियो वृषाव॑ चक्रदद्वने । सद्माभि स॒त्यो अध्वरः ३ 
परि यत्‌ काव्यां कविर्नृम्णा वसानो अर्षति । स्व॑र्वाजी सिंषासति ४ 
पव॑मानो अभि स्पृधो विशो राजैव सीदति । यदीमृण्वन्ति वेधसः ५ 
अव्यो वारे परि प्रियो हरिर्वनेंषु सीदति । रेभो ब॑नुष्यते मती & 
स वाय॒मिन्द्रमश्चिना साकं मर्देन गच्छति । रणा यो अस्य धर्मभिः ७ 
आ मित्रावरुणा भगं मध्व॑ः पवन्त ऊर्मर्यः । विदाना अस्य शर्क्मभिः ८ 
अस्मभ्यं रोदसी रयिं मध्वो वार्जस्य सातयें । श्रवो वर्सूनि सं जिंतम्‌ & 


(१००) शततमं सूक्तम्‌ 
(१-६) नवर्चस्यास्य सूक्तस्य काश्यपोऽसितो देवलो वा ऋषिः । पवमानः सोमो 

देवता । गायत्री छन्दः 
एते सोमा अभि प्रिय मिन्द्रस्य कार्ममक्षरन्‌ । वर्धन्तो अस्य वीर्यम्‌ १ 
पुनानास॑श्चमूषदो गच्छ॑न्तो वायुम॒श्चिनां । ते नों धान्तु सुवीर्यम्‌ २ 
इन्द्र॑स्य सोम राध॑से पुनानो हार्दि चोदय । अृतस्य योनिमासदम्‌ ३ 
मृजन्ति त्वा दश क्षिपो हिन्वन्ति सप्त धीतर्यः । अनु विप्रां अमादिषुः ४ 
देवेभ्य॑स्त्वा मर्दाय क॑ सुंजानमति मेष्यः । सं गोभिर्वासयामसि % 
पुनानः कलशेष्वा वरस्त्राणयरुषो हरि: । परि गर्व्यान्यव्यत ६ 
मघोन आ प॑वस्व नो ज॒हि विश्वा अप द्विषः । इन्दो सखायमा विंश ७ 
वृष्टिं दिवः परिं स्रव द्युम्नं पृथिव्या अर्थि । सहो नः सोम प॒त्सुर्धाः ८ 
नुचक्ष॑सं त्वा व॒यमिन्द्र॑पीतं स्व॒र्विद॑म्‌ । भक्षीमहि प्रजामिर्षम्‌ € 


(१०१) एकोत्तरशततमं सूक्तम्‌ 
(१-६) नवर्चस्यास्य सूक्तस्य काश्यपोऽसितो देवलो वा ऋषिः । पवमानः सोमो 
देवता । गायत्री छन्दः 
परिं प्रिया दिवः कवि व॑यांसि नप्त्योर्हितः । सुवानो यांति कविक्र॑तुः १ 
प्रप्र क्षयाय पन्य॑से जनाय जुष्टो अद्रुहे । वीत्यर्षं चर्निष्ठया २ 
स सूनुर्मातरा शुर्चि जातो जाते अरोचयत्‌ । महान्‌ मही ऋतावृधा ३ 
स स॒प्त धीतिभिर्हितो नद्यो अजिन्वदद्रुहः । या एकमर्च्ति वावृधुः ४ 
ता अभि सन्तमस्तृंतं महे युर्वानमा द॑धुः । इन्द॑मिन्द्र तव॑ ब्रते ५ 
अभि वह्निरमँर्त्यः सप्त पश्यति वाब॑हिः । क्रिविर्देवीर॑तर्पयत्‌ ६ 
अवा कल्पैषु नः पुम स्तमांसि सोम योध्या । तानि पुनान जङ्घनः ७ 
नू नव्यसे नवीयसे सूक्तार्य साधया पथः । प्रब्वद्रौचया रुचः ८ 
पव॑मान महि श्रवो गामश्वं रासि वीरव॑त्‌ । सनां मेधां सना स्व॑ः € 


(१०२) द्रयत्तरशततमं सूक्तम्‌ 
(१-६) नवर्चस्यास्य सूक्तस्य काश्यपोऽसितो देवलो वा ऋषिः । पवमानः सोमो 
देवता । गायत्री छन्दः 
प्र स्वानासो रथां इवा ऊर्वन्तो न श्र॑बस्यर्बः । सोमासो राये अक्रमुः १ 
हिन्वानासो रथां इव दधन्विरे गभस्त्योः । भरासः कारिणामिव २ 
राजानो न प्रश॑स्तिभिः सोमासो गोभिरञ्जते । य॒ज्ञो न सप्त धातृभिः ३ 

परि सुवानास इन्द॑वो मर्दाय बर्हणा गिरा । सुता अर्षन्ति धार॑या ४ 
आपानासों विवस्व॑तो जन॑न्त उषसो भग॑म्‌ । सूरा अणवं वि त॑न्वते ५ 
अप द्वारां मतीनां प्रत्ना अणवन्ति कारवः । वृष्णो हर॑स आयर्वः & 
समीचीनास आसते होतारः ससरजामयः । प॒दमेक॑स्य॒ पिप्रतः ७ 
नाभा नाभिं न॒ ग्रा द॑दे च्ञुश्चित्‌ सूर्ये सर्चा । कवेरप॑त्यमा दुहे ८ 
अभि प्रिया दिवस्पद मध्वर्युभिर्गुहां हितम्‌ । सूरः पश्यति चर्॑सा ६ 


(१०३) व्यृत्तरशततमं सूक्तम्‌ 

(१-६) नवर्चस्यास्य सूक्तस्य काश्यपोऽसितो देवलो वा ऋषिः । पवमानः सोमो 
देवता । गायत्री छन्दः 

उपास्मै गायता नरः पवमानायेन्दवे । अभि देवाँ इर्यक्षते १ 
अभि ते मर्धुना पयो ऽथर्वाणो अशिश्रयुः । देवं देवार्य देवयु २ 
स न॑ः पवस्व शां गवे शां जनाय शमर्वते । शं राजन्नोषधीभ्यः ३ 
बभ्रवे नु स्वर्तवसे ऽरुणार्य दिविस्पर्शे । सोमाय गाथमर्चत ४ 
हस्त॑च्यृतेभिरद्रिभिः सुतं सोम॑ पुनीतन । मधावा धावता मर्घ ५ 
नमसेदुर्प सीदत दश्चेदभि श्रीणीतन । इन्दुमिन्द्र दधातन ६ 
अमित्रहा विच॑र्षणिः पव॑स्व सोम शां गवे । देवेभ्यो अनुकामकृत्‌ ७ 
इन्द्राय सोम पातवे मर्दाय परि षिच्यसे । मनश्चिन्मनसस्पर्तिः ८ 
पव॑मान सुवीर्यं रयिं सोम रिरीहि नः । इन्दविन्द्रेण नो युजा € 


(१०४) चतुरुत्तरशततमं सूक्तम्‌ 
(१-६) नवर्चस्यास्य सूक्तस्य काश्यपोऽसितो देवलो वा ऋषिः । पवमानः सोमो 
देवता । गायत्री छन्दः 
सोमा असृग्रमिन्दवः सुता आतस्य साद॑ने । इन्द्राय मर्घुमत्तमाः १ 
अभि विप्रां अनूषत गावो वत्सं न मातर॑ः । इन्द्रं सोम॑स्य पीतये २ 
मदच्युत्‌ चति सादने सिन्धोरूर्मा विपश्चित्‌ । सोमों गौरी अधि श्रितः ३ 
दिवो नाभां विचज्ञणो 5व्यो वारे महीयते । सोमो यः सुक्र्तः कविः ४ 
यः सोम॑ः कलशेष्वाँ अन्तः पवित्र आहितः । तमिन्दुः परि षस्वजे ५ 
प्र वाचमिन्दुरिष्यति समुद्रस्याधि विष्टपि । जिन्वन्‌ कोशं मधश्च॒त॑म्‌ ६ 
नित्य॑स्तोत्रो वनस्पति ्धीनामन्तः स॑बर्दुघ॑ः । हिन्वानो मानुषा युगा ७ 

अभि प्रिया दिवस्पदा सोमो हिन्वानो अर्षति । विप्रस्य धार॑या कविः ८ 
आ प॑वमान धारय रयिं सहस्त्रवर्चसम्‌ । अस्मे इन्दो स्वाभुवम्‌ ६ 


अष्टमोऽध्यायः 
व० १।३३। 
(१०५) पञ्चोत्तरशततमं सूक्तम्‌ 
(१-६) नवर्चस्यास्य सूक्तस्य काश्यपोऽसितो देवलो वा ऋषिः । पवमानः सोमो 
देवता । गायत्री छन्दः 

सोम॑ः पुनानो अर्घति सहस्त्रधारों अत्यविः । वायोरिन्द्रस्य निष्कृतम्‌ १ 
पर्व॑मानमवस्यवो विप्रमभि प्र गायत । सुष्वाणं देववीतये २ | 
पव॑न्ते वाज॑सातये सोमा: सहस्त्र॑ंपाजसः । गृणाना देववीतये ३ 
उत नो वाज॑सातये पर्वस्व बृहतीरिष॑ः । द्युमदिन्दो सुवीर्यम्‌ ४ 
ते न॑ः सहरस्त्रिणं रयिं पव॑न्तामा सुवीर्यम्‌ । सुवाना देवास इन्द॑वः ५ 
ग्रत्या हियाना न हेतृभि रसुग्रं वाज॑सातये । वि वारमर्व्यमाशर्वः ६ 
वाश्रा ्रर्षन्तीन्द॑वो ऽभि व॒त्सं न धेनवः । दुधन्विरे गभ॑स्त्योः ७ 
जुष्ट इन्द्राय मत्सरः पव॑मान कर्निक्रदत्‌ । विश्वा अप द्विषो जहि ८ 
अपघ्नन्तो अराव्णः पर्वमानाः स्वर्टर्शः । योनावृतस्य सीदत ६ 


(१०६) षडत्तरशततमं सूक्तम्‌ 
(१-८) अष्टर्चस्यास्य सूक्तस्य काश्यपोऽसितो देवलो वा ऋषिः । पवमानः सोमो 
देवता । गायत्री छन्दः 

परि प्रासिष्यदत्‌ कविः सिन्धोरूर्मावर्धि श्रितः । कारं बिभ्रत्‌ पुरुस्पृहम्‌ १ 
गिरा यदी सर्बन्धव॒ः पञ्च व्रार्ता अपस्यर्वः । परिष्कृणवन्तिं धर्णसिम्‌ २ 
अदस्य शष्मिणो रसे विश्वे देवा अमत्सत । यदी गोभिर्वसायते ३ 
निरिणानो वि धांवति जहच्छर्याि तान्वा । अ्रत्रा सं जिंघ्ते युजा ४ 
नप्तीभिर्यो विवस्वतः श्रो न मामृजे युर्वा । गाः कृण्वानो न निर्णिज॑म्‌ ५ 
अति श्रिती तिरश्चता गव्या जिगात्यण्व्या । वग्नुमियर्ति यं विदे ६ 
अभि क्षिपः सम॑ग्मत म॒र्जय॑न्तीरिषस्पर्तिम्‌ । पृष्ठा गुभ्णत वाजिनः ७ 
परिं दिव्यानि मर्मृशद्‌ विश्वानि सोम्‌ पार्थिवा । वर्सूनि याह्यस्मयुः ८ 

(१०७) सप्तोत्तरशततमं सूक्तम्‌ 

(१-८) अ्रष्टर्चस्यास्य सूक्तस्य काश्यपोऽसितो देवलो वा ऋषिः । पवमानः सोमो 
देवता । गायत्री छन्द 

एष धिया यात्यणठ्या शूरो रर्थेभिराशर्भिः । गच्छन्निन्द्रस्य निष्कृतम्‌ १ 
एष पुरू धियायते बृहते देवतातये । यत्रामृतास आसते २ 
एष हितो वि नीयते ऽन्तः शभ्राब॑ता प॒था । यदीं तुञ्जन्ति भूर्णयः ३ 
एष शृङ्गाणि दोर्घुब च्छिर्शीति शीति य॒थ्योई वृषा । नृम्णा दर्धान ओजसा ४ 
एष रुक्मिभिरीयते वाजी शश्रेभिरंशुभिः । पतिः सिन्धूनां भवन्‌ % 
एष वर्सूनि पिब्दना परुषा ययिवाँ अति । अब शादेषु गच्छति ६ 
एतं मृजन्ति मर्ज्यं मुप द्रोणेष्वायवः । प्रचक्राणं महीरिषः ७ 
एतमु त्यं दश क्षिपो मृजन्ति सप्त धीतय॑ः । स्वायुधं म॒दिन्त॑मम्‌ ८ 


(१०८) अ्रष्टोत्तरशततमं सूक्तम्‌ 

(१-८) अ्रष्टर्चस्यास्य सूक्तस्य काश्यपोऽसितो देवलो वा ऋषिः । पवमानः सोमो 
देवता । गायत्री छन्दः 

प्र ते सोतार ओणयो३ रसं मदाय घुष्व॑ये । सर्गो न तक्त्येतशः १ 
क्रत्वा दक्ष॑स्य र॒थ्य॑म॒पो वसांनमन्ध॑सा । गोषामण्वेषु सश्चिम २ 
अनप्तमप्सु दुष्टरं सोम॑ पवित्र आ सज । पुनीहीन्द्राय पार्तवे ३ 
प्र पुनानस्य चेत॑सा सोम॑ः पवित्रे अर्षति । क्रत्वा स॒धस्थमास॑दत्‌ ४ 
प्र त्वा नमोभिरिन्दव इन्द्र सोमा अ्रसुक्तत । म॒हे भराय कारिणः ५ 
पुनानो रूपे अव्यये विश्वा ग्रर्घन्नभि श्रियः । शूरो न गोर्ष तिष्ठति ६ 
दिवो न सानुं पिप्युषी धारां सुतस्य॑ वेधर्सः । वृथा पवित्रे अर्षति ७ 
त्वं सौम विपश्चितं तनां पुनान आयुषु । अव्यो वारं वि घांवसि ८ 


(१०६) नवोत्तरशततमं सूक्तम्‌ 
(१-८) अ्रष्टर्चस्यास्य सूक्तस्य काश्यपोऽसितो देवलो वा ऋषिः । पवमानः सोमो 
देवता । गायत्री छन्दः 
प्र निम्नेनेव सिन्ध॑वो घ्नन्तो वृत्राणि भूर्णयः । सोमा ग्रसूग्रमाशर्वः १ 
अभि सुवानास इन्द॑वो वृष्टयः पृथिवीमिव । इन्द्रं सोमासो अक्षरन्‌ २ 
अ्रत्यूमिर्मत्सरो मद॒ः सोम॑ः पवित्रे अर्षति । विघ्नन्‌ रक्षांसि देवयुः ३ 

आ कलशेषु धावति पवित्रे परि षिच्यते । उक्थैर्यज्ञेषुं वर्घते ४ 

अति त्री सोम रोचना रोहन्‌ न भ्राजसे दिव॑म्‌ । इष्णन्‌ त्सूर्य न चोदयः % 
अभि विप्रां अनूषत मूर्धन्‌ य॒ज्ञस्य॑ कारव॑ः । दर्धानाश्चक्॑सि प्रियम्‌ ६ 

तमुं त्वा वाजिनं नरो धीभिर्विप्रा अव॒स्यव॑ः । मृजन्ति देवतातये ७ 
मधोर्धारामनुं क्षर तीव्रः स॒घस्थमास॑दः । चार्ृताय॑ पीतये ८ 


(११०) दशोत्तरशततमं सूक्तम्‌ 
(१-७) सप्तर्चस्यास्य सूक्तस्य काश्यपोऽसितो देवलो वा ऋषिः । पवमानः सोमो 
देवता । गायत्री छन्दः 
परि सुवानो गिरिष्ठाः पवित्रे सोमो अज्ञाः । मर्देषु सर्वधा असि १ 
त्वं विप्रस्त्वं कवि र्मधु प्र जातमरन्ध॑सः । मर्देषु सर्वधा असि २ 
तव॒ विश्वै स॒जोष॑सो देवास॑ः पीतिमाशत । मदेषु सर्वधा असि ३ 
आ यो विश्वानि वार्या वर्सनि हस्तयोर्दधे । मदेषु सर्वधा असि ४ 
य इमे रोद॑सी मही सं मातरेव दोहते । मर्देषु सर्वधा असि ५ 
परि यो रोद॑सी उभे सद्यो वाजैभिरर्षति । मदेषु सर्वधा असि ६ 
स शष्मी कलशेष्वा पुनानो अचिक्रदत्‌ । मर्देषु सर्वधा असि ७ 


(१११) एकादशोत्तरशततमं सूक्तम्‌ 
(१-७) सप्तर्चस्यास्य सूक्तस्य काश्यपोऽसितो देवलो वा ऋषिः । पवमानः सोमो 
देवता । गायत्री छन्दः 
यत्‌ सौम चित्रमुक्थ्यं दिव्यं पार्थिवं वर्स । तन्नः पुनान आ भ॑र १ 
युवं हि स्थः स्वर्पती इन्द्रश्च सोम गोप॑ती । ईशाना पिप्यतं धिय॑ः २ 
वृषां पुनान आयुर्षु स्तनयन्नधि ब॒र्हिषि । हरिः सन्‌ योनिमास॑दत्‌ ३ 
अर्वांचशन्त धीतर्यो वृषभस्याधि रेत॑सि । सूनोर्व॑त्सस्य मातरः ४ 
कुविद्रषणयन्तीभ्यः पुनानो गर्भमाद्ध॑त्‌ । याः शक्रं ठुहते पय॑ः » 
उप॑ शिक्षापतस्थुषो भियसमा धैहि शत्रुषु । पर्वमान विदा रयिम्‌ ६ 
नि शत्रोः सोम वुष्णयं नि शुष्मं नि वर्यस्तिर । दूरे वां स॒तो अन्ति वा ७ 


(११२) द्वादशोत्तरशततमं सूक्तम्‌ 
(१-७) सप्तर्चस्यास्य सूक्तस्य काश्यपोऽसितो देवलो वा ऋषिः । पवमानः सोमो 

देवता । गायत्री छन्दः 
प्र कविर्देवर्वीतये ऽव्यो वारेभिरर्षति । साह्वान्‌ विश्वा अभि स्पृधः १ 
स हि ष्मा जरितृभ्य आ वाजं गोमन्तमिन्वति । पव॑मानः सहस्त्रम्‌ २ 
परि विश्वानि चेत॑सा मृशसे पर्वसे म॒ती । स न॑ः सोम श्रवो विदः ३ 
अर्भ्यर्ष बृहद्यशो मधर्वद्यो धुवं रयिम्‌ । इष॑ स्तोतृभ्य आ भ॑र ४ 
त्वं राजेव सुव्रतो गिर॑ः सोमा विवेशिथ । पुनानो व॑ह्वे अद्भधत ५ 
स वह्निरप्सु दुष्टरो मृज्यमानो गभ॑स्त्योः । सोम॑श्चमूषं सीदति ६ 
क्रीळर्मखो न म॑हयुः पवित्रं सोम गच्छसि । दध॑त्‌ स्तोत्रे सुवीर्यम्‌ ७ 


(११३) त्रयोदशोत्तरशततमं सूक्तम्‌ 
(१-७) सप्तर्चस्यास्य सूक्तस्य काश्यपोऽसितो देवलो वा ऋषिः । पवमानः सोमो 
देवता । गायत्री छन्दः 
एते धांब॒न्तीन्द॑बः सोमा इन्द्राय घुष्व॑यः । मत्सरासः स्वर्विदः १ 
प्रवृणवन्तो अभियुजः सुष्व॑ये वरिवोविदः । स्वयं स्तोत्रे ब॑यस्कृत॑ः २ 
वृथा क्रीळन्त इन्द॑वः स॒धस्थ॑म॒भ्येकमित्‌ । सिन्धोरूर्मा व्य॑क्षरन्‌ ३ 
एते विश्वानि वार्या पवमानास आशत । हिता न सप्त॑यो रथे ४ 
आस्मिन्‌ पिशङगमिन्दवो दधाता वेनमादिशे । यो अस्मभ्यमरावा ५ 
ऋभुर्न रथ्यं नवं दर्धाता केत॑मादिशै । शक्राः प॑वध्वमर्णंसा ६ 
एत उ त्ये अंबीबशन्‌ काष्ठां बाजिनों अक्रत । सतः प्रासांविषुर्मतिम्‌ ७ 


(११४) चतुर्दशोत्तरशततमं सूक्तम्‌ 
(१-७) सप्तर्चस्यास्य सूक्तस्य काश्यपोऽसितो देवलो वा ऋृषिः । पवमानः सोमो 
देवता । गायत्री छन्द 
एते सोमास आशवो र्था इव प्र वाजिनः । सर्गाः सृष्टा अहेषत १ 
एते वातां इवोरवः पर्जन्यस्येव वृष्टयः । अग्नेरिव भ्रमा वृथा २ 
एते पता विपश्चितः सोमांसो दध्याशिरः । विपा व्यांनशर्धियः ३ 
एते मृष्टा अमर्त्याः ससृवांसो न शश्रमुः । इयक्षन्तः पथो रजः ४ 
एते पृष्ठानि रोदसो बिंप्रयन्तो व्यानशः । उतेदमुत्तमं रज॑ः & 
तन्तु तन्वानमूत्तम मनुं प्रवर्त आशत । उतेदमुत्तमाय्य॑म्‌ ६ 
त्वं सोम पणिभ्य आ बसु गर्व्यानि धारयः । ततं तन्तुमचिक्रदः ७ 


580 


MAHARISHI UNIVERSITY OF MANAGEMENT ऋक वेद i 
VEDIC LITERATURE COLLECTION त्र पु क्‌ बद [Rik Veda] 


(११५) पञ्चदशोत्तरशततमं सूक्तम्‌ 
(१-७) सप्तर्चस्यास्य सूक्तस्य काश्यपोऽसितो देवलो वा ऋषिः । पवमानः सोमो 
देवता । गायत्री छन्दः 
सोमा असृग्रमाशवो मधोर्मदस्य धार॑या । अभि विश्वानि काव्यां १ 
अन॑ प्रबार्स आयवः प॒दं नवीयो अक्रमुः । रुचे ज॑नन्त सूर्यम्‌ २ 
ग्रा पवमान नो भरा ऽयो अ्रदाशुषो गर्यम्‌ । कृधि प्रजाव॑तीरिषंः ३ 
अभि सोमास आयवः पर्वन्ते मद्यं मद॑म्‌ । अभि कोश॑ मधुश्चुतम्‌ ४ 
सोमो अ्र्षति धर्णसि र्दर्घांन इन्द्रियं रस॑म्‌ । सुवीरौ अभिशस्तिपाः ५ 
इन्द्राय सोम पवसे देवेभ्यः सधमाद्यः । इन्दो वाज॑ सिषाससि ६ 
अस्य पीत्वा मर्दाना मिन्द्रो बुत्राणर्यप्रति । जघार्न जघर्नज्च नु ७ 


(११६) षोडशोत्तरशततमं सूक्तम्‌ 
(१-७) सप्तर्चस्यास्य सूक्तस्य काश्यपोऽसितो देवलो वा ऋषिः । पवमानः सोमो 
देवता । गायत्री छन्दः 
प्र सोमांसो अधन्विषुः पर्वमानास इन्द॑वः । श्रीणाना अप्सु म॑झत १ 
अभि गावो अधन्विषुरापो न प्रवतां य॒तीः । पुनाना इन्द्रमाशत २ 
प्र पवमान धन्वसि सोमेन्द्राय पात॑वे । नृभिर्यतो वि नीयसे ३ 
त्वं सोम नृमार्दनः पर्वस्व चर्षणीसहे । सस्त्रियों अनुमाद्यः ४ 
इन्दो यदद्रिभिः सुतः पवित्रं परिधाव॑सि । अरमिन्द्रस्य घाम्नें ५ 
पव॑स्व वृत्रहन्तमो क्थेभिरनुमारद्यः । शुचिः पावको अरद्धतः ६ 
शुचिः पावक उंच्यते सोम॑ः सुतस्य मध्व॑ः । देवावीर॑घशंस॒हा ७ 


(११७) सप्तदशोत्तरशततमं सूक्तम्‌ 
(१-६) षङड्चस्यास्य सूक्तस्यागस्त्यो दृव्व्हच्युत ऋषिः । पवमानः सोमो देवता । 
गायत्री छन्दः 
पर्वस्व दक्षसार्धनो देवेभ्यः पीतये हरे । मरुद्यो वायवे मर्दः १ 
पर्वमान धिया हितोई ऽभि योनिं कनिक्रदत्‌ । धर्मणा वायुमा विश २ 
सं देवैः शोभते वुर्षा कविर्योनावधि प्रियः । वृत्रहा दैव॒वीत॑मः ३ 
विश्वां रूपाणयांविशन्‌ पुनानो यांति हर्य॒तः । यत्रामृतास आस॑ते ४ 

अरुषो जनयन्‌ गिरः सोमः पवत आयुषक्‌ । इन्द्रं गच्छन्‌ कविक्र॑तुः ५ 
आ प॑वस्व मदिन्तम पवित्रं धार॑या कवे । अर्कस्य योनिमासदम्‌ ६ 


(११८) अटष्टादशोत्तरशततमं सूक्तम्‌ 
(१-६) षड़चस्यास्य सूक्तस्य दाव्व्हच्युत इध्मवाह त्रूषिः । पवमानः सोमो देवता 
। गायत्री छन्दः 
तम॑मृक्षन्त वाजिन मुपस्थे ग्रदितेरधि । विप्रासो अण्व्या धिया १ 
तं गावो अभ्य॑नूषत सहस्त्रंधारमर्च्तितम्‌ । इन्द धर्तारमा दिवः २ 
तं वेधां मेधर्याह्यन्‌ पर्वमानमधि द्यवि । घर्गसिं भूरिधायसम्‌ ३ 
तम॑ह्यन्‌ भुरिजोर्थिया संवर्सानं विवस्व॑तः । पतिं वाचो अर्दाभ्यम्‌ ४ 
तं सानावधि जामयो हरिं हिन्वन्त्यद्रिभिः । हर्यतं भूरिंचक्षसम्‌ ५ 
तं त्वां हिन्वन्ति वेधसः पव॑मान गिरावुर्धम्‌ । इन्दविन्द्राय मत्सरम्‌ ६ 


(११६) एकोनविंशत्युत्तरशततमं सूक्तम्‌ 
(१-६) षड़चस्यास्य सूक्तस्याङ्गिरसो नृमेध आृषिः । पवमानः सोमो देवता । 
गायत्री छन्दः 
एष कविरभिष्टतः पवित्रे अधिं तोशते । पुनानो घ्नन्नप स्त्रिघः १ 
एष इन्द्राय वायवे स्व॒र्जित्‌ परि षिच्यते । पवित्रे दक्षसाधनः २ 
एष नृभिर्वि नीयते दिवो मूर्धा वृषा सुतः । सोमो वनेषु विश्ववित्‌ ३ 
एष गव्युरंचिक्रदत्‌ पव॑मानो हिरण्ययुः । इन्दुः सत्राजिदस्त॑तः ४ 
एष सूर्येण हासते पर्वमानो अधि द्यवि । पवित्रे मत्सरो मद॑ः ५ 
एष शष्म्य॑सिष्यद दन्तरिंक्षे वृषा हरिः । पुनान इन्दुरिन्द्रमा ६ 


(१२०) विंशत्युत्तरशततमं सूक्तम्‌ 
(१-६) षड़चस्यास्य सूक्तस्याङ्गिरसः प्रियमेध ऋषिः । पवमानः सोमो देवता । 
गायत्री छन्दः 
एष वाजी हितो नृभि र्विश्वविन्मर्नसस्पतिः । अव्यो वारं वि धावति १ 
एष पवित्रे अक्षरत्‌ सोमों देवेभ्यः सुतः । विश्वा धामान्याविशन्‌ २ 
एष देवः शैभायते ऽधि योनावमर्त्यः । वृत्रहा देव॒वीत॑मः ३ 

एष बुषा कनिक्रद दशभिर्जामिभिर्यतः । अभि द्रोणानि धावति ४ 
एष सूर्यमरोचयत्‌ पर्वमानो विचर्षणिः । विश्वा धार्मानि विश्ववित्‌ ५ 
एष शष्म्यर्दाभ्यः सोमः पुनानो अ्रर्षति । देवावीरघशंसहा ६ 


(१२१) एकविंशत्युत्तरशततमं सूक्तम्‌ 
(१-६) षड़चस्यास्य सूक्तस्याङ्गिरसो नृमेध आृषिः । पवमानः सोमो देवता । 
गायत्री छन्दः 
प्रास्य धारां अक्षरन्‌ वृष्ण॑ः सुतस्यौरज॑सा । देवाँ अन॑ प्रभूर्घतः १ 
सप्तिं मृजन्ति वेधसौ गृणान्तः कारवो गिरा । ज्योतिर्जज्ञानमुक्थ्य॑म्‌ २ 
सुषहा सोम तानि ते पुनानाय॑ प्रभूवसो । वर्धा समुद्रमुक्थ्यम्‌ ३ 
विश्वा वसूनि संजयन्‌ पव॑स्व सोम॒ धार॑या । इनु द्वेषांसि सध्र्यक्‌ ४ 
रक्षा स॒ नो अर॑रुषः स्वनात्‌ स॑मस्य कस्य॑ चित्‌ । निदो यत्र॑ मुमुच्महेँ ५ 
एन्दो पार्थिवं रयिं दिव्यं प॑वस्व धार॑या । द्युमन्तं शुष्ममा भ॑र ६ 


(१२२) द्राकिंशत्युत्तरशततमं सूक्तम्‌ 
(१-६) षङड़चस्यास्य सूक्तस्याङ्गिरसो बिन्दुर्मृषिः । पवमानः सोमो देवता । 
गायत्री छन्दः 

प्र घारा अस्य शष्मिणो वूर्था पवित्रे अक्षरन्‌ । पुनानो वार्चमिष्यति १ 
इन्दुर्हियानः सोतृर्भि र्मुज्यमानः कनिक्रदत्‌ । इय॑र्ति वमुमिन्द्रियम्‌ २ 

अआ नः शुष्म॑ नृषाह्य॑ वौरव॑न्तं पुरुस्पृहम्‌ । पव॑स्व सोम धार॑या ३ 

प्र सोमो अति धार॑या पव॑मानो असिष्यदत्‌ । अभि द्रोणान्यासद॑म्‌ ४ 
अप्सु त्वा मर्धुमत्तमं हरिं हिन्वन्त्यद्रिभिः । इन्दविन्द्राय पीतये ५ 
सुनोता मर्धुमत्तमं सोममिन्द्राय वजियशें । चारु शर्धाय मत्सरम्‌ ६ 


(१२३) त्रयोविंशत्युत्तरशततमं सूक्तम्‌ 
(१-६) षड़चस्यास्य सूक्तस्य राहूगणो गोतम ऋषिः । पवमानः सोमो देवता । 
गायत्री छन्दः 
प्र सोमासः स्वाध्यः पर्वमानासो अक्रमुः । रयिं कृण्वन्ति चेत॑नम्‌ १ 
दिवस्पृथिव्या अधि भवैन्दो द्युम्न॒वर्धनः । भवा वाजानां पत्तिः २ 

तुभ्यं वार्ता अभिप्रिय स्तुर््यमर्षन्ति सिन्ध॑वः । सोम वर्धन्ति ते मर्हः ३ 

आ प्यायस्व समेतु ते विश्वर्तः सोम वृष्ण्यम्‌ । भवा वार्जस्य संगथे ४ 
तुभ्यं गावो घृतं पयो बच्चों दुदुहे ग्रर्क्षितम्‌ । वर्षिष्ठे अधि सानवि ५ 
स्वायुधर्स्य ते सतो भु्वनस्य पते वयम्‌ । इन्दौ सखित्वमुश्मसि ६ 


(१२४) चतुर्विशत्युत्तरशततमं सूक्तम्‌ 
(१-६) षड़चस्यास्य सूक्तस्यात्रेयः श्यावाश्व क्रषिः । पवमानः सोमो देवता । 
गायत्री छन्दः 
प्र सोमांसो मदच्युतः श्रव॑से नो मघोनः । सुता विदर्थे अक्रमुः १ 
आदीं त्रितस्य योष॑णो हरिं हिन्वन्त्यर्द्रिभिः । इन्दुमिन्द्राय पीतये २ 
आदी हंसो य्था ग॒णं विश्व॑स्यावीवशन्मतिम्‌ । अत्यो न गोभिरज्यते ३ 
उभे सोमावचाकशन्‌ मृगो न त॒क्तो अर्षसि । सीर्दन्नतस्य योनिमा ४ 
अभि गावो अनूषत योषा जारमिंव प्रियम्‌ । अ्रग॑न्नाजिं यथां हितम्‌ ५ 
अस्मे धेहि द्युमद्मशों मघर्वद्श्च मह्य॑ च । सनिं मेधामुत श्रः ६ 


(१२५) पञ्चविंशत्यृत्तरशततमं सूक्तम्‌ 
(१-६) षङड्चस्यास्य सूक्तस्याप्तयस्त्रित ऋषिः । पवमानः सोमो देवता । गायत्री 
छ्न्दः 
प्र सोमासो विपश्चितो ऽपां न यन्त्यूर्मयः । वर्नानि महिषा ईव १ 
अभि द्रोणानि बभ्रवः शक्रा ऋतस्य धार॑या । वाजं गोम॑न्तमक्षरन्‌ २ 
सुता इन्द्राय वायवे वरुणाय मरुद्मः । सोमा ग्र्षन्ति विष्णवे ३ 
तिस्त्रो वाच उदीरते गावो मिमन्ति घेनव॑ः । हरिरेति कनिक्रदत्‌ ४ 
अभि ब्रह्मीरनूषत यह्वीऋतस्यं मातरः । मर्मृज्यन्तँ दिवः शिशम्‌ ५ 
रायः समुद्रांश्चत्रो ऽस्मर्भ्य सोम विश्वतः । अआ पवस्व सहस्त्रिणः ६ 


(१२६) षड्विंशत्युत्तरशततमं सूक्तम्‌ 
(१-६) षङड़चस्यास्य सूक्तस्याप्तथस्त्रित ऋषिः । पवमानः सोमो देवता । गायत्री 
छ्न्दः 
प्र सुंबानो धार॑या तने न्दुर्हिन्वानो अर्षति । रुजटूळहा व्योज॑सा १ 

सृत इन्द्राय वायवे वरुणाय मरुब्मः । सोमों अर्षति विष्ण॑वे २ 
वुषांणं वूर्षभिर्यतं सुन्वन्ति सोममद्रिभिः । दुहन्ति शक्मना पर्यः ३ 
भुव॑त्‌ त्रितस्य मर्ज्यौ भुवदिन्द्राय मत्सरः । सं रूपैरज्यते हरिः ४ 
अभीमृतस्य विष्टर्प दुहते प॒श्निमातरः । चारु प्रियतमं हविः ५ 
समॅनमहुता इमा गिरो अर्षन्ति सस्त्रुर्तः । धेनूर्वाश्रो अवीवशत्‌ ६ 


(१२७) सप्रविंशत्युत्तरशततमं सूक्तम्‌ 
(१-६) षङड़चस्यास्य सूक्तस्याङ्गिरसः प्रभूवसुरृषिः । पवमानः सोमो देवता । 
गायत्री छन्दः 
आ न॑ः पवस्व धार॑या पर्वमान रयिं पृथुम्‌ । यया ज्योतिर्विदासिं नः १ 
इन्दौ समुद्रमीङ्कय पव॑स्व विश्वमेजय । रायो धर्ता न ओज॑सा २ 
त्वरयां वीरेश वीरवो ऽभि ष्याम पृतन्यतः । क्षरा णो अभि वार्यम्‌ ३ 
प्र बाजमिन्दुरिष्यति सिर्षासन्‌ वाजसा ऋषि: । बता विदान आर्यधा ४ 
तं गीर्भिर्वाचमीङ्कयं पुनानं वासयामसि । सोमं जनस्य गोर्पतिम्‌ ५ 
विश्वो यस्य॑ ब्रते जनों दाधार घर्मणस्पर्तेः । पुनानस्य॑ प्रभूब॑सोः ६ 


(१२८) अ्रष्टाविंशत्युत्तरशततमं सूक्तम्‌ 
(१-६) षड़चस्यास्य सूक्तस्याङ्गिरसः प्रभ्ूवसुक्रूषि:ः । पवमानः सोमो देवता । 
गायत्री छन्दः 

अर्सर्जि रथ्यां यथा पवित्रे चम्बॉः सुतः । कार्ष्मन्‌ बाजी न्यक्रमीत्‌ १ 

स वहलः सोम जागृविः पव॑स्व देववीरति । अभि कोश॑ मधश्च॒त॑म्‌ २ 

स नो ज्योतींषि पर्व्य पवमान वि रौचय । क्रत्वे दक्षाय नो हिन ३ 
शम्भमान आतायुरभिं र्मुज्यमांनो गभ॑स्त्योः । पर्वते वारे ग्रव्यये ४ 

स विश्वां दाशुषे वस सोमो दिव्यानि पार्थिवा । पर्व॑तामान्तरिच्या % 

आ दिवस्पृष्ठर्मश्वयु गव्ययुः सोम रोहसि । वीरयुः श॑वसस्पते ६ 


(१२६) एकोनत्रिंशदुत्तरशततमं सूक्तम्‌ 
(१-६) षङड़चस्यास्य सूक्तस्याङ्गिरसो रहूगण ऋषिः । पवमानः सोमो देवता । 
गायत्री छन्दः 

स सुतः पीतये वृषा सोमः पवित्रे अर्षति । विघ्नन्‌ रक्षांसि देवयुः १ 
स पवित्रे विचक्षणो हरिरर्षति धर्णसिः । अभि योनिं कनिक्रदत्‌ २ 

स वाजी रोचना दिवः पर्वमानो वि धांवति । रक्षोहा वार्रमव्यर्यम्‌ ३ 
स त्रितस्याधि सान॑वि पर्वमानो अरोचयत्‌ । जामिभिः सूर्य॑ सह ४ 
स वंत्रहा बर्षा सुतो वरिवोविदर्दाभ्यः | सोमो वार्जमिवासरत्‌ ५ 

स देवः कविनेंषितोई ऽभि द्रोणानि धावति । इन्दुरिन्द्राय मंहनां ६ 


(१३०) त्रिंशदुत्तरशततमं सूक्तम्‌ 
(१-६) षङड़चस्यास्य सूक्तस्याङ्गिरसो रहूगण ऋषिः । पवमानः सोमो देवता । 
गायत्री छन्दः 
एष उ स्य वृषा रथो उव्यो वारॅभिरर्षति । गच्छन्‌ वाजँ सहस्त्रिण॑म्‌ १ 
एतं त्रितस्य योष॑णो हरि हिन्वन्त्यरद्रिभिः । इन्दुमिन्द्राय पीतये २ 
एतं त्यं हरितो दश॑ मर्मृज्यन्ते अपस्युव॑ः । याभिर्मदाय शुम्भते ३ 
एष स्य मार्नुषीष्वा श्येनो न विक्षु सीदति । गच्छञ्जारो न योषित॑म्‌ ४ 
एष स्य मद्यो रसो ऽव॑ चष्टे दिवः शिशः । य इन्दुर्वारमाविंशत्‌ » 
एष स्य पीतये सुतो हरिरर्षति धर्णसिः । क्रन्दन्‌ योनिमभि प्रियम्‌ ६ 


(१३१) एकत्रिंशदुत्तरशततमं सूक्तम्‌ 
(१-६) षङड़चस्यास्य सूक्तस्याङ्गिरसो बृहन्मति्ृषिः । पवमानः सोमो देवता । 
गायत्री छन्दः 
आशुरर्ष बृहन्मते परिं प्रियेण धाम्नां । यत्रं देवा इति ब्रब॑न्‌ १ 
परिष्कृणवन्ननिंष्कृतं जनाय यातयन्निर्षः । वृष्टिं दिवः परिं सत्रब २ 
सुत एति पवित्र आ त्विषिं दर्धांन ओज॑सा । विचक्षाणो विरोचय॑न्‌ ३ 
अयं स यो दिवस्परि रघुयार्मा पवित्र आ । सिन्धोरूर्मा व्यक्रत्‌ ४ 
आविवासन परावतो अ्रथों अर्वावतः सुतः । इन्द्राय सिच्यते मर्घ ५ 
समीचीना अनूषत हरिं हिन्वन्त्यरद्रिभिः । योनावृतस्य सीदत ६ 


(१३२) द्वात्रिंशदुत्तरशततमं सूक्तम्‌ 
(१-६) षङड़चस्यास्य सूक्तस्याङ्गिरसो बृहन्मति्गृषिः । पवमानः सोमो देवता । 
गायत्री छन्दः 

पुनानो अक्रमीदभि विश्वा मृधो विच॑र्षणिः । शम्भन्ति विप्रं धीतिभिः १ 
आ योनिमरुणो रुह दमदिन्द्रं वर्षा सुतः । श्रुवे सद॑सि सीदति २ 

नू नों र॒यिं महामिन्दो ऽस्मभ्य॑ सोम विश्वतः । आ प॑वस्व सहस्त्रिए॑म्‌ ३ 
बिश्वा सोम पवमान द्युम्नानीन्दवा भर । विदाः संहस्त्रिणीरिर्षः ४ 

स न॑ः पुनान आ भ॑र रयिं स्तोत्रे सुवीर्यम्‌ । जरितुर्वर्धया गिर॑ः ५ 

पुनान ईन्द॒वा भ॑र सोम॑ द्विबर्हसं रयिम्‌ । वृष॑न्रिन्दो न उक्थ्य॑म्‌ ६ 


(१३३) त्रयस्त्रंशदुत्तरशततमं सूक्तम्‌ 
(१-६) षड़चस्यास्य सूक्तस्य कारवो मेध्यातिथिरृषिः । पवमानः सोमो देवता । 
गायत्री छन्दः 
प्र ये गावो न भूर्णयस्त्वेषा अयासो ग्रक्रमुः । घ्नन्तः कृष्णामप त्वर्चम्‌ १ 
सुवितस्य मनामहे ऽति सेत॑ दुराव्य॑म्‌ । साह्वांसो दस्युंम्रतम्‌ २ 
श्रुरवे वृष्टेरिव स्वनः पव॑मानस्य शष्मिणंः । चर॑न्ति विद्युतो दिवि ३ 
आ प॑वस्व महीमिषं गोम॑दिन्दो हिर॑णयवत्‌ । अ्रश्वांवद्वाज॑वत्‌ सुतः ४ 
स प॑वस्व विचर्षण आ म॒ही रोद॑सी पण । उषाः सूर्यो न रश्मिभिः ५ 
परिं णः शर्मयन्त्या धार॑या सोम विश्वर्तः । सरां रसेवं विष्टपम्‌ ६ 


(१३४) चतुस्त्रंशदुत्तरशततमं सूक्तम्‌ 
(१-६) षड़चस्यास्य सूक्तस्य कारवो मेध्यातिथिरृषिः । पवमानः सोमो देवता । 
गायत्री छन्दः 
जनर्यन्‌ रोचना दिवो जनर्यन्नप्स॒ सूर्यम्‌ । वर्सानो गा अपो हरिः १ 
एष प्रललेन मन्म॑ना देवो देवेभ्यस्परि । धार॑या पवते सुतः २ 
वावृधानाय तूर्वये पर्वन्ते वाज॑सातये । सोमाः सहस्त्रपाजसः ३ 
दुहानः प्रबमित्‌ पर्यः पवित्रे परि षिच्यते । क्रन्दन्‌ देवाँ अजीजनत्‌ ४ 
अभि विश्वानि वार्या ऽभि देवाँ ऋतावृर्थः । सोम॑ः पुनानो अर्घति ५ 
गोर्मन्नः सोम वीरव दश्वांवड्टारजबत्‌ सुतः । पर्वस्व बृहतीरिर्षः ६ 


(१३५) पञ्चत्रिंशदुत्तरशततमं सूक्तम्‌ 
(१-६) षड़चस्यास्य सूक्तस्य कारवो मेध्यातिथिऋ्ृषिः । पवमानः सोमो देवता । 
गायत्री छन्दः 

यो अर्त्य इव मृज्यते गोभिर्मदाय हर्य॒तः । तं गीर्भिर्वासयामसि १ 

तं नो विश्वां अवस्युवो गिर॑ः शुम्भन्ति पूर्वथा । इन्दुमिन्द्राय पीतये २ 
पुनानो याति हर्यतः सोमो गीर्भिः परिष्कृतः । विप्रस्य मेध्यातिथेः ३ 
पर्व॑मान विदा रयिमस्मभ्यं सोम सुश्रियम्‌ । इन्दौ सहस्त्रंवर्चसम्‌ ४ 
इन्दुरत्यो न वॉजसूत्‌ कनिक्रन्ति पवित्र आ । यदक्षारति देव॒युः ५ 
पर्वस्व वाज॑सातये विप्रस्य गृण॒तो वृधे । सोम रास्व॑ सुवीर्यम्‌ ६ 


इति षषोऽष्टकः 

